<h1 class="udsg__main-title">ณเดชน์ ประกาศเลื่อนงานแต่ง ไม่ใช่ปี 67 เผยเหตุผลที่ต้องเลื่อนออกไป ยันไม่เกี่ยวโดนหมอดูทัก ชี้ไม่มีอะไรช้าเกินไป แจงสัมพันธ์ ญาญ่า ไม่ได้เจอนานยิ่งคิดถึง</h1>
ทำเอาแฟนคลับ NY ร้อนๆ หนาวๆ เพราะตั้งแต่เทศกาลคริสต์มาส ยาวมาถึงช่วงปีใหม่ <strong>ญาญ่า อุรัสยา</strong>และ <strong>ณเดชน์ คูกิมิยะ</strong> ไม่ได้อยู่ฉลองร่วมกัน แถมในไอจียังไม่มีภาพคู่อีก
<div class="ads_position_wrapper">
<div id="div-custom-ad-6370262">
<div id="streamlym-ads">
<div id="bsrv-4490" data-tagid="AV650aaf4aa58bc2f0bd06b105"></div>
</div>
</div>
</div>
<a href="https://www.khaosod.co.th/wpapp/uploads/2024/01/Nadech_yaya-4.jpg"><img class="aligncenter size-full wp-image-8047001" src="https://www.khaosod.co.th/wpapp/uploads/2024/01/Nadech_yaya-4.jpg" alt="ณเดชน์ แจงเหตุเลื่อนงานแต่ง ไม่เกี่ยวหมอดูทัก" width="764" height="430" /></a>

ล่าสุด <strong>ณเดชน์</strong> ที่มาร่วมงาน เปิดตัวโกลบอลแคมเปญ NESCAFE Make Your World โลกของคุณ ปลุกโลกทั้งใบ ที่ไอคอนสยาม หลังจบงานผู้สื่อข่าวขอถามถึงข้อสงสัยของแฟนๆ และอัพเดตฤกษ์แต่งงาน

<strong>ปีใหม่เป็นอย่างไรบ้าง?</strong> “ปีใหม่ไม่ได้ไปไหน อยู่กับที่บ้านเพราะว่าญาติๆ มาจากขอนแก่นด้วย แยกกันเที่ยวกับญาญ่าด้วยว่าญาติๆ มาและน้องก็ไม่ได้กลับไปบ้านนานแล้วด้วยครับ”

<strong>คริสต์มาสก็ต่างคน ต่างฉลอง?</strong> “ใช่ เพราะว่าผมทำงานจนถึงวันที่ 26 ธ.ค. เลยไม่ได้มีโอกาสไปกับน้อง แต่ว่าเราเจอกันแล้วตั้งแต่วันที่ 6 ม.ค.”
<div class="ads_position_wrapper"></div>
<a href="https://www.khaosod.co.th/wpapp/uploads/2024/01/Nadech_yaya-3.jpg"><img class="aligncenter size-full wp-image-8047000" src="https://www.khaosod.co.th/wpapp/uploads/2024/01/Nadech_yaya-3.jpg" alt="ณเดชน์ แจงเหตุเลื่อนงานแต่ง ไม่เกี่ยวหมอดูทัก" width="799" height="449" /></a>

<strong>เว้นระยะเพื่อให้คิดถึงหรือว่ายังไง?</strong> “จริงๆ คิดถึงตลอด ยิ่งไม่ได้เจอกันนานๆ ก็ยิ่งคิดถึงครับ”

<strong>ด้วยเทศกาลสำคัญๆ ไม่ได้อยู่ด้วยกัน หลายคนก็เสียวๆ มีอะไรหรือเปล่า?</strong> “เป็นปกติ บางปีใหม่เราก็ไม่ได้อยู่ด้วยกัน บางคริสต์มาสผมก็เดินทางไปกับน้อง ไปที่บ้านน้อง ปีใหม่นี้ติดงานเลยไม่ได้ไปกับน้อง”

<strong>มีของขวัญย้อนหลังไหม?</strong> “มีครับ ให้กันตั้งแต่ก่อนไปแล้วครับ”

<strong>หลายคนก็เบาใจได้ ไอจีเงียบแต่หัวใจยังหวาน?</strong>“บางคนดูไอจีตลอดก็อาจจะคิดว่าทำไมไม่ลงรูปเลยเดี๋ยวนี้มันไม่ได้เกี่ยวกับไอจีหรอกครับ อยู่ที่บ้านผมอาจจะหวานกว่าในไอจีก็ได้ ด้วยว่าไอจีบางครั้งเราก็ลงงานด้วย อย่าไปคิดว่าในไอจีไม่ขยับ ไม่มีอะไรเลยหรืออย่าไปเครียดกัน ผมว่ามันไม่ใช่ประเด็น”

<strong>เห็นข่าวก่อนหน้านี้มั้ย เรื่องคู่รัก?</strong> “ไม่มีอะไรๆ”

<a href="https://www.khaosod.co.th/wpapp/uploads/2024/01/Nadech_yaya-2.jpg"><img class="aligncenter size-full wp-image-8046999" src="https://www.khaosod.co.th/wpapp/uploads/2024/01/Nadech_yaya-2.jpg" alt="ณเดชน์ แจงเหตุเลื่อนงานแต่ง ไม่เกี่ยวหมอดูทัก" width="796" height="510" /></a>

<strong>ฤกษ์แต่งงานปีนี้ได้หรือยัง?</strong> “เรื่องฤกษ์ได้บอกไปแล้วว่า ปีนี้ยังไม่ได้ มันเรื่องงาน และความพร้อม และอะไรหลายๆ อย่าง ต้องพิจารณาต่อไปในปีหน้า ปีนี้ไม่ได้ฤกษ์แน่นอนแล้วร้อยเปอร์เซ็นต์ เพราะว่ามันเป็นความตั้งใจของเราตั้งแต่แรกแล้วปี 67 จัดไม่ทันแน่ๆ เพราะว่าโลเคชั่นยังไม่ได้ดู อะไรหลายอย่างก็ยังไม่ได้ดู ถ้าเรายังไม่เตรียมพร้อมอะไรให้ดีต่อไปในอนาคตมันอาจจะรู้สึกว่ามันไม่พร้อมต้องกังวล เราอยากที่จะมีเวลามานั่งดูรายละเอียดทุกอย่าง ใช้เวลากับมันจริงๆ ไม่ใช่โยนงานให้กับเวดดิ้งแพลนเนอร์ เพราะว่าเป็นเรื่องละเอียด แล้วเราทั้งคู่เป็นคนแบบเดียวกัน”

<strong>ปัญหาหลักๆ คืออะไรที่ทำให้รู้สึกว่าปีนี้ไม่ได้แน่?</strong> “ มันไม่ใช่ฤกษ์ เพราะว่าฤกษ์มีตลอดอยู่แล้ว มันเป็นเรื่องของโอกาสมากกว่า สมมติว่าถ้าเกิดจะจัดเดือนพฤษภาคมก็จะมีเรื่องของฝน อากาศร้อน ถ้าเกิดเป็นปีหน้าเดือนมกราคมอากาศเย็นเป็นไปได้ ถ้าจัดที่ต่างประเทศก็ต้องดูเวลาและสีของดอกไม้ด้วยว่าต้องเป็นฤดูใบไม้ผลิ หรือใบไม้ร่วง เราอยากให้ออกมาสวยจริงๆ เลยทำให้เลื่อนไป”

<strong>ปี 68 แต่งแน่นอน?</strong> “ตอนนี้แพลนว่าเป็นปี 68 ส่วนงานในปีนี้น่าจะสิ้นสุดที่เดือนสิงหาคมปีนี้ ตารางโล่ง เป็นการคุยกันว่าหลังจากนี้จะไม่รับงาน”

<a href="https://www.khaosod.co.th/wpapp/uploads/2024/01/Nadech_yaya-5.jpg"><img class="aligncenter size-full wp-image-8047002" src="https://www.khaosod.co.th/wpapp/uploads/2024/01/Nadech_yaya-5.jpg" alt="ณเดชน์ แจงเหตุเลื่อนงานแต่ง ไม่เกี่ยวหมอดูทัก" width="792" height="446" /></a>

<strong>เห็นข่าวที่มีหมอดูทักบอกว่าไม่ควรแต่งปีนี้หรือยัง?</strong>“เห็นแล้ว ไม่เกี่ยวกับหมอดูที่ไหนเลยเกี่ยวกับหมอณเดชน์ หมอญาญ่านี่แหละครับ สุดท้ายก็อยู่ที่สองคนนี่แหละครับไม่เกี่ยวกับหมออื่น”

<strong>เราเชื่อเรื่องแบบนี้ไหม?</strong> “เขาเพิ่งมาทักผมประกาศเรื่องวันที่จะเลื่อนวันแต่งไปก่อนหน้านี้แล้วสักพักนึง คือผมไม่ได้อยากมีปัญหาอะไรกับใคร แต่ว่าหาสาเหตุเหตุผลและข้อมูลมันมีตั้งแต่แรก การที่เขาจะไปพิจารณาต่อหลังจากนี้มันก็อาจเป็นไปได้”

<strong>มีสะดุ้งบ้างไหมตอนที่เจอทักแบบนี้?</strong> “เป็นเรื่องที่เราพูดไปแล้ว และทุกคนก็รู้อยู่ <strong>(รู้สึกว่าช้าไปไหม เลื่อนไปอีกปี?)</strong> ผมว่ามันไม่มีอะไรช้าเกินไปหรอกครับ ถ้าทุกอย่างมันพร้อมเต็มไปด้วยการเลือกสรร มันจะสวยงามครับ”

<strong>ใจเราอยากจะแต่งให้เร็วกว่านี้ไหมเพราะอยากใช้ชีวิตด้วยกันแล้ว?</strong> “ผมว่าการแต่งงานก็เป็นอีกบทบาทสำคัญที่เราควรจะมี สำหรับผมก็อยากที่จะมีงานแต่งงาน จริงๆ เราก็ต้องพร้อมทั้งสองฝ่ายไม่ว่าจะเป็นเรื่องของโอกาสและเวลาซึ่งเรื่องนี้สำคัญสุด เวลาของเราสองคนไม่ได้สำคัญที่สุดมีเรื่องเวลาของส่วนประกอบของการแต่งงานด้วยมันมีดีเทลเยอะ”
<div class="ads_position_wrapper mb-4"></div>
<strong>สัญญากับช่อง3 ต่อไหม?</strong> “อยู่ครับเพิ่งเซ็นต่อไปเอง 5 ปี ไม่ได้ไปไหน”.

&nbsp;