&nbsp;

&nbsp;

&nbsp;

&nbsp;

&nbsp;

&nbsp;

<strong>หนุ่ม 19 ฝืนซิ่งจยย.ฝ่าไม้กั้น สุดท้ายไม่ทัน ถูกรถไฟชนดับคาที่ ลากไปไกลกว่า 30 เมตร</strong>

วันที่ 31 มี.ค.67 ร.ต.อ.ชัยรัตน์ จันทร์อนันต์ รองสารวัตร (สอบสวน) สภ.เมืองกาญจนบุรี รับแจ้งเหตุรถไฟชนคนเสียชีวิต บริเวณถนนพัฒนากาญจน์จุดตัดทางรถไฟ ใกล้เคียงอู่ผู้ใหญ่โรจน์ ต.ท่ามะขาม อ.เมือง จ.กาญจนบุรี จึงรุดไปตรวจสอบพร้อมแพทย์ รพ.พหลพลพยุหเสนา และเจ้าหน้าที่มูลนิธิพิทักษ์กาญจน์

ที่เกิดเหตุพบรถจยย.ฮอนด้าเวฟ100 สีดำ หมายเลขทะเบียน กลธ 844 กาญจนบุรี สภาพด้านหน้ามีร่องรอยชนจนพังยับเยิน กระเด็นตกอยู่ริมทางรถไฟ ห่างจากจุดตัดที่มีเครื่องกั้นประมาณ 5 เมตร ใกล้กันพบศพชายนอนคว่ำหน้าเสียชีวิต ทราบชื่อคือ นายวชิรวิทย์ มณี อายุ 19 ปี

จากการสอบถามญาติของผู้เสียชีวิต ทราบว่า ผู้เสียชีวิตเป็นนักเรียนชั้น ม.ปลายของโรงเรียนแห่งหนึ่งใน อ.พนมทวน จ.กาญจนบุรี โดยในช่วงปิดภาคเรียนได้มาขอทำงานพิเศษอยู่ที่อู่ซ่อมรถห่างจากจุดเกิดเหตุประมาณ 300 เมตร โดยก่อนเกิดเหตุ ผู้เสียชีวิตขี่รถจยย.ออกมาจากอู่เพื่อจะไปซื้อน้ำดื่ม ก่อนจะมาประสบอุบัติเหตุจนเสียชีวิตดังกล่าว

สอดคล้องกับข้อมูลของชาวบ้านที่อยู่ใกล้เคียงจุดเกิดเหตุ ที่ระบุว่า ช่วงเกิดเหตุตนกำลังนั่งอาบน้ำสุนัขอยู่ที่หน้าบ้าน และได้ยินเสียงเครื่องกั้นทางรถไฟทำงาน รวมถึงได้ยินเสียงหวูดขบวนรถไฟดังมา 2 ครั้ง จากนั้นก็เห็นผู้เสียชีวิตขี่รถจยย.มาด้วยความเร็วมุ่งหน้าไปบริเวณจุดตัดทางรถไฟ ก่อนจะได้ยินเสียงดังมาจากบริเวณจุดเกิดเหตุ จนพบว่าเสียชีวิตดังกล่าว
<div class="ads_position_wrapper"></div>
<div>ขณะเดียวกัน ภาพจากกล้องวงจรปิด บริเวณจุดเกิดเหตุ พบว่าขณะที่รถไฟสายธนบุรี-น้ำตก ขบวนที่ 259 กำลังพาผู้โดยสารออกจากสถานีกาญจนบุรี เพื่อมุ่งหน้าไปยังสถานีน้ำตก อำเภอไทรโยค เมื่อมาถึงบริเวณจุดตัดดังกล่าว ไม้ของเครื่องกั้นได้ลงมาปิด ไม่ให้มีรถข้ามจุดตัดทางรถไฟขณะที่ขบวนรถไฟกำลัง</div>
<div></div>
<div>แล่นผ่าน แต่จู่ๆ ได้มีรถจยย.คันหนึ่งขี่มาด้วยความเร็วสูง และพยายามจะเบรกรถไม่ให้พุ่งชนขบวนรถไฟ แต่ด้วยความเร็วของรถจยย.ทำให้รถเบรกไม่อยู่และเสียหลักชนไม้กั้น ทำให้ร่างคนขี่และรถจยย.พุ่งชนเข้าที่ด้านข้างของขบวนรถไฟ ก่อนจะถูกขบวนรถไฟทับร่างและลากไปไกลกว่า 30 เมตร เสียชีวิตคาที่

</div>
<div></div>
<div></div>
<div></div>