<strong>กรมอุทยานฯ พร้อมเจ้าหน้าที่ตำรวจ ถือหมายค้น บุกยึดสิงโต ด้านเจ้าของน้ำตาคลอ ขณะที่ทางสิงโตตื่นกลัว และมองหาเจ้าของตลอดเวลา</strong>

นายก้องเกียรติ เต็มตำนาน ผู้อำนวยการสำนักบริหารพื้นที่อนุรักษ์ที่ 2 (ศรีราชา) พร้อมด้วย พ.ต.อ.อรรถพล อิทธโยภาสกุล ผกก.สภ.ห้วยใหญ่ จ.ชลบุรี นำหมาย

ค้น เลขที่ 14/2567 ศาลจังหวัดพัทยา มาทำการแสดงต่อ น.ส.จรินย์ญาภรณ์ แก้วไสย์ อายุ 28 ปี ผู้ครอบ

ครอง บ้านเลขที่ 17/19 ซอยเขามะกอก 13 หมู่ 4 ต.ห้วยใหญ่ อ.บางละมุง ซึ่งเป็นบ้านเลี้ยงสิงโต 2 ตัว ที่มีข่าวหลุดออกมาเดินในชุมชนจนสร้างความหวาดผวา

โดยเจ้าหน้าที่ได้ทำการแสดงหมาย ก่อนจะนำสิงโตทั้ง 2 ตัวเข้ากรง และนำขึ้นรถบรรทุกขนาดใหญ่ เคลื่อนย้ายไปอยู่ที่ศูนย์เพาะพันธุ์สัตว์ป่าบางละมุง (เขาชีโอน)

นอกจากนี้ยังเชิญตัว น.ส.จรินย์ญาภรณ์ ไปทำการสอบสวน และแจ้งข้อกล่าวหาในคดีครอบครองสัตว์

ป่าควบคุมประเภท ก. (สิงโต) โดยไม่มีการแจ้งต่อเจ้าพนักงาน เพื่อดำเนินคดีตามกฎหมายต่อไป

ผู้สื่อข่าวรายงานว่า ระหว่างมีการเคลื่อนย้ายสิงโต เจ้าของรวมถึงน้องชายของเจ้าของสิงโต มีสีหน้าเคร่งเครียด และน้ำตาคลอเบ้าตลอดเวลา เนื่องจากมีความผูกพันกับสิงโตทั้ง 2 ตัว

ขณะที่เจ้าหน้าที่ต้องเคลื่อนย้ายสิงโตอย่างระมัดระวัง เพราะสิงโตมีอาการตื่นกลัว และพยายามหันหน้ามองหาเจ้าของตลอดเวลา โดยใช้เวลาประมาณ 15 นาทีก็

สามารถนำขึ้นรถบรรทุกได้สำเร็จ ก่อนเดินทางไปยังศูนย์เพาะพันธุ์สัตว์ป่าบางละมุง (เขาชีโอน) ทันที

&nbsp;