&nbsp;

&nbsp;

&nbsp;

&nbsp;

&nbsp;

&nbsp;

&nbsp;

เพื่อนบ้านรู้ความลับ พากันเอาดอกไม้ธูปเทียนไปจุดไหว้พญานาค ตา-ยาย ตั้งคู่กันในสระน้ำกลางทุ่ง เจ้าของที่ถูกหวยรางวัลใหญ่ตลอด 3 ปี กลัวคนรู้แห่มากันเลยปิดเงียบ

วันที่ 14 เม.ย.2567 บริเวณสระน้ำกลางทุ่งนา ต.ย่านรี อ.กบินทร์บุรี จ.ปราจีนบุรี เพื่อนบ้านในหมู่ตรอกปลาไหล นำของเซ่นไหว้พร้อมดอกไม้ธูปเทียนไปจุดไหว้พญานาค ตา- ยาย สีเขียว สีแดง 2 ตัวตั้งคู่กัน

ตระหง่านโดดเด่นอยู่ในสระน้ำ โดยยังมีจอมปลวกคล้ายเศียรพญานาคขึ้นอยู่ริมสระน้ำด้วย เพื่อขอโชคหลังก่อนหน้านี้ภรรยาเจ้าของที่ดิน ถูกหวยรางวัลใหญ่มาแล้วหลายครั้ง

&nbsp;

โดยขณะเพื่อนบ้านและเจ้าของที่นา พากันจุดธูปขอขมาบอกกล่าวขอพร ขอโชคลาภเลขเด็ด พลันจู่ๆ มีเพื่อนบ้านคนหนึ่งมีอาการคล้ายถูกปู่พญานาคเข้าสิงร่าง ร้องบอกว่า “ทำไมไม่สร้างศาลให้อยู่ บอกว่าจะสร้างให้ตั้งนานแล้วไม่สร้างสักที” ชาวบ้านจึงพากันร้องขอเลขเด็ดทันที แต่ได้รับคำตอบว่า ให้ดูเอาเองว่ามีเลขอะไรอยู่บริเวณนี้

นายเลื่อน เจ้าของที่นา เล่าว่า ก่อนที่จะนำพญานาคมาไว้ในสระน้ำนั้น วันหนึ่งขณะที่ยืนดูช่างสร้างเมรุวัดตรอกปลาไหล ช่างปั้นบอกว่า “เอาไหมจะปั้นสัตว์ให้ 2 ตัว” ซึ่งไม่ได้บอกว่าเป็นสัตว์ประเภทใด ต่อมาช่างปั้นบอกว่าปั้นสัตว์ให้เสร็จเรียบร้อยแล้ว พร้อมชี้ให้ดูถึงรู้

ว่าเป็นพญานาคสีเขียว เลยให้ช่างเอารถเครนยกมาไว้ที่สระน้ำ และตนได้บนบานศาลกล่าว ขอให้มีงาน มีเงินเข้ามาอย่างต่อเนื่อง ผลปรากฏก็มีงานเข้ามาเรื่อยๆและแฟนได้โชคหลายงวดติดต่อกัน 3 ปี แต่ไม่ได้บอกใคร กลัวหากเป็นข่าวแล้วคนจะหลั่งไหลเข้ามา

&nbsp;

“ต่อมาอยากได้พญานาคเพิ่มอีก 1 ตัว เลยโทรหาช่างปั้นคนเดิม ช่างบอกว่าไม่ปั้นให้ฟรีแล้วนะขายให้ตัวละ 8,500 บาท ขณะนั้นยังไม่มีเงินมากพอ ก็ไม่ได้พูดอะไร กระทั่งช่างปั้นโทรมาบอกว่าปั้นพญานาคให้เสร็จแล้ว

&nbsp;

วันนั้นเป็นวันหวยออกไปทำธุรกรรมที่ธนาคาร กดคิวได้เลข 85 จึงโทรบอกแฟนให้ซื้อหวยเผื่อได้เงินมาจ่ายค่าปั้นพญานาค ปรากฎว่าถูกหวยได้เงินจริงๆไปจ่าย แล้วยกมาตั้งไว้คู่กัน ส่วนงวดนี้จุดถูกเสี่ยงทายได้เลข 745 เพื่อนบ้านอีก 2 คนได้เลข 335 และ 731 นำไปลุ้นถูกรางวัลใหญ่อีก”

&nbsp;

&nbsp;

&nbsp;

&nbsp;

&nbsp;