&nbsp;

&nbsp;

&nbsp;

&nbsp;

&nbsp;

&nbsp;

<strong>จับแล้วพระหื่น ปืนจี้ขืนใจเหยื่อ 2 ปี ถ่ายคลิปแบล็กเมล์ บังคับเลิกผัว ไถเงิน แถมซ้อมทารุณ</strong>

วันที่ 31 มี.ค.67 พล.ต.ต.นพเก้า โสมนัส ผบก.สส.ภ.4 พร้อมด้วย พ.ต.อ.ชาญณรงค์ มากพิสุทธิ์ รอง ผบก.สส.ภ.4, พ.ต.ท.ประวีณ วงษ์ปัญญา รอง ผกก.สส.กก.2บก.สส.ภ.4 และชุดสืบสวน กก.2 บก.สส.ภ.4 เข้าตรวจสอบที่วัดป่าชื่อดังแห่งหนึ่งใน อ.เมือง จ.อุดรธานี หลังสืบทราบว่า นายชัยชนะ ธนชัยพิวัฒนกุล หรือยาว หรือพระชัยชนะ อายุ 47 ปี ผู้

ต้องหาตามหมายจับของศาลจังหวัดกาฬสินธุ์ หลบหนีจาก จ.กาฬสินธ์ มาแอบซ่อนตัวอยู่ในวัดป่าดังกล่าว โดยแอบอ้างเอารูปของพระเถระชื่อดังระดับอำเภอ ไปใช้เป็นตัวเอง และอาศัยความชินพื้นที่เคยเป็นเด็กวัดป่ามานานก่อนบวช และมาขออาศัยอยู่
<div class="ads_position_wrapper"></div>
เมื่อเดินทางไปถึงบริเวณกุฎิทางด้านทิศใต้ของวัด ซึ่งทราบว่าเป็นที่ซ่อนตัวของ พระชัยชนะ ซึ่งยังแต่งกายเป็นพระอยู่ แต่เมื่อมองเห็นตำรวจก็ตื่นตกใจพยายามจะวิ่งหลบหนี แต่ถูกตำรวจล้อมทางออกไว้ทุกด้าน จึงคุมตัวไว้ได้ ค้นในย่ามพบอาวุธปืนพกสั้นขนาด 9 มม. ยาบ้าจำนวนหนึ่ง

ทั้งนี้สืบเนื่องจากเมื่อวันที่ 18 มี.ค.ที่ผ่านมามี ด.ญ.เอ (นามสมมติ) แจ้งความที่ สภ.กุฉินารายณ์ จ.กาฬสินธุ์ ว่า นางบี (นามสมมติ) อายุ 45 ปี แม่ของตนถูก นายชัยชนะ แต่งกายเป็นพระสำนักสงฆ์แห่งหนึ่ง ใช้อาวุธปืนข่มขู่บังคับขืนใจ ถ่ายภาพถ่ายคลิปขณะมีเพศ

สัมพันธ์กับแม่เอาไว้แบล็คเมล์ และขู่อาฆาตให้พ่อเลิกกับแม่ รีดไถเงิน ตบตีด้วยปืน และข่มขู่ทำร้ายร่างกายสารพัดนาน 2 ปี คาดว่ามีเหยื่ออีกหลายรายที่ไม่กล้าแจ้งความ จึงนำตัวส่งดำเนินคดีตามกฎหมายต่อไป

&nbsp;

&nbsp;

&nbsp;