&nbsp;

&nbsp;

&nbsp;

&nbsp;

&nbsp;

&nbsp;

<strong>ลูกศิษย์ แห่เยี่ยม อ.น๊อตตี้ อาจารย์ใบ้หวยชื่อดัง ถึงโรงพัก หลังถูกบุกจับกลางไลฟ์สด ยัน ไม่มีพฤติกรรมแบบนั้น ด้าน เจ้าตัว บอกชอบเลขนี้ กลับได้ </strong>

จากกรณี อ.น๊อตตี้ หรือ นายนัฐพงษ์ ศุภพิตร์ อาจารย์ใบ้หวยชื่อดัง ถูกชุดปฏิบัติการพิเศษ DE นำหมายจับของศาลอาญามีนบุรี และหมายค้นของศาลจังหวัดกาฬสินธุ์ เข้าตรวจค้นจับกุมที่ตำหนักปู่ใหญ่ อ.นามน จ.กาฬสินธุ์ กลางไลฟ์สด หลังสืบทราบว่ามีพฤติกรรมหลอกลวงมอมเมาประชาชนให้เล่นหวยไทย หวยลาว หวยฮานอย

นอกจากนี้ ยังพบว่ามีพฤติกรรมร่วมกับพวกเป็นผู้จัดให้มีการเล่นหรือชักชวนให้ประชาชนทั่วไปเล่นการพนันออนไลน์ และถูกนำตัวมาส่งดำเนินคดียัง สน.บางเขน เมื่อช่วงเช้าที่ผ่านมา ตามที่เสนอข่าวไปแล้วนั้น
<div id="attachment_8179634" class="wp-caption aligncenter"><a href="https://www.khaosod.co.th/wpapp/uploads/2024/04/9-%E0%B8%99%E0%B9%8A%E0%B8%AD%E0%B8%95%E0%B8%95%E0%B8%B5%E0%B9%892.jpg"><img class="size-full wp-image-8179634" src="https://www.khaosod.co.th/wpapp/uploads/2024/04/9-%E0%B8%99%E0%B9%8A%E0%B8%AD%E0%B8%95%E0%B8%95%E0%B8%B5%E0%B9%892.jpg" alt="ลูกศิษย์ แห่เยี่ยม อ.น๊อตตี้ อาจารย์ใบ้หวยชื่อดัง ถึงโรงพัก หลังถูกบุกจับกลางไลฟ์สด ยัน ไม่มีพฤติกรรมแบบนั้น" width="781" height="439" aria-describedby="" /></a>
<p class="wp-caption-text">ลูกศิษย์ แห่เยี่ยม อ.น๊อตตี้ อาจารย์ใบ้หวยชื่อดัง ถึงโรงพัก หลังถูกบุกจับกลางไลฟ์สด ยัน ไม่มีพฤติกรรมแบบนั้น</p>

</div>
ล่าสุดวันที่ 9 เม.ย.2567 ที่สน.บางเขน ได้มีลูกศิษย์ที่เดินทางมาจาก จ.กาฬสินธุ์ นำข้าว น้ำดื่ม และหมอนรองคอ มาเยี่ยม อ.น๊อตตี้ ที่ถูกคุมขังอยู่ และบอกสั้น ๆ ว่า เครียดเป็นธรรมดา และยืนยันว่าเท่าที่ตนทำงานและรู้จัก อ.น๊อตตี้ ไม่มีพฤติกรรมแบบนั้น

ส่วนเพจที่นำไปสู่การจับกุมนั้น ลูกศิษย์ บอกว่า เป็นเพจปลอม อ.น๊อตตี้ เคยไปแจ้งความมาแล้ว เมื่อช่วงต้นปีที่ผ่านมา ส่วนเมื่อถามว่าแล้ว อ.น๊อตตี้ มีเพจจริงกี่เพจ ก็ไม่สามารถตอบได้ บอกว่าตนทำงานคนละส่วนกัน
<div class="ads_position_wrapper"></div>
<a href="https://www.khaosod.co.th/wpapp/uploads/2024/04/9-%E0%B8%99%E0%B9%8A%E0%B8%AD%E0%B8%95%E0%B8%95%E0%B8%B5%E0%B9%893.jpg"><img class="aligncenter size-full wp-image-8179635" src="https://www.khaosod.co.th/wpapp/uploads/2024/04/9-%E0%B8%99%E0%B9%8A%E0%B8%AD%E0%B8%95%E0%B8%95%E0%B8%B5%E0%B9%893.jpg" alt="" width="600" height="338" /></a>
<ul>
 	<li><strong>อ่านข่าว</strong> : <a href="https://www.khaosod.co.th/breaking-news/news_8179418" target="_blank" rel="noopener">อ.น๊อตตี้ ปฏิเสธทุกข้อหายันไม่เคยชวนเล่นพนันออนไลน์ ไม่วายให้เลขส่งท้ายงวดนี้อีก</a></li>
 	<li><strong>อ่านข่าว</strong> : <a href="https://www.khaosod.co.th/special-stories/news_8179187" target="_blank" rel="noopener">ทำความรู้จักอาจารย์ดัง น๊อตตี้ ศิษย์ปู่ใหญ่ หลังถูกรวบกลางไลฟ์ใบ้หวยที่ตำหนัก</a></li>
</ul>
ต่อมาเวลา 10.30 น. ตำรวจได้พานายนัฐพงษ์มาพิมพ์ลายนิ้วมือ โดยนายนัฐพงษ์ได้ชี้แจงว่า ตนไม่ได้เกี่ยวข้องกับเว็บไซต์พนันออนไลน์ ซึ่งตนยังไม่รู้ว่าตำรวจสืบสวนมาจากเพจเฟซบุ๊กบัญชีใด เพราะส่วนตัวของตนมีเฟซบุ๊กของจริงแค่ 4 เพจเท่านั้น และแต่ละบัญชีมีผู้ติดตามมากกว่า 8 แสนคน

เมื่อถามถึงอาวุธปืนที่ตำรวจค้นเจอตอนจับกุมนั้น นายนัฐพงษ์ กล่าวว่า มีใบอนุญาตอย่างถูกต้องตามกฎหมาย โดยจะพกไว้ช่วงเย็น และก็พกอยู่ภายในบ้านของตนเอง ทั้งนี้ ยืนยันว่า ไม่เคยชักชวนเล่นพนันออนไลน์ และจะพูดเตือนลูกศิษย์ทุกครั้งเวลาไลฟ์สด ว่าให้ซื้อสลากกินแบ่งรัฐบาล

<a href="https://www.khaosod.co.th/wpapp/uploads/2024/04/9-%E0%B8%99%E0%B9%8A%E0%B8%AD%E0%B8%95%E0%B8%95%E0%B8%B5%E0%B9%891.jpg"><img class="aligncenter size-full wp-image-8179633" src="https://www.khaosod.co.th/wpapp/uploads/2024/04/9-%E0%B8%99%E0%B9%8A%E0%B8%AD%E0%B8%95%E0%B8%95%E0%B8%B5%E0%B9%891.jpg" alt="" width="600" height="338" /></a>

นายนัฐพงษ์ กล่าวติดตลกว่า ช่วงนี้ให้หวยไม่ถูกแล้ว ถูกอย่างเดียวคือถูกด่า เพราะคิดว่าน่าจะหมดดวงแล้ว ก่อนหน้านี้เคยใบ้ถูกหวยถูก 8 งวดติด โดยในวันนี้ยืนยันจะปฏิเสธทุกข้อกล่าวหา และจะขอต่อสู้คดี วันนี้ได้เตรียมหลักทรัพย์เป็นเงินสดจำนวนหนึ่งในการยื่นขอประกันตัว
<div class="ads_position_wrapper mb-4"></div>
ผู้สื่อข่าวถามว่า จะให้เลขอะไร นายนัฐพงษ์ กล่าวว่า ถ้าสลากกินแบ่งรัฐบาลตนชอบเลข 61 เมื่อถามว่า ต้องกลับเลขหรือไม่ อ.น๊อตตี้ บอกว่า กลับได้ ก่อนถูกคุมตัวขึ้นไปสอบสวน

&nbsp;

&nbsp;

&nbsp;

&nbsp;