

จากกรณี <strong>นายเก่ง คนงานบ้านกำนันนก</strong> ผู้ที่นำปืนกระบอกที่ใช้ยิง สารวัตรแบงค์ ไปฝัง เดินร้องไห้ออกมาจากห้องสอบปากคำ ที่กองบัญชาการตำรวจภูธรภาค 7 หลังถูกตำรวจสอบปากคำอย่างต่อเนื่อง  ซึ่ง นายเก่ง มีสีหน้าเคร่งเครียดอย่างชัดเจน และบางช่วงบางตอนที่สอบปากคำก็ร้องไห้ออกมาด้วย

<img class="img-fluid w-100 showcaption-false" src="https://image.tnews.co.th/uploads/images/contents/w1024/2023/09/qL8WeIRs9zTR9MXTP0gF.webp" alt="ด่วน ออกหมายจับลูกน้องกำนันนก 5 คน เอี่ยวทำลายหลักฐาน คดีสารวัตรแบงค์" width="500" height="506" /></picture>


โดย นายเก่ง ให้ข้อมูลกับตำรวจว่า คืนเกิดเหตุหลังเสียงปืนสิ้นสุดลง จู่ ๆ มีตำรวจ 1 ใน 6 นายที่ถูกออกหมายจับ นำปืนที่ นายหน่อง ใช้ก่อเหตุมายื่นใส่มือตนเอง ก็เข้าใจว่าฝากไว้ชั่วคราว จากนั้นไม่มีใครมาเอา ด้วยความกลัวจึงห่อผ้าไว้ วันต่อมาก็นำไปขุดหลุมฝังไว้ท้ายซอยเสน่ห์หา 1 จนตำรวจเรียกมาสอบปากคำ ตอนแรกไม่กล้าพูดเพราะกลัว แต่เมื่อถูกถามมากเข้า  จึงยอมให้ข้อมูลกับตำรวจ ส่วนเรื่องคราบเลือด สารวัตรแบงค์ ยืนยันว่าไม่ได้มีการล้างคราบเลือด เป็นเพียงน้ำแข็งที่ละลายปนกับเลือด ในคืนเกิดเหตุไม่มีการนำน้ำมาล้างคราบเลือดแต่อย่างใด


<blockquote>ทั้งนี้ช่วงค่ำที่ผ่านมา พลตำรวจเอก สุรเชษฐ์ ให้สัมภาษณ์เพิ่มเติม ว่า เซิร์ฟเวอร์ของกล้องวงจรปิด ซึ่งเป็นหลักฐานชิ้นสำคัญ ที่ถูกนำไปทิ้งน้ำ ตอนนี้ตำรวจเตรียมขอศาลออกหมายจับลูกน้อง กำนันนก ซึ่งเป็นพลเรือนเพิ่มอีก 5 ราย หลังพบว่าร่วมกันกระทำความผิด ทำลาย ซ่อนเร้นฯ และช่วยเหลือผู้อื่นมิให้ได้ต้องรับโทษ หรือรับโทษน้อยลง ตามกฏหมายอาญา มาตรา 184 ประกอบมาตรา 83</blockquote>

<img class="img-fluid w-100 showcaption-false" src="https://image.tnews.co.th/uploads/images/contents/w1024/2023/09/wmn4g9rWjI0vetslfOt5.webp" alt="ด่วน ออกหมายจับลูกน้องกำนันนก 5 คน เอี่ยวทำลายหลักฐาน คดีสารวัตรแบงค์" width="500" height="502" /></picture>


สำหรับการออกหมายจับตำรวจที่เหลืออีกล็อต อยู่ระหว่างพิจารณาว่ามีบุคคลใดเข้าไปเกี่ยวข้องอีกบ้าง โดยจากพยานหลักฐานที่มีอยู่ เชื่อว่ายังมีตำรวจที่ให้การช่วยเหลือกลุ่มผู้ต้องหาให้หลบหนีและแนะนำให้ทำลายหลักฐานอีก คาดว่าในสัปดาห์นี้ จะเริ่มออกหมายจับในชุดต่อไป แต่ไม่ขอเปิดเผยว่ามีอีกกี่นาย

<img class="img-fluid w-100 showcaption-false" src="https://image.tnews.co.th/uploads/images/contents/w1024/2023/09/ZavOBGk0xx987phvcHcn.webp" alt="ด่วน ออกหมายจับลูกน้องกำนันนก 5 คน เอี่ยวทำลายหลักฐาน คดีสารวัตรแบงค์" width="500" height="343" /></picture>
