เข้าสู่ปีใหม่ 2567 ก็เดือดแล้ว เมื่อ “หมอลักษณ์ เรขานิเทศ” โพสต์ข้อความฉะปม “ปีชงมีไว้หลอกคนโง่” ชี้ “ปีชง” เป็นศาสตร์มีบรมครู

หลังจากที่ “แพรรี่” ไพรวัลย์ วรรณบุตร อินฟลูเอนเซอร์ชื่อดัง ออกมาวิพากษ์วิจารณ์อย่างดุเดือดในไลฟ์สดเมื่อวันที่ 8 ม.ค.67 ซึ่งเป็นคลิปวิดีโอความยาวกว่า 4 นาที ตอบคำถามที่ว่า “แพรรี่เชื่อเรื่องปีชงไหม” โดยแพรรี่ตั้งคำถามกลับไปว่าใช้ชีวิตมาไม่เคยเกิดปัญหาเลยหรือ ชีวิตดีมากจนทำอะไรก็ดีหมดมีจริงหรือ แน่นอนว่าไม่มี จะปีชงหรือไม่ชง ชีวิตทุกคนย่อมมีปัญหาทั้งสิ้น พร้อมระบุว่า…

“ปีชงมีไว้สำหรับหลอกคนโง่ค่ะ เพราะมันขายของได้ ปีชงตามมาด้วยทำพิธีกรรม ทุกอย่างแก้ได้ด้วยการเสียเงิน ที่บอกว่ามีเคราะห์ ปีนี้ปีชง เดี๋ยวจะให้วิธีแก้ชง แต่วิธีแก้ชงก็คือการเสียเงินแน่นอน”

โดยประเด็นนี้ผู้ที่เข้าไปฟังคลิปได้ถกเถียงกันอย่างมาก ซึ่งมีทั้งคนที่เห็นด้วยและเห็นต่าง
<div id="ats-insert_ads-22-wrapper" class="insert_ads insert_ads-28 unrendered">
<div></div>
</div>
ขณะที่วันนี้ (10 ม.ค.67) ที่เพจเฟซบุ๊ก โหรฟันธง ลักษณ์ เรขานิเทศ เผยข้อความเกี่ยวกับประเด็น ปีชงมีไว้หลอกคนโง่ ว่า…

ประกาศให้ คนไทยเชื้อสายจีน และคณะศิษย์ สาธุชน ที่มีความเชื่อถือศรัทธา ในวิถี ศาสตร์ ประเพณี วัฒนธรรม ใน โหราศาสตร์จีน พุทธศาสนาแบบพุทธมหายาน จีนนิกาย ได้ทราบ
<figure class="wp-block-image size-full"><img class="wp-image-474099" src="https://files.ejan.co/wp-content/uploads/2024/01/1704880051_224812-ejan.png" sizes="(max-width: 419px) 100vw, 419px" srcset="https://files.ejan.co/wp-content/uploads/2024/01/1704880051_224812-ejan.png 419w, https://files.ejan.co/wp-content/uploads/2024/01/1704880051_224812-ejan-169x300.png 169w" alt="" width="419" height="744" data-cfsrc="https://files.ejan.co/wp-content/uploads/2024/01/1704880051_224812-ejan.png" data-adbro-processed="true" /></figure>
<div id="ats-insert_ads-23-wrapper" class="insert_ads insert_ads-29 unrendered">
<div></div>
</div>
&nbsp;

ตอนนี้ มี โมฆบุรุษ ลักเพศ หิวเเสง ออกมาบริภาษ สร้างเรื่อง สร้างคอนเทนต์  แบบไม่มีสติ ใช้ปัญญาอันต่ำทราม พูดถึง กล่าวถึง ส่อเสียด แบบเพ้อเจ้อ  เหยียบย่ำ ให้ร้าย  (ว่า ปีชงมีไว้หลอกคนโง่) ในสิ่งที่ตนไม่มี ความรู้ ประสบการณ์ ด้วยลักษณะอาการ มันส์ปาก สนุกปาก ในประเด็น “ปีชง” อันเป็นศาสตร์ วิชา โหราศาสตร์จีน โปยหยี่สี่เถียว ฯลฯ อันมีปราชญ์ ผู้รู้  บรมครู สืบวิชามายาวนาน ทั้งพระในพุทธศาสนาฝ่ายมหายาน จีนนิกาย มากมาย ท่านเอาศาสตร์นี้ไว้ เป็นแนวทาง เตือนสติ  ให้ขวัญกำลังใจ ให้มีวิถี บูชาพระ เข้าวัด ปฏิบัติบูชา พระไภษัชยคุรุ ตามแนวทาง ให้ ปฏิบัติบูชาระลึก เทพเทวา และบรรพบุรุษด้วย หลักกตัญญูกตเวทิตา เป็นความเชื่อถือศรัทธา ของผู้มีศรัทธามากมาย

การมาพูด ให้ร้าย ด่าทอ หยาบคาย โดยตนไม่มีความรู้ในศาสตร์ วิชา ทั้งยังพูดส่อเสียด โดยขาดธรรม /สติปัญญา เป็นเรื่องที่ ไม่สมควรอย่างยิ่ง

อาจารย์ จึงแชร์เพจ ของ ปราชญ์ ผู้รู้ ที่เป็น กัลยาณมิตร มาช้านาน ที่เคารพนับถือ ซึ่งและกัน มาให้คณะศิษย์ สมาชิก ได้ ติดตาม ในองค์ ความรู้วิชาที่เป็นประโยชน์  ในทางโลก สำหรับทุกๆ คนครับ

ขอให้ ติดตาม เพจที่ให้ความรู้  “พุทธสถาน จีเต็กลิ้ม จ.นครนายก”

วัดเล่งเน่ยยี  วัดเล่งฮกยี่ วัดจีนประชาสโมสร  สมาคม ชมรม ศาลเจ้าจีน โรงเจ ทั่วประเทศ   ที่ มี  กิจกรรม พิธีกรรม ไหว้พระ ฝากดวง ปัดตัวแก้ปีชง ปัดดวงฝากดวงองค์ไท้ส่วยเอี๊ย แก้ปีชง กันทั้งแผ่นดิน ได้เห็นรับรู้ถึง สถานการณ์ปัจจุบัน ที่ มีบุคคล ให้ร้าย กล่าวโทษ พูด พร่ำในสิ่งที่ตนไม่มีความรู้  ระราน วิถีความเชื่อถือศรัทธา ที่สืบมายาวนาน ที่คนไทยเชื้อสายจีน และผู้เชื่อถือ ศรัทธา  ปฏิบัติ มาช้านาน

ลักษณ์ ราชสีห์  สายตระกูล แช่อึ๊ง

เรื่องปีชง เป็นเรื่องความเชื่อ และมุมมองของแต่ละคนนะคะ

&nbsp;