&nbsp;

&nbsp;

&nbsp;

&nbsp;

&nbsp;

&nbsp;

<strong>บุกรวบ เจ๊จ๋า ปล่อยเงินกู้ ดอกเบี้ยมหาโหด ร้อยละ 600 ต่อเดือน ลูกหนี้โล่งอก มอบกระเช้าขอบคุณตำรวจ เผยเดือดร้อนหนัก กู้ 6 พัน แต่ส่งดอก 2 แสน!</strong>

เมื่อเวลา 10.00 น. วันที่ 3 เม.ย.2567 <strong>พล.ต.ท.วรวัฒน์ วัฒน์นครบัญชา</strong> ผบช.สอท.<strong> พล.ต.ต.ภูมิพัฒน์ ภัทรศรีวงษ์ชัย</strong> ผบก.สอท.5 <strong>พ.ต.อ.อุกฤช ศรีนิติวรวงศ์</strong> ผกก.วิเคราะห์ข่าวและเครื่องมือพิเศษ บก.สอท.5 <strong>ร.ต.อ.บัณฑิต ไทยทอง</strong> รอง สว.วิเคราะห์ข่าวฯ บก.สอท.5 และเจ้าหน้าที่ตำรวจ สอท.5 สนธิกำลังร่วมตำรวจกองกำกับการตำรวจสืบสวน ภ.จว.ชุมพร

นำโดย<strong> ร.ต.อ.ธวัช ภู่พร</strong> รอง สว.กก.สืบสวน ภ.จว.ชุมพร นำหมายค้น ศาลจังหวัดชุมพร ที่ ค16/2567 ลงวันที่ 2 เมษายน 67 ตรวจค้นบ้านหลังหนึ่ง ในต.วังใหม่ อ.เมือง จ.ชุมพร เพื่อตรวจค้นหา/ยึดสิ่งของซึ่งมีไว้เป็นความผิด เป็นพยานหลักฐานประกอบการสอบสวน

<a href="https://www.khaosod.co.th/wpapp/uploads/2024/04/vlcsnap-2024-04-03-12h48m42s170.jpg"><img class="aligncenter size-large wp-image-8171267" src="https://www.khaosod.co.th/wpapp/uploads/2024/04/vlcsnap-2024-04-03-12h48m42s170-696x392.jpg" alt="" width="696" height="392" /></a>

หลังได้รับการร้องเรียนผ่านทางช่องทางออนไลน์ว่าผู้ใช้บัญชีเฟซบุ๊กชื่อบัญชี <strong>“J Ja Punpiput”</strong> หรือ <strong>น.ส.ดาราพร (สงวนนามสกุล)</strong> หรือ<strong> เจ๊จ๋า</strong> อายุ 32 ปี ปล่อยเงินกู้นอกระบบมีอัตราดอกเบี้ยสูงเกินกว่ากฎหมายกำหนด โดยใช้ช่องทางเฟซบุ๊กเป็นสื่อการปล่อยเงินกู้

จากการตรวจค้น พบ น.ส.ดาราพร หรือ เจ๊จ๋า ยืนอยู่ใต้ถุนอาคารโรงเรียนแห่งหนึ่ง ซึ่งปิดไปนานกว่า 8 ปี ตั้งอยู่ริมถนนสายบ้านคลองสะเดา ห่างจากถนนเพชรเกษม ประมาณ 1 กม. โดยใต้ถุนอาคาร ได้ปรับเปลี่ยนใหม่เป็นพื้นที่เพาะกล้าต้นทุเรียน

<a href="https://www.khaosod.co.th/wpapp/uploads/2024/04/S__13951008.jpg"><img class="aligncenter size-large wp-image-8171263" src="https://www.khaosod.co.th/wpapp/uploads/2024/04/S__13951008-696x392.jpg" alt="" width="696" height="392" /></a>
<div class="ads_position_wrapper"></div>
เจ้าหน้าที่จึงแสดงหมายค้นให้ดู โดย เจ๊จ๋า รับทราบเป็นที่เข้าใจ ก่อนนำตรวจค้นภายในห้องนอนด้วยความสมัครใจ ผลการตรวจค้นพบโทรศัพท์มือถือ และสมุดจดบันทึกรายละเอียดการปล่อยเงินกู้ 1 เล่ม บนโต๊ะ อาวุธปืนไทยประดิษฐ์ขนาดลำกล้อง .22 มม. จำนวน 1 กระบอก และเครื่องกระสุนปืนขนาด .22 มม. จำนวน 9 นัด บรรจุอยู่ในกล่องกระสุนปืนยี่ห้อ CCI วางอยู่บนตู้เสื้อผ้าภายในห้องนอน เจ้าหน้าที่จึงขอยึดไว้เพื่อตรวจสอบ

สอบสวน น.ส.ดาราพร หรือ เจ๊จ๋า ยอมรับว่า ในโทรศัพท์มือถือเครื่องดังกล่าวมีข้อมูลเกี่ยวกับการปล่อยเงินกู้ทั้งหมดของตนที่ได้ปล่อยเงินกู้ให้แก่บุคคลต่างๆที่ต้องการกู้เงินกับตน และทุกคนที่กู้ยืมเงินทุกรายชื่อจะนำมาลงสมุดจดบันทึกรายละเอียดการปล่อยเงินกู้ 1 เล่ม

และสารภาพว่า <strong>จะคิดอัตราดอกเบี้ยร้อยละ 20 ต่อวัน หรือร้อยละ 600 ต่อเดือน</strong> โดยตนจะให้ผู้กู้ถ่ายรูปคู่กับบัตรประชาชนผู้กู้ พร้อมทั้งเขียนสัญญาการกู้และส่งข้อมูลมาทางแมสเซ็นเจอร์ แล้วตนจะโอนเงินไปยังผู้กู้ และผู้กู้ต้องชำระเงินตามสัญญาที่ตกลงกันไว้

<a href="https://www.khaosod.co.th/wpapp/uploads/2024/04/vlcsnap-2024-04-03-12h46m43s187.jpg"><img class="aligncenter size-large wp-image-8171265" src="https://www.khaosod.co.th/wpapp/uploads/2024/04/vlcsnap-2024-04-03-12h46m43s187-696x392.jpg" alt="" width="696" height="392" /></a>

ตนประกอบกิจการดังกล่าวมาแล้วเป็นเวลาประมาณ 1 ปี หากลุ่มลูกค้าบนเฟซบุ๊กเป็นหลัก พร้อมยอมรับว่าเฟซบุ๊ก “J Ja Punpiput” เป็นของตนจริงที่ใช้อยู่ ณ ปัจจุบัน

น.ส.ดาราพร หรือ เจ๊จ๋า ยังยอมรับว่า ไม่ได้รับอนุญาตให้มีและใช้อาวุธปืน และเครื่องกระสุนปืน (ใบ ป.4) แต่อย่างใด เพราะอาวุธปืนและเครื่องกระสุนปืนดังกล่าวเป็นของตนจริง โดยสั่งซื้อมานานมากจนจำไม่ได้แล้ว

เจ้าหน้าที่ตำรวจจึงแจ้งให้ น.ส.ดาราพร หรือ เจ๊จ๋า ฐานความผิด “ให้บุคคลอื่นกู้ยืมเงินหรือกระทำการใดๆ อันมีลักษณะเป็นการอำพรางการให้กู้ยืมเงินโดยมีลักษณะเรียกดอกเบี้ยเกินอัตราที่กฎหมายกำหนดไว้ , ประกอบธุรกิจสินเชื่อส่วนบุคคล โดยไม่ได้รับอนุญาต , มีอาวุธปืน และเครื่องกระสุนปืนไว้ในครอบครองโดยไม่ได้รับอนุญาต” ก่อนนำตัวพร้อมของกลางทั้งหมด ส่งพนักงานบอลสวน สภ.เมืองชุมพร เพื่อดำเนินการตามกฎหมายต่อไป

ผู้สื่อข่าวรายงานเพิ่มเติมว่า หลังจากที่เจ้าหน้าที่ตำรวจสืบสวนสอบสวนอาชญากรรมทางเทคโนโลยี หรือ สอท.กำลังควบคุมตัวเจ๊จ๋า บันทึกการจับกุมและสอบสวนขยายผลอยู่ที่บริเวณชั้น 2 ของสภ.เมืองชุมพรอยู่นั้น

<a href="https://www.khaosod.co.th/wpapp/uploads/2024/04/vlcsnap-2024-04-03-12h47m34s965_0.jpg"><img class="aligncenter size-large wp-image-8171266" src="https://www.khaosod.co.th/wpapp/uploads/2024/04/vlcsnap-2024-04-03-12h47m34s965_0-696x392.jpg" alt="" width="696" height="392" /></a>

มีหญิงวัย 50 ปี ขี่รถจักรยานยนต์พร้อมด้วยกระเช้าของขวัญ 1 กระเช้ามามอบให้กับ <strong>พล.ต.ต.ภูมิพัฒน์ ภัทรศรีวงษ์ชัย</strong> โดยมี<strong> พ.ต.อ.ปัญญา ท้วมศรี</strong>ผกก.สภ.เมืองชุมพร ร่วมรับมอบด้วย
<div class="ads_position_wrapper mb-4"></div>
หญิงคนดังกล่าว เปิดเผยต่อผู้สื่อข่าวว่า “ได้กู้เงินจากเจ้าหนี้รายนี้ 6 พันบาท เมื่อ 1 ปีก่อน<strong> โดยจ่ายดอกเบี้ยร้อยละ 20 บาทต่อวัน หรือร้อยละ 600 บาทต่อเดือนคิดเฉลี่ยแล้วตนต้องจ่ายดอกเบี้ยเดือนละเกือบ 2 หมื่น รวมเงินที่ตนจ่ายไปปีกว่าเป็นเงินราวกว่า 2 แสนบาทแล้ว แต่เงินต้น 6 พันบาทที่ยืมครั้งแรกยังอยู่เท่าเดิมไม่ลด</strong> ตนเดือดร้อนมากขอขอบคุณตำรวจไซเบอร์เป็นอย่างมากที่เข้ามาช่วยเหลือทุกข์ของประชาชน รู้สึกตอนนี้สบายใจขึ้น”

<a href="https://www.khaosod.co.th/wpapp/uploads/2024/04/vlcsnap-2024-04-03-13h07m33s639_0.jpg"><img class="aligncenter size-large wp-image-8171268" src="https://www.khaosod.co.th/wpapp/uploads/2024/04/vlcsnap-2024-04-03-13h07m33s639_0-696x392.jpg" alt="" width="696" height="392" /></a>

&nbsp;

&nbsp;

&nbsp;