&nbsp;

&nbsp;

&nbsp;

&nbsp;

&nbsp;

น้องภูมิ กราบขอขมา หนุ่ม กรรชัย ขอลาบวช หลังช่วยแม่ลูกจนได้ชีวิตใหม่ เคยให้การช่วยเหลือจากอาการปากแหว่ง เพดานโหว่ พร้อมทั้งดูแลในเรื่องของค่ารักษาพยาบาล

กลายเป็นกระแสน่าชื่นชม และถูกพูดถึงกันไปในโลกโซเชียล สำหรับกรณี น้องภูมิ เด็กชายวัย 7 ขวบ เด็กน้อยที่ พิธีกรคนดัง “หนุ่ม กรรชัย” เคยให้การช่วยเหลือจากอาการปากแหว่ง เพดานโหว่ พร้อมทั้งดูแลในเรื่องของค่ารักษาพยาบาล

&nbsp;

ตลอดจนได้ให้การช่วยเหลือครอบครัว จนวันนี้ทั้ง น้องภูมิ และครอบครัวมีชีวิตที่ดีขึ้น ทำให้น้องภูมิและครอบครัวเดินหน้าในการต่อสู้ชีวิต และมีชีวิตที่ดีขึ้น โดยน้องภูมิเคยลั่นวาจา จะบวชให้พี่หนุ่มเพื่อทดแทนบุญคุณ

ซึ่งเฟซบุ๊กที่ใช้ชื่อ อรวรรณ ชาญเชิดศักดิ์ โพสต์ภาพ น้องภูมิ พร้อมกับข้อความว่า “ผมไม่มีโอกาสไปกราบลาบวชขออนุญาตกราบที่นี้นะครับพี่หนุ่ม” ยังไงก็ขออนุโมทนากับ น้องภูมิ ในครั้งด้วย

&nbsp;

ล่าสุดเมื่อเวลา 14.00 น. วันที่ 26 เม.ย.67 ที่อาคารมาลีนนท์ ช่อง 3 คุณแม่อรวรรณ ชาญเชิดศักดิ์ และน้องภูมิ ภาคภูมิ ภูไหมพรหม เดินทางมาหาพิธีกรดัง หนุ่ม กรรชัย กำเนิดพลอย เพื่อขอขมาลาบวช ขออโหสิกรรม พร้อมด้วยพวงมาลัย

&nbsp;

โดยทั้งคุณแม่และน้องได้แต่งกายด้วยชุดไทย หลังจากพูดคุยกันสักระยะ พิธีกร หนุ่ม กรรชัย ก็ตัดปอยผมไว้ สมกับความตั้งใจของน้องภูมิ

สำหรับพิธีอุปสมบท น้องภูมิ ภาคภูมิ ภูไหมพรหม จะจัดขั้นในวันที่ 4 พ.ค.นี้ เวลา 08.00 น. ที่ วัดพัทธสีมาเต็มรัก จ.นนทบุรี

&nbsp;

&nbsp;

&nbsp;

&nbsp;

&nbsp;