<strong>สลด! หนุ่มนศ.วัย 19 วิ่งข้ามถนนหน้าวิทยาลัย รถกระบะพุ่งชนลากร่าง 50 เมตร ดับคาที่ กล้องวงจรปิดฝั่งตรงข้ามจับภาพขณะเกิดเหตุไว้ได้</strong>

​เมื่อเวลา 11.40 น. วันที่ 10 พ.ย. 2566 ร.ต.อ.จันดา เดิมพันธ์ รอง สว.สอบสวน สภ.บางละมุง จ.ชลบุรี พร้อมกู้ภัยมูลนิธิ

สว่างบริบูรณ์ธรรมสถานเมืองพัทยา และรถพยาบาล เข้าตรวจสอบเหตุรถกระบะชนคน เสียชีวิตติดคาใต้ท้องรถ บนถนนสุขุมวิท ฝั่งขาเข้าเมืองพัทยา ใกล้วิทยาลัยดุสิตธานี ต.นาเกลือ อ.บางละมุง จ.ชลบุรี

<img class="alignnone size-full wp-image-7957205" src="https://www.khaosod.co.th/wpapp/uploads/2023/11/IMG_4132.jpeg" alt="" width="800" height="450" />ที่เกิดเหตุพบรถกระบะโตโยต้าตู้ทึบ สีขาว ทะเบียน ผท 4088 อุดรธานี จอดเลนขวาสุด สภาพด้านหน้ายุบ บริเวณใต้

ท้องรถช่วงล้อหลังพบร่างนายชวัลวิทย์ สุรินทร์ อายุ 19 ปี นักศึกษาชั้นปีที่ 1 ของวิทยาลัยดุสิตธานี สภาพคอหัก แขนหัก เจ้าหน้าต้องใช้อุปกร์ยกตัวรถขึ้น แล้วนำร่างผู้เสียชีวิตออกมา และนำเก็บรักษาไว้ที่ รพ.บางละมุง

สอบถามนายวชิรวงศ์ ศิริ อายุ 27 ปี คนขับรถกระบะ ให้การว่า มาส่งของในพื้นที่เมืองพัทยา เมื่อถึงที่เกิดเหตุ ผู้ตายวิ่งข้ามถนนมาแบบกะทันหัน จึงเบรกไม่ทัน ทำให้ชนเข้าอย่างจัง

​ตำรวจจึงควบคุมตัวนายวชิรวงศ์ ไปสอบปากคำที่ สภ.บางละมุง เพื่อหาสาเหตุที่แท้จริงและดำเนินการตามกฎหมาย พร้อมตรวจยึดรถกระบะตู้ทึบไว้ก่อน
<div id="attachment_7957202" class="wp-caption alignnone"><img class="size-full wp-image-7957202" src="https://www.khaosod.co.th/wpapp/uploads/2023/11/crash1.jpg" alt="" width="800" height="451" aria-describedby="" />&nbsp;
<p class="wp-caption-text">กล้องวงจรปิดจับภาพขณะผู้เสียชีวิตกำลังข้ามถนน</p>

</div>
<div class="ads_position_wrapper">

จากการตรวจสอบกล้องวงจรปิดของร้านซ่อมแอร์รถยนต์ฝั่งตรงข้าม พบนายชวัลวิทย์ยืนรอข้ามถนนด้านหน้าวิทยาลัยดุสิตธานีเกือบ 2 นาที ก่อนเดินข้ามถนนซึ่งเลนอื่นได้ชะลอรถให้ข้ามแล้ว แต่เมื่อถึงเลนขวาสุด มีรถกระบะตู้

ทึบวิ่งมาด้วยความเร็วและชนนายชวัลวิทย์ ก่อนร่างลากไปเกือบ 50 เมตร จนเสียชีวิตคาที่
<div id="attachment_7957203" class="wp-caption alignnone"><img class="size-full wp-image-7957203" src="https://www.khaosod.co.th/wpapp/uploads/2023/11/crash2.jpg" alt="" width="800" height="450" aria-describedby="" data-adbro-processed="true" />&nbsp;
<p class="wp-caption-text">จุดที่ผู้เสียชีวิตข้ามถนนหน้าวิทยาลัย</p>

</div>
เมื่อตรวจสอบจุดที่นายชวัลวิทย์ยืนรอข้ามถนนนั้น พบว่ามีการตีเส้นสีขาวทึบ 2 เส้นคู่ขนานกัน จากด้านหน้าวิทยาลัยไปจนถึงแบริเออร์เกาะกลางถนนที่เว้นช่องว่างไว้สำหรับให้คนข้ามถนน แต่ไม่มีการตีเส้นบ่งบอกว่าเป็นทางม้าลาย

&nbsp;

</div>
<div></div>