&nbsp;

&nbsp;

&nbsp;

&nbsp;

&nbsp;

&nbsp;

&nbsp;

<strong>หญิงวัย 41 แต่งงานกับลูกชายเพื่อนวัยละอ่อน ผ่านไปไม่ถึงปี ส่อแววเตียงหัก แม่ฝ่ายชายสุดตื่นเต้น เผยโล่งใจมากที่เลิกกัน</strong>

เป็นที่ฮือฮาทั้งข่าวการแต่งงานและการเลิกรา สำหรับคู่รักต่างวัยจากอินโดนีเซีย ที่ฝ่ายหญิงไม่เพียงอายุห่างจากฝ่ายชายถึง 25 ปี แต่เธอยังมีศักดิ์เป็น “เพื่อนของแม่” อีกด้วย

เรื่องราวข้างต้นเป็นของ<strong> “มาเรียนา”</strong> หญิงวัย 41 ปี กับ<strong> “เควิน”</strong> หนุ่มน้อยวัย 16 ปี โดยทั้งคู่เข้าพิธีวิวาห์เมื่อปลายเดือนกรกฎาคมปีก่อน ท่ามกลางกระแสวิพากษ์วิจารณ์ของโลกโซเชียล เมื่อหญิงวัยกลางคนแต่งงานกับเด็กที่ยังไม่บรรลุนิติภาวะ
<ul>
 	<li>อ่านข่าว <a href="https://www.khaosod.co.th/special-stories/news_7798877" target="_blank" rel="noopener">หญิง 41 แต่งกับหนุ่ม 16 เผยเป็นลูกเพื่อน เห็นมาแต่เด็ก ลั่นไม่แคร์อายุห่างเยอะ</a></li>
</ul>
วันเวลาผ่านไปไม่ถึงหนึ่งปี ดูเหมือนรักต่างวัยจะไปไม่รอด หลังมีข่าวว่ามาเรียนาได้เลิกรากับเควินแล้ว ซึ่งเรื่องนี้ถูกเปิดเผยโดย “ลิซ่า” ผู้เป็นแม่ของเควิน

&nbsp;

เมื่อเร็ว ๆ นี้ ลิซ่าได้ตอบคำถามชาวเน็ตเกี่ยวกับความรักของลูกชายว่า เควินตัดสินใจจบสถานะกับมาเรียนาและย้ายกลับมาอยู่ที่บ้านแล้ว แต่ทั้งนี้ยังไม่ได้ดำเนินการหย่าอย่างเป็นทางการ
<div class="ads_position_wrapper"></div>
<a href="https://www.khaosod.co.th/wpapp/uploads/2024/03/divorce0330-1.jpg"><img class="aligncenter size-full wp-image-8164833" src="https://www.khaosod.co.th/wpapp/uploads/2024/03/divorce0330-1.jpg" alt="" width="1600" height="900" /></a>

โดยลิซ่าเผยถึงสาเหตุการเลิกราว่า เควินทะเลาะกับมาเรียนาบ่อย ลูกแสดงออกชัดว่าต้องการเลิกรากับภรรยาถึงสี่ครั้ง แต่ต้องใจอ่อนเพราะถูกง้ออยู่เสมอ ซึ่งหลังจากแยกทางกัน ลูกไม่ได้นำสิ่งของมีค่าใด ๆ ติดตัวมา เพราะค่าใช้จ่ายต่าง ๆ ตอนแต่งงานล้วนเป็นเงินของภรรยา รวมถึงแหวนแต่งงานและโทรศัพท์

ลิซ่ากล่าวเพิ่มเติมว่า แม้ตอนแรกเธอจะเห็นดีเห็นงามกับการที่ลูกชายแต่งงาน แต่เมื่อวันเวลาผ่านไป เธอเริ่มรู้สึกเสียใจเพราะเควินเปลี่ยนไปเล็กน้อย ลูกเอาแต่เชื่อฟังภรรยา ไม่รักและเชื่อฟังเธออีกต่อไป

โดยลิซ่าเคยตัดพ้อผ่านโซเชียลว่า <em>“ลูก ๆ ของฉันไม่ใช่ของฉันอีกต่อไป… พวกเขาเป็นของภรรยา… พวกเขาเป็นของเธอโดยสมบูรณ์ ลูกจะเชื่อฟังภรรยา… ส่วนฉันก็กลายเป็นคนอื่น ลูกที่เรารัก ลูกที่เราภาคภูมิใจ เปลี่ยนไปอย่างสิ้นเชิงกับแม่ของเขา ลูกกลายเป็นเด็กไม่เชื่อฟัง ภรรยาของเขาสำคัญ พ่อแม่ของเขาไม่สำคัญ”</em>
<div id="attachment_8164834" class="wp-caption aligncenter"><a href="https://www.khaosod.co.th/wpapp/uploads/2024/03/divorce0330-2.jpg"><img class="wp-image-8164834 size-full" src="https://www.khaosod.co.th/wpapp/uploads/2024/03/divorce0330-2.jpg" alt="" width="1600" height="900" aria-describedby="" /></a>
<p class="wp-caption-text">ลิซ่า แม่ของเควิน</p>

</div>
<div class="ads_position_wrapper mb-4"></div>
<strong>ขอบคุณที่มา</strong> <a href="https://jatim.tribunnews.com/2024/03/30/belum-setahun-nikah-kevin-kini-ceraikan-mariana-tante-tante-usia-41-sang-ibu-akhirnya-lega?page=all#google_vignette">tribunnews</a>

&nbsp;

&nbsp;