<strong>ใจฟู จริงๆน้องน่ารักมาก เปิดใจเจ้าของ เจ้าไฟเนีย สุนัขทหาร พันธุ์เยอรมันเชพเพิร์ด วัย 2 ปี เล็งไว้ตั้งแต่ก่อนประมูล เกินงบก็จะสู้ เหมือนมาเติมเต็มครอบครัว</strong>

&nbsp;

จากกรณี ศูนย์การสุนัขทหาร กรมการสัตว์ทหารบก ถ.มิตรภาพ ต.หนองสาหร่าย อ.ปากช่อง จ.นครราชสีมา ศูนย์ฝึกสุนัขสงคราม เปิดประมูลขายทอดตลาดสุนัขไม่ผ่านเกณฑ์การฝึก เพื่อให้บุคคลภายนอกนำไปเลี้ยงดูเป็นสุนัขเลี้ยงที่บ้านนั้น
<div class="ads_position_wrapper">
<div id="div-custom-ad-6370262">
<div id="streamlym-ads">
<div id="bsrv-4490" data-tagid="AV650aaf4aa58bc2f0bd06b105"></div>
</div>
</div>
</div>
ล่าสุดวันที่ 31 ม.ค.2567 คุณแค่เล เจ้าของเพจ “แค่เลchannel” หนึ่งในผู้ประมูล เปิดใจกับ ‘<a href="https://www.khaosod.co.th/home" target="_blank" rel="noopener">ข่าวสดออนไลน์</a>‘ หลังประมูลสุนัขทหารมาได้ ว่า ในตอนแรกที่ตนได้ยินเรื่องกระแสข่าวสุนัขทหาร ตนก็ชอบอยู่แล้ว เลยอยากลองที่จะประมูลดู
<div id="attachment_8076084" class="wp-caption aligncenter"><a href="https://www.khaosod.co.th/wpapp/uploads/2024/01/31-%E0%B8%AB%E0%B8%A1%E0%B8%B26.jpg"><img class="size-full wp-image-8076084" src="https://www.khaosod.co.th/wpapp/uploads/2024/01/31-%E0%B8%AB%E0%B8%A1%E0%B8%B26.jpg" alt="ใจฟู จริงๆน้องน่ารักมาก เปิดใจเจ้าของ เจ้าไฟเนีย สุนัขทหาร พันธุ์เยอรมันเชพเพิร์ด วัย 2 ปี เล็งไว้ตั้งแต่ก่อนประมูล" width="600" height="337" aria-describedby="" /></a>
<p class="wp-caption-text">ใจฟู จริงๆน้องน่ารักมาก เปิดใจเจ้าของ เจ้าไฟเนีย สุนัขทหาร พันธุ์เยอรมันเชพเพิร์ด วัย 2 ปี เล็งไว้ตั้งแต่ก่อนประมูล</p>

</div>
ก็พยายามติดตามในเพจดูภาพ เลือกดูว่ามีสุนัขตัวไหนน่าสนใจ และตนไม่เคยเลี้ยงและสุนัขพันธุ์ใหญ่ ก็เลยอยากลองดู และชอบสุนัขพันธุ์เยอรมันเชพเพิร์ดเป็นพิเศษอยากได้มาอยู่บ้าน อยากได้มาเฝ้าบ้านด้วย

&nbsp;
<div class="udsg__content visible-content">

แต่พอถึงวันประมูล วันที่ 28 ม.ค.ที่ผ่านมา ด้วยความที่ตนอยู่ที่ จ.ชุมพร ซึ่งไกลมากก็เลยเดินทางไปเองไม่ได้ จึงให้ตัวแทนเพจเป็นคนไปประมูลให้ ระหว่างนั้นตนก็วิดีโอคอลดูการประมูลอยู่ตลอดเวลา และประมูลได้ <strong>น้องไฟเนีย</strong> สุนัขเพศผู้พันธุ์เยอรมันเชพเพิร์ด อายุประมาณ 2 ปีมา
<div class="ads_position_wrapper"></div>
แต่ก่อนถึงวันประมูล ตนก็เห็นรูปน้องจากในเพจมาก่อนอยู่แล้ว ถูกชะตาน้องมาก แววตาเขาดูเรียบร้อยซื่อ ๆ ชอบตรงแววตาเขา ซึ่งก่อนหน้านี้ก็ดูไว้หลายตัว แต่พอถึงวันประมูลเห็นตัวจริงรู้สึกว่ามีความซนเกินไป เลยตัดสินใจเป็นตัวนี้

โดยวันนั้นมีคู่แข่งค่อนข้างเยอะ และตั้งงบประมาณไว้ต่ำกว่านี้ พอคู่แข่งประมูลเพิ่มมากขึ้น ตนก็ยิ่งอยากได้มากขึ้น เพราะว่าถูกชะตามาก ๆ ก็เลยเพิ่มงบ และได้น้องมาในราคา 25,000 บาท
<ul>
 	<li><strong>อ่านข่าว</strong> : <a href="https://www.khaosod.co.th/around-thailand/news_8070591" target="_blank" rel="noopener">แห่ประมูล ‘ลีแอน’ หมาลาบราดอร์ ค่าตัวพุ่ง 95,000 แต่ไม่ผ่านเกณฑ์ทหารเพราะอ้วน</a></li>
</ul>
หลังจากวันนั้นน้องมาถึงบ้านตนเวลาประมาณ 04.00 น. น้องขนส่งมาโดยรถตู้ ช่วงที่มาถึงประมาณ 10 นาทีแรก น้องก็เข้ากับทุกคนในบ้านได้หมดเลย และที่บ้านเลี้ยงหมาไว้ตัวหนึ่งก็เข้ากันได้ดี ไม่ดุและขี้เล่นด้วย ก็เล่นกันตั้งแต่คืนแรกเลย ซึ่งหมาตนก็เป็นหมาบ้านปกติที่เก็บมาเลี้ยง

<a href="https://www.khaosod.co.th/wpapp/uploads/2024/01/31-%E0%B8%AB%E0%B8%A1%E0%B8%B25.jpg"><img class="aligncenter size-full wp-image-8076083" src="https://www.khaosod.co.th/wpapp/uploads/2024/01/31-%E0%B8%AB%E0%B8%A1%E0%B8%B25.jpg" alt="" width="600" height="338" /></a>

พอพาน้องมาอยู่ที่บ้านด้วยแล้วตนก็พาไปตรวจสุขภาพ ร่างกายภายนอกปกติดีทุกอย่าง ตรวจเลือด ผลเลือดก็ดีมาก ไม่เป็นพยาธิอะไรเลย แข็งแรงดี แล้ว

วันที่มาน้องมีแผลที่หลังนิดหน่อยตอนนี้ก็หายแล้ว เริ่มมีขนขึ้นมาแล้ว แต่คุณหมอก็ตรวจเช็กอีกทีหนึ่ง เพราะกลัวกากเกลื้อน แต่ผลตรวจก็ไม่เป็นอะไร

พอน้องเป็นสุนัขทหารมาก่อน เวลาตนลองฝึกโดยการให้ไปเก็บของ เก็บลูกบอลน้อง ก็สามารถไปเก็บให้ตนได้ แต่คำสั่งอย่างอื่นก็ฟังบ้างไม่ฟังบ้าง แต่น้องคอยเดินตามไม่ห่างเลย เฝ้ามองดูเจ้าของเขาตลอด ซึ่งเขาจะติดแฟนของตนมากกว่า เพราะแฟนเป็นคนไปรับน้องเขาลงมาจากรถ ตั้งแต่วันแรกเขาก็จำว่าคนนั้นคือเจ้าของ

ถือว่าเขาเข้ากับเจ้าของใหม่ได้ดีมาก ๆ เลย ตอนนี้ตนรับน้องได้มาอยู่ด้วยประมาณ 4 วัน น้องก็เริ่มไว้วางใจมากขึ้นทุกวัน เริ่มสนิทกับตนมากขึ้นทุกวัน และช่วงเมื่อวานก็มีคนแปลกหน้าเดินผ่านหน้าบ้าน เขาก็เริ่มเห่าเพื่อเป็นการแสดงว่าตรงนี้เป็นอาณาเขตของเขา เริ่มรู้ว่าตัวเองเป็นเจ้าของเฝ้าบ้าน แต่น้องก็นิสัยดี น้องไม่กัดเลย และตนก็ได้พาน้องไปเที่ยวทะเลด้วย

พอได้น้องมาอยู่ด้วยจริง ๆ แล้วก็รู้สึกประทับใจ ทีแรกที่ตนคิดจะประมูล คิดแค่ว่าอยากได้ แต่ไม่ได้คาดหวังว่าเขาจะดีหรืออะไรมากมาย ซึ่งตนไม่เคยเลี้ยงหมาทหารก็เลยไม่คาดหวังถึงขนาดนี้

แต่หลังจากรับน้องมาแล้วเหมือนน้องมาเติมเต็มให้กับครอบครัวของตนมากกว่าที่คิด ทั้งด้วยนิสัย ทั้งเรื่องความฉลาด เข้ากับคนง่ายมาก ๆ เหมือนมาเติมเต็มให้กับครอบครัวของเรามากยิ่งขึ้น

นอกจากนี้ พี่ทหารที่เป็นคนดูแลน้อง คนเลี้ยงน้องก็มาติดตามดูน้องว่ามาอยู่บ้านใหม่แล้วเป็นยังไงเพื่อติดตามความเป็นอยู่ ซึ่งตอนที่ไปประมูลเขาก็มีการประเมินเรื่องคุณสมบัติในส่วนของบ้านต้องมีพื้นที่ให้น้องประมาณหนึ่ง ส่วนความสามารถเรื่องการประมูลก็ไปสู้กันหน้างานอยู่แล้ว

อย่างไรก็ตาม ตอนนี้ทางเจ้าของได้มีการเปิดเพจให้ติดตามเจ้าไฟเนียได้แล้ว ที่เพจ “น้องไฟเนีย สุนัขทหาร เบอร์26” ซึ่งเปิดเพจไม่กี่วันก็มีคนตามไปติดตามค่อนข้างเยอะมาก
<blockquote id="v40467638278555750" class="tiktok-embed" cite="https://www.tiktok.com/@nony659/video/7329702265328078101" data-video-id="7329702265328078101" data-embed-from="oembed"><iframe src="https://www.tiktok.com/embed/v2/7329702265328078101?lang=en-US&amp;referrer=https%3A%2F%2Fwww.khaosod.co.th%2Fspecial-stories%2Fnews_8076044&amp;embedFrom=oembed" name="__tt_embed__v40467638278555750" sandbox="allow-popups allow-popups-to-escape-sandbox allow-scripts allow-top-navigation allow-same-origin" data-mce-fragment="1"></iframe></blockquote>
<div class="ads_position_wrapper mb-4"></div>
&nbsp;

</div>
<div></div>