&nbsp;

&nbsp;

<strong>สะเทือนขวัญ ตร.เมืองคอน คลั่งวิ่งถือมีด ลงจากแฟลตตำรวจ พุ่งถีบจยย.ล้ม แทงคอหญิงสูงวัย ดับคาที่ 1 สาหัส 1</strong>

&nbsp;

วันที่ 24 ก.พ. 2567 หน่วยกู้ภัยชะอวด 02/011 จ.นครศรีธรรมราช ได้รับแจ้งเหตุตำรวจคลุ้มคลั่งวิ่งลงมาจากแฟลตตำรวจ สภ.ชะอวด จ.นครศรีธรรมราช ก่อนถีบรถจักรยานยนต์ของชาวบ้าน ซึ่งมีผู้หญิงสูงวัย 2 คน อายุประมารณ 60 ปีเศษ ที่ขับผ่านมา จนรถเสียหลักล้ม
<div class="ads_position_wrapper">
<div id="div-custom-ad-6370262">
<div id="streamlym-ads">
<div id="bsrv-4490" data-tagid="AV650aaf4aa58bc2f0bd06b105"></div>
</div>
</div>
</div>
จากนั้นตำรวจนายดังกล่าวได้ใช้มีดปลายแหลมแทงปักลำคอชาวบ้านทั้ง 2 คนจนคอทะลุ เสียชีวิตคาที่ 1 คน และบาดเจ็บสาหัสอีก 1 คน

ชาวบ้านที่เห็นเหตุการณ์ เล่าว่า ขณะที่หญิงชราขับรถมาตามถนน ก่อนถึง สภ.ชะอวด ไม่กี่สิบเมตร ตำรวจนายดังกล่าวคลุ้มคลั่งวิ่งลงมาจากแฟลตตำรวจ ตรงเข้ามาถีบรถจักรยานยนต์ของหญิงสูงวัยจนล้มคว่ำ

ก่อนใช้มีดปลายแหลมแทงปักคอหญิงสูงวัยทั้ง 2 คนอย่างโหดเหี้ยม จนล้มฟุบจมกองเลือดเสียชีวิตคาที่ 1 คน อีกคนได้รับบาดเจ็บสาหัส หน่วยกู้ภัยฯ ชะอวด รีบนำผู้บาดเจ็บส่ง รพ.ชะอวด แต่อาการสาหัสขั้นโคม่า จึงรีบนำส่งรักษาต่อที่ รพ.มหาราชนครศรีธรรมราช<a href="https://www.khaosod.co.th/wpapp/uploads/2024/02/1708789300313%E0%B9%80%E0%B8%9A%E0%B8%A5%E0%B8%AD.jpg"><img class="alignnone size-full wp-image-8111816" src="https://www.khaosod.co.th/wpapp/uploads/2024/02/1708789300313%E0%B9%80%E0%B8%9A%E0%B8%A5%E0%B8%AD.jpg" alt="" width="800" height="532" /></a>ขณะที่ตำรวจผู้ก่อเหตุได้ถือมีดปลายแหลมเปื้อนเลือดวิ่งเข้าไปบริเวณ สภ.ชะอวด ก่อนที่ตำรวจจะระดมกำลังชาร์จเข้าจับกุมตำรวจคลั่งนายเอาไว้ได้ และควบคุมตัวไปสอบสวนบนโรงพัก ล่าสุดทาง พล.ต.ต.สมชาย ซื่อต่อตระกูล ผบก.ภ.จว.นครศรีธรรมราช ได้ลงพื้นที่อำนวยการการสอบสวนคดีนี้ด้วยตัวเองแล้ว

&nbsp;

&nbsp;