น้ำมันแพง ทำให้ประชาชนต้องหาทางประหยัดใช้น้ำมันให้คุ้มทุกหยด แต่กลับพบว่าในช่วงน้ำมันแพงแบบนี้ บางปั๊มน้ำมันกลับปล่อยให้อุปกรณ์ไม่ได้มาตรฐานจนทำให้ประชาชนเสียเงินไปแต่ได้น้ำมันไม่ครบเท่าที่จ่ายเงิน และรอให้หน่วยงานที่ควบคุมกำกับแก้ปัญหาอย่างจริงจัง

ล่าสุดสมาชิกเฟซบุ๊กรายหนึ่ง ออกมาเปิดเผยถึงเหตุการณ์จากปั๊มน้ำมันแห่งหนึ่งอีกครั้ง ซึ่งครั้งนี้เธอพิสูจน์เองแล้วพบว่า สิ่งที่เธอได้ไม่ใช่น้ำมัน แต่มีเพียงลมกับฟองออกมาเท่านั้น โดยเหตุการณ์ดังกล่าวเธอระบุว่า ” วันนี้เติมน้ำมันที่ปั๊มแห่งหนึ่งในชัยบาดาล เติม 500 บาท เกจ์ น้ำมันไม่ขยับ ไฟโชว์ไม่ดับ เลยไปเติมเพิ่มอีก ที่ปั๊มปตท. 300 บาท เกจ์น้ำมันขึ้นปกติไฟไม่โชว์

<img src="https://www.khaosod.co.th/wpapp/uploads/2023/08/%E0%B8%9B%E0%B8%B1%E0%B9%8A%E0%B8%A1%E0%B8%99%E0%B9%89%E0%B8%B3%E0%B8%A1%E0%B8%B1%E0%B8%99-%E0%B9%80%E0%B8%95%E0%B8%B4%E0%B8%A1.jpg" />

เลยกลับไปถามทางปั๊มแรกว่าน้ำมันในถังพี่หมดรึป่าว<strong> ทำไมเติมน้ำมันไปแล้ว 500 เกจ์ไม่ขึ้นไฟโชว์ไม่ดับอ่ะค่ะซึ่งเค้าลองเติมน้ำมันให้ดูแต่กลับมีแต่ลมกับฟองมีน้ำมันเพียงส่วนหนึ่ง</strong> งานนี้ทำให้รู้ว่า มาตรฐานอยู่ตรงไหนก่อน!!ค่ะ”

โพสต์ดังกล่าวได้รับการแชร์ออกไปจำนวนมาก และถามหาพิกัดว่าเป็นปั๊มไหนกัน ซึ่งเรื่องดังกล่าวกลายเป็นสิ่งที่ผู้บริโภคห่วงและกังวลอย่างยิ่ง เพราะหากไม่มีการควบคุมปั๊มน้ำมันอย่างจริงจัง จะหมายถึงเงินที่เสียไปนั้น ไม่ได้รับสินค้าตามที่ควรจะได้

<img class="" src="https://www.khaosod.co.th/wpapp/uploads/2023/08/%E0%B8%9B%E0%B8%B1%E0%B9%8A%E0%B8%A1%E0%B8%99%E0%B9%89%E0%B8%B3%E0%B8%A1%E0%B8%B1%E0%B8%99.jpg" width="672" height="378" />