&nbsp;

&nbsp;

&nbsp;

&nbsp;

&nbsp;

วันที่ 21 มี.ค.2567 ราคาทองคำ ประจำวันที่ 21 มี.ค. 2567 ตามราคาประกาศของ สมาคมค้าทองคำ ครั้งที่ 1 พุ่งขึ้นบาทละ 700 บาท โดยราคาทองคำแท่ง 96.5 ขายออกที่ 37,550 บาท รับซื้อที่ 37,450 บาท

และราคาทองรูปพรรณ ขายออกที่ 38,050 บาท และรับซื้อที่ 36,778.16 บาท อย่างไรก็ดี หากนับจากต้นปี ราคทองคำปรับขึ้นไปแล้วถึงบาทละ 3,900 บาท จาก ณ วันที่ 1 ม.ค. ราคาทองคำแท่งขายออกที่ 33,650 บาท

ทั้งนี้ เมื่อเวลา 09.55 น. สมาคมค้าทองคำ ได้ประกาศราคาทองครั้งที่ 2 โดยทองคำแท่งขายออกที่ 37,500 บาท รับซื้อที่ 37,400 บาท ส่วนราคาทองรูปพรรณ ขายออกที่ 38,000 บาท รับซื้อที่ 36,732.68 บาท

นายวทัญ จิตต์สมนึก ผอ.ฝ่ายวิเคราะห์กลยุทธ์ บริษัท พาย จำกัด (มหาชน) กล่าวว่าราคาทองที่ปรับขึ้นแรงเป็นผลจากราคาดอลลาร์สหรัฐอ่อนค่าลง ทำให้ราคาทองคำตอบรับเชิงบวก

ขณะเดียวกันการประชุมนโยบายการเงินของธนาคารกลางสหรัฐ หรือ เฟด มีมติเอกฉันท์ให้คงอัตราดอกเบี้ยไว้ที่อัตรา 5.25-5.50% และได้ส่งสัญญาณว่าจะปรับลดดอกเบี้ย 3 ครั้งในปีนี้

ดังนั้นแนวโน้มค่าเงินดอลลาร์สหรัฐมีโอกาสที่จะอ่อนค่าได้ต่อเนื่อง ดังนั้นราคาทองคำก็มีแนวโน้มจะปรับขึ้นได้ในกรอบแคบ ๆ สำหรับผู้ที่มีทองคำในมืออย่าเพิ่งนีบขาย เนื่องจากประเมินว่าทองคำในประเทศมีโอกาสปรับขึ้นได้อีกเช่นกัน

&nbsp;