<strong>เปิดไทม์ไลน์คลิปเสียง หลังตร.อรัญฯรู้จับแพะลุงเปี๊ยก มีทั้งหมด 6 คลิปเสียง พ.ต.ท.ถึงลั่น”ฉิบหายแล้ว” “ผิดแผนหมด”</strong>

จากคดีป้าบัวผัน หรือป้ากบ หญิงสติไม่ดี ถูกกลุ่มวัยรุ่น 5 คน แก๊งลูกนายตำรวจ สภ.อรัญประเทศ รุมทำร้ายจนเสียชีวิต จากนั้นผู้ก่อเหตุนำร่างป้าบัวผันไปทิ้งสระน้ำข้างโรงเรียนใน จ.สระแก้ว
<div class="ads_position_wrapper">
<div id="div-custom-ad-6370262">
<div id="streamlym-ads">
<div id="bsrv-4490" data-tagid="AV650aaf4aa58bc2f0bd06b105"></div>
</div>
</div>
</div>
ช่วงแรกตำรวจจับแพะคือ นายปัญญา หรือลุงเปี๊ยก สามีของป้าบัวผัน ซึ่งขณะนั้นขออำนาจศาลอนุมัติหมายจับก่อนจะนำตัวนายปัญญาฝากขังที่ศาลจังหวัดสระแก้ว แต่หลังจากฝากขังได้ไม่นาน ปรากฏว่าตำรวจ สภ.อรัญประเทศ ทราบว่ามีการจับแพะจึงขอหมายปล่อยตัวลุงเปี๊ยก

กระทั่งเวลาต่อมามีประเด็นดราม่าและถูกเถียงกันในสังคมว่า สรุปแล้วตำรวจหรือสื่อมวลชนได้ภาพวงจรปิดคนร้ายตัวจริงก่อนกัน ซึ่งฝั่งตำรวจยืนยันว่าได้ภาพวงจรปิดก่อน แต่ประเด็นที่สังคมคาใจคือ เมื่อตำรวจได้ภาพวงจรปิดและเห็นเหตุการณ์ทั้งหมดแล้วทำไมยังนำตัวลุงเปี๊ยกฝากขัง

ล่าสุดมีคลิปเสียงของตำรวจยศ พ.ต.ท. สภ.อรัญประเทศ บันทึกการสนทนากับตำรวจนายอื่น จากน้ำเสียงสังเกตได้ชัดว่ามีท่าทีตื่นตระหนกตกใจ หลังจากทราบว่า ลุงเปี๊ยกไม่ใช่ผู้ก่อเหตุฆาตกรรมป้าบัวผัน แต่ตำรวจ สภ.อรัญประเทศ นำตัวฝากขังต่อศาลแล้ว
<div class="ads_position_wrapper">

โดยคลิปเสียงดังกล่าวถูกบันทึกไว้เมื่อวันที่ 13 ม.ค.67 จำนวน 6 คลิปเสียง ประกอบด้วย
<div class="ads_position_wrapper"></div>
คลิปที่ 1 วันที่ 13 ม.ค.67 เวลา 12.07 น. พ.ต.ท.นายนี้ บันทึกเสียงการพูดคุยกับตำรวจยศ ด.ต. หลังจากด.ต. ตรวจสอบกล้องวงจรปิด ทราบว่าผู้ก่อเหตุไม่ใช่นายปัญญา จึงได้โทรมารายงานให้ตนเอง

ความยาวคลิปเสียง 54 วินาที จากคลิปเสียง จะได้ยินว่า ด.ต.โทรศัพท์หา พ.ต.ท. ว่า เห็นวัยรุ่นกระทืบ พ.ต.ท.จึงถามกลับว่า กระทืบใคร? ด.ต.ตอบว่า กระทืบยายกบ ยายกบ กล้องเห็นชัดเลยไม่ใช่ตาคนนี้ (ลุงเปี๊ยก) วัยรุ่นไล่ตีไล่ฟันหน้าพระสยามฯ ก่อนที่ พ.ต.ท. จะอุทานด้วยความตกใจว่า “เหี้ย” ก่อนที่ ด.ต. จะทิ้งท้ายไปว่า “ผมดูกล้องอยู่เนี่ย”

ต่อมาคลิปที่ 2 วันที่ 13 ม.ค.67 เวลา 12.08 น. พ.ต.ท.คนเดิม โทรศัพท์ไปแจ้งข้อมูลกับ พ.ต.ต. พนักงานสอบสวนเจ้าของคดี ซึ่งกำลังนำตัวนายปัญญาหรือลุงเปี๊ยก ไปฝากขังที่ศาลจังหวัดสระแก้ว

ความยาวคลิปเสียง 1 นาที 10 วินาที จากคลิปเสียงจะเห็นว่าตำรวจทั้ง 2 นายพูดคุยกัน ด้วยน้ำเสียงตื่นตระหนกว่า “ตั้มๆ ผิดแผนหมดเลยตั้ม กล้องวงจรปิดเป็นวัยรุ่นไล่ตี ซึ่งตำรวจที่กำลังนำตัวไปฝากขังก็ถามกลับว่า “หรอพี่หรอ” จากนั้น พ.ต.ท. บอกว่า ให้รอก่อน แป๊บนึง รอความชัดเจนก่อน ซึ่งตำรวจที่นำตัวลุงเปี๊ยกไปฝากขังตอบกลับว่า “ยื่นไปแล้วพี่ ตั้มยื่นไปแล้ว”

คลิปที่ 3 วันที่ 13 ม.ค.67 เวลา 12.10 น. พ.ต.ท. โทรศัพท์กลับไปสอบถามรายละเอียดกับ ด.ต. เพื่อทราบข้อมูลที่ชัดเจน

ความยาวคลิปเสียง 1 นาที 29 วินาที จากคลิปเสียง จะเห็นว่าตำรวจทั้ง 2 นายพูดคุยกันว่าไปตรวจสอบ กล้องวงจรปิดเหตุการณ์ที่ตรงไหน และมีการตอบกลับว่าไปดูกล้องของเทศบาล ก่อนจะบอกว่า ให้ไปดูกล้องร้านสะดวกซื้อ เพราะชัดแจ๋วเลย ติดกับพระสยามพอดีเลย ไปดูกล้องที่เราเห็นยายกบคืนวันที่ 11 ม.ค. เวลาประมาณ 01.30 น. เป็นต้นไป ก่อนเล่าว่า พวกวัยรุ่นวิ่งใส่ยายกบ พอพวกวัยรุ่น เห็นยายกบเดินออกมาแล้วจึงจอดรถ ก่อนจะมาวนหา 2 รอบ พอเห็นยายกบมันจึงวิ่งใส่ยายกบ

คลิปที่ 4 วันที่ 13 ม.ค.67 เวลา 12.11 น. พ.ต.ท.คนเดิม โทรศัพท์กลับไปหา ด.ต. เพื่อให้ส่งคลิปเหตุการณ์ที่เกิดขึ้นในไลน์กลุ่มสืบสวน สภ.อรัญฯ เพื่อทราบรายละเอียด คลิปเสียงนี้ความยาว 34 วินาที มีเพียงการโทรไปแจ้งให้ส่งคลิปเข้าห้องสืบสวนฯ

ต่อด้วยคลิปที่ 5 วันที่ 13 ม.ค.67 เวลา 12.13 น. พ.ต.ท. โทรศัพท์ไปหา ด.ต. อีกครั้ง เพื่อทราบช่วงเวลาเกิดเหตุที่ชัดเจน

ความยาวคลิปเสียง 1 นาที 9 วินาที จากคลิปเสียงจะเห็นว่าตำรวจทั้ง 2 พูดคุยกันถึงเวลาที่เกิดเหตุหลังจากไปตรวจสอบกล้องวงจรปิดจากร้านสะดวกซื้อในคลิปเสียงตำรวจระบุว่า “เหตุเกิดช่วงเวลา 02.00 น. ของวันที่ 11 ม.ค.67 (นาฬิกาช้ากว่าเวลาจริง 2 นาที) ก่อนจะยืนยันว่า เวลา 02.00 น. ของวันที่ 11 ม.ค.67 มีวัยรุ่นขี่รถมาประมาณ 4-5 คัน พวกนั้นแหละ
<p class="ud-video-wrapper"><iframe id="ud_content_iframe" class="ud_content_iframe_custom" title="ud_content_iframe" src="https://vdokh.matichon.co.th/videos/public/iframe/ad349b8956ced37932c7675188bbf8f8/adaptive_hls/?post_id=0&amp;category=" width="100%" frameborder="0" scrolling="no" allowfullscreen="allowfullscreen"></iframe></p>
สุดท้ายคลิปที่ 6 วันที่ 13 ม.ค.67 เวลา 12.35 น. พ.ต.ท. โทรศัพท์ไปปรึกษากับ พ.ต.ต. อีกครั้งถึงกรณีที่เกิดขึ้น

ความยาวคลิปเสียง 1 นาที จากคลิปเสียงจะเห็นตำรวจทั้ง 2 นายพูดคุยกันระบุว่า “คำสั่งของท่านอนุมัติไปแล้วครับพี่ ก่อนที่ตำรวจอีกนายจะอุทานว่า “โอ้ยตาย ฉิบหายแล้ว” ก่อนจะเล่าว่าไอ้วัยรุ่นหิ้วขึ้นรถมอเตอร์ไซค์ไป ตำรวจอีกนายจึงบอกว่าตอนนี้พวกเราปัญหาเข้า มันเร่งด่วน ก่อนที่ตำรวจอีกนายจะบอกว่ามีการอนุมัติฝากขังไปแล้วตั้งแต่เวลาประมาณ 11:00 น.”
<div class="ads_position_wrapper mb-4"></div>
<ul>
 	<li><a href="https://www.khaosod.co.th/breaking-news/news_8056094" target="_blank" rel="noopener">สั่งเด้ง รองผกก.สืบสวนอรัญประเทศ เซ่นคลิปเสียง ขู่บังคับลุงเปี๊ยกให้สารภาพ</a></li>
 	<li><a href="https://www.khaosod.co.th/breaking-news/news_8056887" target="_blank" rel="noopener">โดนอีกนาย สั่งเด้งแล้ว ผกก.อรัญประเทศ เซ่นปมร้อนคลิปเสียง ตร.ขู่ลุงเปี๊ยกรับสารภาพ</a></li>
 	<li class="udsg__main-title"><a href="https://www.khaosod.co.th/special-stories/news_8053029" target="_blank" rel="noopener">‘สามีป้าบัวผัน’ พ้นคุก ไม่ตอบนักข่าว ว่าถูกใครข่มขู่หรือบังคับให้สารภาพ</a></li>
</ul>
&nbsp;

</div>