&nbsp;

&nbsp;

&nbsp;

&nbsp;

&nbsp;

&nbsp;

<strong>ทหารพรานหญิงเหยื่อไฟใต้ รู้ตัวถูกปองร้าย จึงขอไปช่วยราชการที่ค่ายสิรินธร ระวังตัวมาตลอด แต่ครั้งนี้พลาด เพราะไม่ได้กลับบ้านนาน เลยถูกยิงดับต่อหน้าลูกชาย</strong>

เมื่อวันที่ 29 มี.ค.2567 จากกรณี อส.ทพ.นูรีซัน พรหมศรี 30 ปี เจ้าหน้าที่ทหารพรานกรมทหารพรานที่ 49 ช่วยราชการ กอ.รมน.ภาค 4 ค่ายสิรินธร จ.ปัตตานี ซึ่งถูกคนร้ายแฝงตัวปะปนกับชาวบ้านใช้อาวุธปืนพก ขนาด 9 ม.ม.ยิงเสียชีวิต ขณะที่ อส.ทพ.หญิง นูรีซัน ได้เดินทางมาช่วยญาติและลูกชายขายซุปเนื้อ เพื่อให้ประชาชนซื้อหาไปรับประทานแก้บวช หรือ ละศีลอดในช่วงเดือนรอมฎอน ตามที่ได้เสนอข่าวไปแล้วนั้น
<div class="ads_position_wrapper"></div>
ล่าสุดเมื่อช่วงเช้า พ.ต.อ.นราวี บินแวอารง ผกก.สภ.จะแนะ จ.นราธิวาส พ.ต.อ.นิยม สุวรรณคง ผกก.สส.ภ.จว.นราธิวาส เจ้าหน้าที่ชุดเก็บกู้และทำลายวัตถุระเบิด นปพ.กองกำกับการตำรวจภูธร จ.นราธิวาส เจ้าหน้าที่กองพิสูจน์หลักฐาน จ.นราธิวาส พร้อมเจ้าหน้าที่ตำรวจทหารจำนวนหนึ่ง ลงพื้นที่จุดเกิดเหตุ เพื่อตรวจสอบและหาหลักฐานเพิ่มเติม
<div id="attachment_8163500" class="wp-caption aligncenter"><img class="wp-image-8163500 size-full" src="https://www.khaosod.co.th/wpapp/uploads/2024/03/152636.jpg" alt="เศร้า! ทหารพรานสาวรู้ตัวตกเป็นเป้า ระวังตัวขอย้ายออกนอกพื้นที่ แต่พลาดกลับบ้าน" width="800" height="450" aria-describedby="" />
<p class="wp-caption-text">เศร้า! ทหารพรานสาวรู้ตัวตกเป็นเป้า ระวังตัวขอย้ายออกนอกพื้นที่ แต่พลาดกลับบ้าน</p>

</div>
จากการตรวจสอบ เจ้าหน้าที่พบปลอกกระสุนปืนพก ขนาด 9 ม.ม.เพิ่มเติมอีก 3 ปลอก ตกอยู่บนทางเดินห่างจากจุดเกิดเหตุประมาณ 20 เมตร และจากการสอบถามพยานทราบว่า กลุ่มคนร้ายมี 3 คน แฝงตัวเดินปะปนกับชาวบ้านมาทางด้านหลังของปั๊มน้ำมันเชื้อเพลิง ในระหว่างที่ผู้เสียชีวิต กำลังยืนขายซุปเนื้ออยู่นั้น คนร้ายได้เดินลัดจากหลังปั๊ม อ้อมมาทางข้างหลังของผู้ตาย
<div class="ads_position_wrapper"></div>
ก่อนที่ 1 ในคนร้ายจะใช้อาวุธปืนพก ขนาด 9 ม.ม.ออกมายิงที่ศีรษะของผู้ตาย 1 นัด จนล้มทั้งยืนและเสียชีวิต ก่อนจะอาศัยความชุลมุนวิ่งหนีปะปนกับชาวบ้าน พร้อมใช้อาวุธปืนยิงขึ้นฟ้าเพื่อเปิดทาง จำนวน 3 นัดซ้อน จนสามารถหลบหนีไปได้
<div class="ads_position_wrapper"></div>
หลังเกิดเหตุญาติ และบุตรชาย ผู้เสียชีวิต ซึ่งตกตะลึงกับเหตุการณ์ที่เกิดขึ้น ถึงกับจะเป็นลมนั่งร้องไห้กองอยู่กับพื้น พ่อค้าแม่ค้าที่ขายอาหารใกล้เคียงต้องเข้ามาปลอบอยู่เป็นเวลานาน จนสติกลับคืนมา ก่อนที่กำนัน ที่ทราบข่าวจะได้แจ้งเจ้าหน้าที่เข้ามาตรวจสอบ

&nbsp;

<img class="aligncenter wp-image-8163502 size-full" src="https://www.khaosod.co.th/wpapp/uploads/2024/03/S__123462037.jpg" alt="เศร้า! ทหารพรานสาวรู้ตัวตกเป็นเป้า ระวังตัวขอย้ายออกนอกพื้นที่ แต่พลาดกลับบ้าน" width="800" height="450" />

มีรายงานข่าวว่า เหตุการณ์ที่เกิดขึ้น เชื่อว่าเป็นฝีมือการกระทำของสมาชิกกลุ่มผู้ก่อเหตุรุนแรง ที่มีการมาแอบติดตามความเคลื่อนไหวของผู้เสียชีวิต ซึ่งเป็นเป้าหมายเจ้าหน้าที่กองกำลัง และได้กลับไปวางแผน มีการดูต้นทางก่อนลงมือก่อเหตุ และหลังก่อเหตุได้ใช้อาวุธปืนยิงเบิกทางขึ้นฟ้า

โดยเฉพาะเป้าหมาย อส.ทพ.หญิงนูรีซัน ก็ทราบดีว่าจะถูกปองร้ายจากกลุ่มผู้ก่อเหตุรุนแรงในพื้นที่ จึงได้ทำเรื่องไปช่วยราชการที่ กอ.รมน.ภาค 4 ส่วนหน้า ค่ายสิรินธร จ.ปัตตานี และในช่วงวันหยุดส่วนใหญ่จะไม่กลับบ้าน เพื่อความปลอดภัย แต่ในช่วงลาพักครั้งนี้ หลังจากที่ไม่ได้กลับบ้านนานแล้ว ประกอบกับช่วงรอมฎอน ถือโอกาสมาเยี่ยมบ้านและลูกชาย จึงถูกคนร้ายยิงเสียชีวิตดังกล่าว
<div class="ads_position_wrapper mb-4"></div>
<strong>อ่านข่าว <a href="https://www.khaosod.co.th/breaking-news/news_8162285" target="_blank" rel="noopener">นราฯโหด! บุกประชิดยิงหัวฆ่าทหารพรานสาว เดินขายอาหารดับคาตลาดนัดดุซงญอ</a></strong>

&nbsp;

&nbsp;