&nbsp;

&nbsp;

&nbsp;

&nbsp;

&nbsp;

&nbsp;

&nbsp;

เมื่อเร็วๆนี้ เว็บไซต์ต่างประเทศ BBC รายงานว่า ระบบของธนาคารพาณิชย์แห่งเอธิโอเปีย (Commercial Bank of Ethiopia) เกิดความผิดพลาดในระบบขึ้น ทำให้ลูกค้ากดเงินจากตู้เอทีเอ็ม หรือโอนเงินผ่านแอปพลิเคชัน ได้มากกว่าเงินที่มีในบัญชี เมื่อวันเสาร์ (16 มี.ค. 67) ที่ผ่านมา

โดยข่าวได้แพร่ออกไปอย่างรวดเร็ว โดยเฉพาะในกลุ่มนักศึกษามหาวิทยาลัยที่ส่งข้อความและโทรศัพท์บอกกัน ทำให้มีผู้คนจำนวนมากพากันไปต่อแถวยาวเหยียด เพื่อกดเงินจากตู้เอทีเอ็ม

ทั้งนี้ กว่าที่ทางธนาคารจะรู้ตัวและระงับการทำธุรกรรมได้นั้นก็ผ่านไปนานหลายชั่วโมงแล้ว ซึ่งมีการถอนเงินและโอนเงินไปมากกว่า 40 ล้านเหรียญสหรัฐฯ หรือประมาณ 1,441 ล้านบาท

ขณะที่ มหาวิทยาลัยอย่างน้อย 3 แห่ง ออกแถลงการณ์ให้นักศึกษานำเงินไปคืน ซึ่งมีบางส่วนคืนเงินด้วยความสมัครใจ หลังธนาคารยืนยันว่าจะไม่ดำเนินคดีใด ๆ กับผู้คืนเงิน

&nbsp;