&nbsp;

&nbsp;

&nbsp;

&nbsp;

&nbsp;

&nbsp;

เสาร์ 5 ทางโหราศาสตร์ หมายถึง วันขึ้นหรือแรม 5 ค่ำ เดือน 5 (ไทย) เป็นวันที่หาได้ยากยิ่ง 2-3 ปี กว่าจะมีสักครั้ง เนื่องจากต้องตรงกันให้ครบทั้ง 3 อย่าง คือ เป็นวันเสาร์ ที่พระจันทร์ขึ้น หรือแรม 5 ค่ำ ในเดือน 5

(ไทย) ซึ่งปีนี้ตรงกับวันที่ 13 เม.ย. 2567 วัน “เสาร์ 5” จึงนิยมใช้ในการปลุกเสกวัตถุมงคล โดยถือว่าเป็น “วันแรงแห่งปี” และจะส่งอิทธิพลให้เครื่องรางของขลังมี

อิทธิฤทธิ์ ยิ่งกว่ากระทำการปลุกเสกในวันอื่นๆ ด้วยวัน 5 ค่ำ เป็นวันอมฤตโชคของวันเสาร์ วันแห่งความหนักแน่นมั่นคง แข็งกล้า และพลังพิเศษจากพระเสาร์จะทวีคูณในวันนี้ เครื่องรางของขลังใดเข้าพิธีพุทธาภิเษกหรือปลุกเสกในวันนี้จึงมีฤทธิ์ยิ่งนัก

แต่ในทางโหราศาสตร์ เสาร์ 5 หรือ วันแรม 5 ค่ำ

มี <strong>ข้อห้ามเสา์ 5</strong> หลายอย่างเนื่องจากมีความเชื่อว่าไม่เหมาะกับการทำเรื่องมงคลบางอย่าง เช่น ไม่ควรปลูกเรือน ขึ้นบ้านใหม่ ไม่เหมาะเข้าหาผู้หลักผู้ใหญ่ ห้ามการสู่ขอ บางตำราบอกไว้ชัดว่าห้ามประกอบพิธีกรรมบูชาดาวเสาร์ เพราะเป็นดาวให้โทษ ถ้ายิ่งไปบูชาในวันแรงยิ่งเพิ่มโทษ คติความเชื่อนี้สืบทอดมาจาก

อินเดีย ทำมาอย่างเคร่งครัด ถึงขนาดห้ามมองดาวเสาร์ เชื่อว่าจะให้โทษมากกว่าให้คุณ ส่วนทางล้านนา เสาร์ 5 วันขึ้นหรือแรม 5 ค่ำ มีโฉลกว่า “5 ค่ำ ผีแวดล้อมปองเอา” คือ วันที่ไม่เหมาะทำการมงคลสำคัญ หากจะทำการต้องดูฤกษ์ยามอื่นๆ ประกอบ

&nbsp;

&nbsp;

&nbsp;

&nbsp;

&nbsp;

&nbsp;