<strong>หมอตกใจ คนไข้ อายุ 37 ตรวจเจอ มะเร็งตับ ทั้งที่ออกกำลังกายประจำ ไม่ดื่มเหล้า เศร้าร่างกายไม่แข็งแรงพอจะรับยา แค่ 2 เดือนเสียชีวิต แนะควรตรวจไวรัสตับ</strong>

เพจ <strong><span class="x193iq5w xeuugli x13faqbe x1vvkbs x1xmvt09 x6prxxf xvq8zen xo1l8bm xi81zsa"><span class="xt0psk2"><a class="x1i10hfl xjbqb8w x6umtig x1b1mbwd xaqea5y xav7gou x9f619 x1ypdohk xt0psk2 xe8uvvx xdj266r x11i5rnm xat24cr x1mh8g0r xexx8yu x4uap5 x18d9i69 xkhd6sd x16tdsg8 x1hl2dhg xggy1nq x1a2a7pz xt0b8zv xzsf02u x1s688f" tabindex="0" role="link" href="https://www.facebook.com/hospitalBuzz?__cft__[0]=AZWx9DvXEvXHEy6d4IvYirEWwSqzuYsAToEDOIZllVx3MEEIRzra02__7NAYqpdtdXR2MWONNSFWejbFUui7Gdvb1wq0HFn1ACjdbjPSxgbO2sG3tvvOb4PkR754Q8tyOcni2b7T4Y5riG8p3KT2WNE_&amp;__tn__=-UC*F">เรื่องเล่าจากโรงพยาบาล </a></span></span></strong>โพสต์เล่าเรื่องราวของคนไข้ที่ป่วยเป็นมะเร็ง ความว่า สองภาพนี้เป็นของคนไข้ของผมเอง เป็นภาพเอกซเรย์คอมพิวเตอร์ CT scan จากบริเวณช่องท้องส่วนบน ส่วนใหญ่ของนั่นคือ ตับที่โตผิดปกติ เนื้อตับปกติ หน้าตาจะประมาณมุมซ้ายล่าง ออกสีขาวเป็นเนื้อเดียวกัน
ส่วนที่เหลือเกินครึ่ง ที่มีสีดำ กระจาย แทรกไปทั่วๆ ใหญ่บ้างเล็กบ้าง นั่นคือ สิ่งผิดปกติ ในที่นี่ คือ <strong>มะเร็ง </strong>(ใช้คำว่า ในที่นี้ เพราะบางกรณี จุดดำๆ มันก็เป็นอย่างอื่นได้นะครับ เช่น ถุงน้ำ หนอง )
<div class="ads_position_wrapper">
<div id="div-custom-ad-6370262">
<div id="streamlym-ads">
<div id="bsrv-4490" data-tagid="AV650aaf4aa58bc2f0bd06b105"></div>
</div>
</div>
</div>
เป็นมะเร็งตับที่ทำให้คนไข้ปวดท้อง กินไม่ได้ ตัว ตาเหลือง ประมาณ 1 สัปดาห์ ก่อนมา รพ. ความน่าตกใจของมันก็คือ <strong>แสดงอาการแค่ 1 อาทิตย์ </strong>โผล่มาในระยะที่ รักษาไม่ได้แล้ว

ความน่าตกใจข้อที่ 2 ก็คือ<strong> คนไข้ อายุเพียงแค่ 37 ปี </strong>ความน่าตกใจข้อที่ 3 คือ <strong>คนไข้เป็นคนออกกำลังกาย ไม่ดื่มเหล้า </strong>ความน่ากลัว ก็คือ <strong>คนไข้เสียชีวิตในเวลาแค่ 2 เดือน </strong>หลังตรวจเจอ ครอบครัวพาไปปรึกษา อาจารย์แพทย์ที่ โรงเรียนแพทย์แห่งหนึ่ง เห็นว่า ร่างกายไม่แข็งแรงพอ ที่จะรับยาใดๆ ได้แล้ว

ในความน่าตกใต ความน่ากลัว มันยังมีความน่าเสียดายซ่อนอยู่ เคสนี้ คือ <strong>ตัวอย่างของคนที่เป็นมะเร็งตับ จากการติดเชื้อไวรัสตับ </strong>โดยที่ไม่เคยมีอาการใดๆ ทางตับ ไม่มีความเสี่ยงเรื่องการดื่มแอลกอฮอล์
ไวรัสตับ ที่ก่อให้เป็นมะเร็งตับ <strong>หลัก ๆ ก็คือ ไวรัสตับบี และไวรัสตับซี</strong>

คนไข้บอกว่า <strong>“เคยตรวจเจอเมื่อนานมาแล้ว (&gt; 10 ปี) </strong>แต่ตอนนั้น หมอบอกว่ายังไม่เป็นอะไร”
ความน่าเสียดาย มันอยู่ที่ตรงนี้ ไวรัสตับบี ไวรัสตับซี ปัจจุบัน รักษาได้ เมื่อรักษาแล้วก็จะลดโอกาส หรือ ป้องกันการเกิดมะเร็งตับได้ แต่คนส่วนหนึ่ง เสียโอกาสนี้ไป
<div class="ads_position_wrapper"></div>
<strong>ทำไม ?</strong>

1. กรณีของคนไข้ผม ตรวจเจอแต่ไม่ได้มีการติดตาม จนพลาดโอกาสไป ต้องปูพื้นฐานนิดนึง กรณีคนที่มีเชื้อไวรัสตับ ณ. ปัจจุบัน ไม่ใช่ทุกคนต้องรักษา ส่วนหนึ่ง มันอยู่ในภาวะสงบ ไม่มีอาการ ค่าการทำงานของตับปกติ ปริมาณเชื้อในร่างกายน้อยแบบนี้ มันก็อยู่กับเราแบบเงียบๆไปตลอดชีวิตของเรา
ก็ไม่จำเป็นต้องกินยารักษาใดๆ

การตรวจติดตาม จึงเป็นสิ่งสำคัญมาก ผมเองต้องย้ำคนไข้ทุกครั้งที่เจอกันว่า ตอนนี้ไม่มีอะไร แต่หมอนัด มาเรื่อยๆ อย่าเพิ่งเบื่อกันนะครับ ( 3 เดือน 6 เดือน ก็ว่ากันไป)

2. หลายคนไม่เคยตรวจเลย จึงไม่รู้ และการตรวจสุขภาพทั่วไป หลายกรณีไม่มีการตรวจหาไวรัสตับ
(หากจำไม่ผิด ตรวจสุขภาพของบัตรทอง หรือ ของประกันสังคม ก็ไม่มี) คนไม่เคยเฉียด รพ. ไม่เคยตรวจเป็นเรื่องหนึ่ง แต่บางคนที่เคยตรวจสุขภาพแล้ว หมอบอกว่า ผลตรวจเลือดปกติ

บางคนก็เข้าใจว่า นั่นแปลว่า เคยตรวจทุกอย่างแล้ว ซึ่งหลายครั้งมันไม่ใช่ ส่วนตัว อยากให้ทุกคน
ได้ตรวจหาไวรัสตับบี ซี สักครั้งในชีวิตมันราคาไม่สูง และได้ประโยชน์จริง

<strong>3. ยังมีข้อที่สาม องค์ความรู้มันเปลี่ยน </strong>แต่หมอเรายังไม่เปลี่ยน ไม่ตามความรู้ใหม่ๆ เมื่อ 20 ปีก่อน เจอ ไวรัสตับบี หมออาจจะบอกแค่ว่า ไม่เป็นไร ไม่ต้องรักษา เพราะตอนนั้นความรู้มันแค่นั้น ไวรัสตับซี ไม่ต้องทำอะไร เลิกกินเหล้าก็พอ อะไรทำนองนั้น

<strong>แต่ปัจจุบันมันไม่ได้แล้ว ผมเองต้อง เติมความรู้เรื่อยๆ ตอนนี้บางกรณียังไม่ต้องรักษา แต่ต่อไป การรักษาอาจจะเร็วขึ้นก็ได้</strong>
<h3><strong>สรุป </strong></h3>
<strong>สำหรับคนทั่วไป</strong>

– ใครไม่เคยตรวจ ตรวจสักครั้งในชีวิต ต้องบอกด้วยว่าขอตรวจ ไวรัสตับ ไม่ใช่แค่ ตรวจสุขภาพทั่วไป

– ใครเคยตรวจเจอ หมอบอกไม่ต้องทำอะไร ควรไปปรึกษาหมอใหม่อีกครั้ง ยังไงต้องมีการนัดติดตาม ผลเลือดเป็นระยะ

– ใครเคยตรวจเจอและ หมอนัดติดตาม แต่เราไม่ได้ไป เพราะขี้เกียจ หรือไม่มีเวลา ให้กลับไปหาหมอ ตรวจเป็นระยะๆ เถอะครับ ส่วนใหญ่ ไม่เป็นอะไร แต่ถ้ามีอะไรขึ้นมา รักษาได้ทันดีกว่าจะเสียใจภายหลัง

– สำหรับหมอ อัพเดทความรู้

– สำหรับ ระบบ ส่งเสริมการตรวจสุขภาพ ให้ตรวจกันมากขึ้นจะดีมาก
<div class="ads_position_wrapper mb-4"></div>
<iframe src="https://www.facebook.com/plugins/post.php?href=https%3A%2F%2Fwww.facebook.com%2FhospitalBuzz%2Fposts%2Fpfbid05tufhcUEcW1tUGWPzeeY5yZsrVLkajvgmAu6mmQmn9GHDmSsv65KvdD3CyQUen3cl&amp;show_text=true&amp;width=500" width="500" height="665" frameborder="0" scrolling="no" allowfullscreen="allowfullscreen" data-mce-fragment="1"></iframe>

&nbsp;