<strong>อ.แมน เปิดใจ ลงนะในที่ลับ ไม่ใช่คอนเทนต์ ทำตามลูกค้าขอ คนดัง-คนในวงการบันเทิง ก็มาทำด้วย แจงไม่ได้ทำทุกคน แต่ดูความเหมาะสมด้วย</strong>

เมื่อเวลา 10.00 น. วันที่ 11 ม.ค.2567<strong> อาจารย์แมน</strong>เปิดใจกับ ‘ข่าวสดออนไลน์’ ถึงการทำพิธีลงนะ ในที่ลับ ความว่า ปกติสำนักเรารับลงนะตามปกติ<strong> ทั้งหน้า แขน คอ มือ</strong> แล้วแต่ลูกค้าจะขอให้ลงตรงไหน ขึ้นอยู่กับความสมัครใจของแต่ละบุคคล
<div class="ads_position_wrapper">
<div id="div-custom-ad-6370262">
<div id="streamlym-ads">
<div id="bsrv-4490" data-tagid="AV650aaf4aa58bc2f0bd06b105"></div>
</div>
</div>
</div>
แต่อาจารย์มักเจอเคสแปลกๆ<strong> ลูกค้าบางคน ตั้งใจมาหาอาจารย์และระบุเลยว่าต้องการทำนะตรงบริเวณที่ก้นหรือที่อวัยวะเพศโดยเฉพาะ</strong> เนื่องจากลูกค้าบางคนใช้ร่างกายทำงาน อยากจะให้ทำนะ ใต้ร่มผ้า อย่างลูกค้าคนที่มาลงนะที่ก้น ทำงานด้านบริการ ต้องการให้ลูกค้ามาเลี้ยงเยอะ อยากให้ผู้ชายมาเลี้ยง
<ul>
 	<li class="udsg__main-title"><strong><a href="https://www.khaosod.co.th/special-stories/news_8046748" target="_blank" rel="noopener">วิจารณ์ยับ ทำพิธี ‘ลงนะดากทอง’ อาจารย์จัดเต็มทั้งเป่าทั้งเลีย ดูแล้วขมคอ</a></strong></li>
</ul>
<strong>อาจารย์แมน</strong> เผยอีกว่า <strong>ตนจะใช้มนต์มหาวน มหาเวียน ก็จะให้คนวนเวียน ได้สัมผัส พิศวาส ตรงตามคาถาของมัน ซึ่งได้ผลมากน้อยแค่ไหน ขึ้นอยู่กับแต่ละบุคคล</strong> โดยแต่ละจุด ก็จะใช้คาถาต่างกัน ขึ้นอยู่กับความต้องการของลูกค้า ลูกค้าอยากจะให้ทำจุดไหนอาจารย์ก็สามารถทำได้หมด
<div class="ads_position_wrapper"></div>
โดยทั้งร่างกายของเราสามารถทำพิธีได้ แล้วแล้วแต่ว่าลูกค้าใช้งานด้านไหนมากสุด บางคนมาให้ลงนะที่ใบหน้าทอง ลงที่มือ มีหลากหลายปะปนกันไป

<strong>ลูกค้าบางคนอยากจะให้ลงในที่ลับ แต่เมื่อถามเหตุผล ก็แค่อยากลอง อาจารย์ก็จะไม่ลงให้ เพราะมองว่ามันไม่ได้จำเป็นอะไร บางครั้งก็จะต่อว่ากลับไปด้วย อาจารย์ไม่ได้จะลงให้ทุกคน ต้องดูความเหมาะสมด้วย</strong>

ซึ่งพิธีทำนะ มีมานานนานแล้ว โดยตนศึกษาจากตำรา เนื่องจากอาจารย์เป็นคนสุรินทร์ มีเชื้อสาย มีแนวทางอยู่แล้ว ทำแบบนี้มาประมาณ 10 กว่าปี ลูกค้าส่วนใหญ่เป็นลูกค้าเก่า ที่มาทำครั้งแรกและได้ผล ก็กลับมาทำซ้ำอีก

แต่ละครั้งที่มาอาจารย์ไม่เคยคิดค่าครู แล้วแต่ลูกค้าจะให้ บางครั้งลูกค้าประสบผลสำเร็จ กลับมาทำซ้ำ ก็จะให้ค่าครูเยอะ แล้วแต่ความสะดวกใจของลูกค้า ลูกค้าอยากให้ทำตรงไหน เราก็ทำ ทุกอย่างก็ปรับเปลี่ยนไปตามยุคสมัย ทั้งนี้ในช่วงเวลาที่ทำพิธี ไม่ได้อยู่กับลูกค้าแบบสองต่อสองจะมีทีมงานอยู่ด้วยตลอด

<strong>อาจารย์แมน</strong> เผยอีกว่า หลังมีกระแสอาจารย์ไม่ได้กังวลอะไร เพราะเราทำจริง แต่ไม่เคยบังคับว่าต้องทำบริเวณตรงนี้ ที่ทำทั้งหมด เพราะลูกค้าแจ้งจุดประสงค์มาชัดเจน บางคนมาจากต่างประเทศ บางคนเดินทางมาไกล อาจารย์ต้องทำพิธีให้ จะมีทั้งคนในวงการบันเทิง คนดัง มาทำพิธีกับอาจารย์ด้วย
<div class="ads_position_wrapper mb-4"></div>
<strong>อย่างไรก็ตาม เข้าใจว่าเรื่องนี้มีทั้งคนเกลียดและคนชื่นชอบ อาจารย์ก็จะไม่โกรธอะไร แต่ขออยู่ตรงกลาง เพื่อให้คนไม่ด่ามาก ไม่เกลียดมาก ทั้งหมดที่ทำ มันก็เกิดจากความเชื่อของแต่ละบุคคล</strong>

&nbsp;