<strong>สภาพอากาศวันนี้ กรมอุตุฯ ออกประกาศฉบับ 8 เตือนอากาศแปรปรวน 11-13 ก.พ.67 อากาศหนาว อุณหภูมิลดลงมีลมแรง ใต้ฝนหนัก กทม.โดนด้วย</strong>

&nbsp;

เมื่อวันที่ 11 ก.พ.67 น.ส.กรรวี สิทธิชีวภาค อธิบดีกรมอุตุนิยมวิทยา ออกประกาศกรมอุตุนิยมวิทยา เรื่อง อากาศแปรปรวนบริเวณประเทศไทยตอนบนและคลื่นลมแรงบริเวณอ่าวไทยตอนล่าง
ฉบับที่ 8 (30/2567) (มีผลกระทบในช่วงวันที่ 11 – 13 กุมภาพันธ์ 2567) ระบุว่า
<div class="ads_position_wrapper">
<div id="div-custom-ad-6370262">
<div id="streamlym-ads">
<div id="bsrv-4490" data-tagid="AV650aaf4aa58bc2f0bd06b105"></div>
</div>
</div>
</div>
<a href="https://www.khaosod.co.th/wpapp/uploads/2024/02/Screenshot-2024-02-11-081104.jpg"><img class="aligncenter size-large wp-image-8091189" src="https://www.khaosod.co.th/wpapp/uploads/2024/02/Screenshot-2024-02-11-081104-578x696.jpg" alt="" width="578" height="696" /></a>

บริเวณความกดอากาศสูงหรือมวลอากาศเย็นกำลังค่อนข้างแรงจากประเทศจีนปกคลุมประเทศไทยตอนบน ลักษณะเช่นนี้ทำให้ประเทศไทยตอนบนจะมีอุณหภูมิลดลงกับมีลมแรง โดยภาคเหนือและภาคตะวันออกเฉียงเหนือมีอากาศเย็นถึงหนาว ส่วนภาคกลาง

<a href="https://www.khaosod.co.th/wpapp/uploads/2024/02/S__1908773.jpg"><img class="aligncenter size-large wp-image-8091192" src="https://www.khaosod.co.th/wpapp/uploads/2024/02/S__1908773-696x522.jpg" alt="" width="696" height="522" /></a>

รวมทั้งกรุงเทพมหานครและปริมณฑล และภาคตะวันออกมีอากาศเย็นในตอนเช้า ขอให้ประชาชนบริเวณประเทศไทยตอนบนดูแลรักษาสุขภาพเนื่องจากสภาพอากาศที่หนาวเย็นลงไว้ด้วย
<div class="ads_position_wrapper"></div>
สำหรับมรสุมตะวันออกเฉียงเหนือที่พัดปกคลุมอ่าวไทยและภาคใต้มีกำลังแรงขึ้น ทำให้ภาคใต้มีฝนเพิ่มขึ้นและมีฝนตกหนักบางแห่ง ส่วนคลื่นลมบริเวณอ่าวไทยตอนล่างมีกำลังค่อนข้างแรง โดยมีคลื่นสูง 2-3 เมตร บริเวณที่มีฝนฟ้าคะนองคลื่นสูงมากกว่า 3 เมตร อ่าวไทยตอนบนและทะเลอันดามันมีคลื่นสูง 1-2 เมตร บริเวณที่มีฝนฟ้าคะนองคลื่นสูงมากกว่า 2 เมตร

ขอให้ประชาชนบริเวณชายฝั่งภาคใต้ฝั่งตะวันออกระวังอันตรายจากคลื่นลมแรงที่ซัดเข้าหาฝั่ง ส่วนชาวเรือบริเวณอ่าวไทยและทะเลอันดามันควรเดินเรือด้วยความระมัดระวังและหลีกเลี่ยงการเดินเรือในบริเวณที่มีฝนฟ้าคะนอง สำหรับเรือเล็กบริเวณอ่าวไทยตอนล่างควรงดออกจากฝั่งในระยะนี้ไว้ด้วย
<div class="ads_position_wrapper mb-4"></div>
จึงขอให้ประชาชนติดตามประกาศจากกรมอุตุนิยมวิทยา และสามารถติดตามข้อมูลที่เว็บไซต์กรมอุตุนิยมวิทยา http://www.tmd.go.th หรือที่ 0-2399-4012-13 และ 1182 ได้ตลอด 24 ชั่วโมง
กรมอุตุนิยมวิทยาจะออกประกาศฉบับต่อไปใน วันที่ 11 กุมภาพันธ์ พ.ศ. 2567 เวลา 17.00 น.

&nbsp;