<strong>สะเทือนใจ ม.5 เสียทั้งพ่อและแม่ เหตุโรงงานพลุระเบิด ส่งนักจิตวิทยาเข้าประกบ</strong>

จากกรณีโรงงานพลุระเบิด ในพื้นที่หมู่ 3 ต.ศาลาขาว อ.เมือง จ.สุพรรณบุรี ส่งผลให้มีผู้เสียชีวิต 23 ราย ซึ่งมีลูกและภรรยาของเจ้าของโรงงานด้วย ส่วนสาเหตุอยู่ระหว่างตรวจสอบ
<div class="ads_position_wrapper">
<div id="div-custom-ad-6370262">
<div id="streamlym-ads">
<div id="bsrv-4490" data-tagid="AV650aaf4aa58bc2f0bd06b105"></div>
</div>
</div>
</div>
ล่าสุดวันที่ 17 ม.ค.67 นายธเนศพล ธนบุณยวัฒน์ เลขานุการรัฐมนตรีว่าการกระทรวงการพัฒนาสังคมและความมั่นคงของมนุษย์ กล่าวว่า ขณะนี้สิ่งที่สำคัญที่สุดคือกระทรวงการพัฒนาสังคมและความมั่นคงของมนุษย์ ได้ระดมนักจิตวิทยาและนักสังคมสงเคราะห์จากจังหวัดใกล้เคียง และในวันที่ 18 ม.ค.นี้ให้ลงพื้นที่ในทันที สิ่งที่กระทรวง พม. คำนึงถึงมากที่สุดคือความรู้สึกของผู้ที่ได้รับผลกระทบ ครอบครัวของผู้ได้รับผลกระทบ เพราะฉะนั้นนอกจากที่เราจะพยายามเยียวยาในเรื่องของเงินและสิ่งที่จะช่วยบรรเทาความเดือดร้อนในเชิงการใช้ชีวิต การดำรงชีวิตประจำวันได้ แต่ที่สำคัญไม่น้อยไปกว่านั้นคือ เรื่องของสภาพจิตใจของผู้ได้รับผลกระทบ เพราะฉะนั้นวันนี้กระทรวง พม. ทำอย่างเต็มที่

นายธเนศพล กล่าวว่า ขณะนี้เรายังไม่สามารถเคลื่อนศพของผู้เสียชีวิตในเหตุการณ์นี้ออกจากพื้นที่ได้ แต่ก็จะทยอยลำเลียงออกมาไว้ที่วัดโรงช้าง เพื่อพิสูจน์อัตลักษณ์ในเช้าพรุ่งนี้ เนื่องจากยังมีเรื่องของฟอสฟอรัสหรือกำมะถันอยู่ ในบริเวณพื้นที่ค่อนข้างมากพอสมควร

นายธเนศพล กล่าวต่อว่า ที่วัดโรงช้าง ทางกระทรวง พม. มีโต๊ะรับเรื่องราวร้องทุกข์ หรือปัญหาที่เกิดขึ้น ซึ่งขณะนี้มีผู้เข้ามาแจ้งความจำนงประมาณ 23 ราย ซึ่งก็จะได้ให้ความช่วยเหลือกันต่อไป แต่ที่สำคัญมากไปกว่านั้นคือเรื่องของสภาพจิตใจจิตใจของผู้ได้รับผลกระทบ ซึ่งถือว่าเป็นเรื่องที่รุนแรงมากเราจึงต้องรีบเยียวยาความรู้สึกให้เร็วที่สุด ด่วนที่สุด

“ตอนนี้เจอเคสที่หนักหนาเป็นน้อง ม.5 ที่สูญเสียทั้งพ่อและแม่ ซึ่งเป็นเรื่องที่น้องเขายังรับไม่ได้ พวกเราเองก็ยังรับกันไม่ได้ จึงได้ให้นักจิตวิทยาเข้าประกบ และให้ความช่วยเหลือฟื้นฟูสภาพจิตใจ ให้มีความผ่อนคลายลง เวลาความสูญเสียแต่ละครั้งผมคิดว่าสิ่งที่สำคัญมากกว่าทรัพย์สินเงินทองก็คือ เรื่องของความรู้สึกของผู้สูญเสียสมาชิกในครอบครัวไป กระทรวง พม. จะทำหน้าที่ให้ดีที่สุดเท่าที่จะทำได้จะทำ อย่างเต็มที่ เต็มแรง” นายธเนศพล กล่าว

&nbsp;