&nbsp;

&nbsp;

&nbsp;

&nbsp;

&nbsp;

&nbsp;

เปิดใจ พยาบาลสาวสุดทน ส่งข้อความเข้าไลน์กลุ่ม ร่ายยาวเหตุผลลาออก ได้ใจชาวเน็ตเต็มๆ ชี้ส่วนใหญ่ลาออกเพราะค่าตอบแทนไม่เหมาะสมกับงานที่ทำ

เมื่อเวลา 16.00 น. วันที่ 25 เม.ย.2567 คุณบี (นามสมมติ) พยาบาลโรงพยาบาลแห่งหนึ่ง เปิดใจกับ ‘ข่าวสดออนไลน์’ หลังจากตัดสินใจส่งข้อความเข้าไปในไลน์กลุ่ม บอกเหตุผลที่ต้องการลาออกแบบยาวเหยียด จนเรื่องราวดังกล่าวกลายเป็นไวรัลในโซเชียล ได้ใจชาวเน็ตเป็นอย่างมาก

&nbsp;

คุณบี (นามสมมติ) กล่าวว่า ที่ผ่านมาตลอดระยะเวลา 2 ปี ที่เป็นพยาบาลอยู่ที่นี่ ตนรู้สึกว่าค่าจ้างไม่สมเหตุสมผลกับงานที่ทำและรู้สึกหมดไฟที่จะทำงานที่นี่ ไม่อยากเอาอะไรแล้ว คิดว่ามีพยาบาลหลายคนที่เจอปัญหาแบบเรา แต่ไม่มีใครกล้าออกมาพูด

อัตรากำลังของพยาบาลไม่เพียงพอต่อคนไข้เลย อย่างหอผู้ป่วยที่ตนกำลังทำงานอยู่ จำนวนการรับคนไข้คือ 47 เตียง แต่พยาบาล รวมกับหัวหน้าแล้ว มีเพียงแค่ 12 คนเท่านั้น โดย 12 คนนี้มีหัวหน้า 1 คน ซึ่งรับเคสไม่ได้ และน้องใหม่อีก 1 คน กำลังเทรนงานอยู่ ก็ยังไม่สามารถรับคนไข้ได้ ถ้ารวมคนทำงานทั้งหมด มีเพียงแค่ 10 คน

อย่างกรณีที่ตึก จะแบ่งเวรวันหยุดเป็น 2 ช่วงเทศกาล ครึ่งนึงจะหยุดช่วงปีใหม่และอีกครึ่งนึงจะหยุดช่วงสงกรานต์ ซึ่งปีใหม่ยอดคนไข้จะน้อย แต่ว่าสงกรานต์ยอดผู้ป่วยเยอะมาก แต่เหลือพยาบาลทำงานอยู่เพียงแค่ 5 คนเท่านั้น ซึ่งจากตอนแรกอัตรากำลังพยาบาลเวรเช้า 1 คนต่อผู้ป่วย 6 คน เวรบ่ายจะเป็นอัตรากำลังพยาบาล 1 คนต่อผู้ป่วย 8 คนและเวรดึกอัตรา อัตรากำลังพยาบาล 1 คน ต่อคนไข้ 10 คน

&nbsp;

เมื่อเทศกาลเหลือพยาบาลเพียงแค่ 5 คนเท่านั้นจึงมีการจัดเวรเป็น เวรเช้าและบ่ายมีพยาบาล 3 คน และเวรดึก มีพยาบาล 2 คน ในวันที่ตนตัดสินใจลาออกเลยคือวันที่ 17 เมษายน คนไข้มีทั้งหมด 31 คนแล้ว ซึ่งพยาบาลเป็นทุกอย่างภายใน 1 คนทั้งเป็นหัวหน้าพยาบาลที่ต้องตามตรวจคนไข้กับคุณหมอ ต้องดูแลคนไข้ด้วย

ซึ่งทั้งหมดในเวรเช้าตนดูแลคนไข้ทั้งหมด 13 คนแล้ว และงานเอกสารต้องทำ ยาก็ต้องแจก ต้องฉีดยาและดูแลคนไข้ด้วย บางครั้งก็เจอคนไข้ที่ไม่สามารถควบคุมตัวเองได้ เอะอะโวยวายอยู่ ซึ่งตนต่อเวรเช้าและดึกด้วย

ตนมองไปที่กระดานยอดคนไข้อยู่ที่ประมาณ 40 คน ซึ่งเวรดึกจะมีพยาบาลดูแลผู้ป่วยทั้งหมด 2 คน ต่อคนไข้ 40 คนเฉลี่ยพยาบาล 1 คนดูแลคนไข้ 20 เคส จนมองว่ามันเยอะเกินไปเป็นจำนวน 2 เท่าของที่กำหนดไว้ และเรารู้สึกว่าเราดูแลคนไข้ไม่ดีพอ ไม่สามารถดูแลได้แบบเต็มที่ซึ่งถ้าหากตนเป็นคนไข้ก็คงอยากจะได้พยาบาลที่ดูแลคนไข้ได้อย่างเต็มที่

และเมื่อตนได้ส่งข้อความที่พูดถึงความในใจลงไปในกลุ่ม ด้านผู้ใหญ่ก็มีผลตอบรับกลับมาบอกว่า กำลังพยายามช่วยหาคนอยู่ แต่มันก็เหมือนไม่มีใครที่จะมาช่วยได้ เพราะว่าที่อื่นก็เต็มเหมือนกัน จึงแก้ไขปัญหาโดยการที่เอาพยาบาลเวรเช้ามา เข้าเวรดึกแทน แล้วให้เวรเช้าไปแก้ไขปัญหากันเอาเอง แต่ตนรู้สึกว่าทำแบบนี้มันไม่ได้แก้ไขปัญหาจริง ๆ เราอยากเป็นตัวแทนของพยาบาลที่พูดความจริงออกมาเพื่อให้มันเกิดการเปลี่ยนแปลง

เปิดใจ พยาบาลสาว สุดทน ส่งข้อความเข้าไลน์กลุ่ม ร่ายยาวเหตุผลลาออก ได้ใจชาวเน็ตเต็มๆ

ก่อนหน้านี้มันเกิดจุดแตกหักคือตนตั้งครรภ์แล้วแท้ง ต้องแอดมิตอยู่ที่โรงพยาบาล และวันต่อมาที่ทำงานก็เริ่มกลับมาถามแล้วว่า จะกลับมาทำงานได้วันไหน เพราะว่าคนมันขาด ซึ่งไม่ได้มีเวลาให้เราได้เสียใจเลย ทักมาตามเพื่อที่จะกลับไปทำงาน ทำให้ตนตัดสินใจอยากจะลาออกตั้งแต่ช่วงสิ้นเดือนมีนาคมที่ผ่านมา แต่ผู้ใหญ่ขอให้มามาช่วยทำงานในช่วงเทศกาลสงกรานต์ก่อน แต่ในปัจจุบัน ตนกำลังจะเขียนใบลาออกแล้ว

“ อยากฝากบอกถึงหน่วยงานที่เกี่ยวข้องว่า อัตรากำลังของพยาบาลมันขาดแคลนมานานแล้วและไม่ได้รับการแก้ไข บุคลากรส่วนใหญ่ลาออกเพราะ ค่าตอบแทนไม่เหมาะสมกับงานที่ทำ พยาบาลไม่ได้ทำหน้าที่เพียงแค่ดูแลคนไข้เท่านั้นแต่ยังทำงานเอกสารด้วย ” คุณบี กล่าวทิ้งท้าย

<img class="alignnone size-medium wp-image-15321" src="http://animal18.site/wp-content/uploads/2024/04/IMG_8140-300x169.jpeg" alt="" width="300" height="169" />

&nbsp;

&nbsp;