&nbsp;

&nbsp;

&nbsp;

&nbsp;

&nbsp;

<strong>สภาอุตสาหกรรมตราด จัดให้ สานฝัน ‘ตาหลอย’ พาเที่ยวเกาะช้าง นั่งเรือพาย จัดที่พักโรงแรมหรู 6 ดาวให้ พร้อมพาไปเที่ยว-พักเกาะกูดในวันถัดไป</strong>

ความคืบหน้า ตาหลอย ทาพิลา อายุ 70 ปี ชาว จ.อุบลราชธานี ที่ได้เดินทางถึงเกาะช้าง จ.ตราด โดยสภาอุตสาหกรรมจังหวัดตราด เป็นเจ้าภาพดูแลทริปท่องเที่ยว โดยมี นายสัคศิษฐ์ มุ่งการ อดีตประธานสภาอุตสาหกรรมท่องเที่ยว จ.ตราด ร่วมพาเดินทางไปนั้น

นายสัคศิษฐ์ กล่าวว่า การช่วยเหลือคุณตาหลอย เป็นเรื่องที่ทางสภาอุตสาหกรรมท่องเที่ยว จ.ตราด ต้องการสร้างความฝันให้เป็นจริงสำหรับ ตาหลอย ซี่งได้แสดงถึงความมีน้ำใจของชาวตราดและผู้ประกอบการท่องเที่ยวบนเกาะช้าง

โดยพบว่า ตาหลอย มีความสุขมากกับทริปนี้ ทั้งจากการแสดงออกและการบอกเล่าของตาเอง ซึ่งสถานที่แรกที่ตาหลอยมาสัมผัสทะเลเกาะช้างนั้นคือ สยามมารีน่า เกาะช้าง โรงแรมระดับ 6 ดาว ซึ่งตาหลอยได้ลงเล่นน้ำ ดำน้ำ และชิมน้ำทะเลด้วย

นอกจากนี้ยังมีโปรแกรม พาตาหลอย ไปนั่งเรือมาด ที่บ้านสลักคอก ต.เกาะช้างใต้ ที่เป็นไฮไลท์การท่องเที่ยวของเกาะช้างใต้ และหลังจากนั้น จะพามารับประทานข้าวที่โรงแรมอัยยะปุระ ที่เป็นโรงแรม 6 ดาว ที่มี นายพรชัย เขมะพรรค์พงษ์ ประธานสภาอุตสาหกรรมท่องเที่ยว จ.ตราด เป็นเจ้าของ และดูแลให้ทั้งหมด ส่วนกลางคืน จะนำไปชมกิจกรรมเล่นกระบองไฟที่หาดทรายขาว และค้างที่สยามมารีน่า เกาะช้าง สุดท้ายในวันที่ 10 มี.ค. จะพาเดินทางไปพักค้างคืนที่เกาะกูดด้วย

&nbsp;