&nbsp;

&nbsp;

&nbsp;

&nbsp;

&nbsp;

<strong>“รศ.ดร.พวงทอง ภวัครพันธุ์” อ.จุฬาฯ สวน ปมดราม่า รถกอล์ฟอัญเชิญพระเกี้ยว ลั่น ‘เปิดใจรับฟังคนรุ่นใหม่บ้าง นิสิตไม่ได้ทำเล่น ๆ’ พร้อมชี้ความหมาย</strong>

จากกรณีที่ <strong>“นิสิตจุฬา” ใช้รถกอล์ฟอัญเชิญ “พระเกี้ยว”</strong> ในงานเทศกาลงานกีฬาฟุตบอลสานสัมพันธ์ <strong>“จุฬาฯ-ธรรมศาสตร์” CU-TU Unity Football Match 2024</strong> ที่จัดขึ้นเมื่อวันที่ 31 มีนาคม 2567 ที่ผ่านมา ณ สนามศุภชลาศัย สร้างเสียงวิพากษ์วิจารณ์สนั่นว่าเป็นการกระทำที่เหมาะสมหรือไม่ ส่งผลให้มีผู้คนมากมายออกมาแสดงความคิดเห็นต่อกรณีดังกล่าว

<strong>อ่านข่าวเพิ่มเติม :<a href="https://www.khaosod.co.th/special-stories/news_8168360" target="_blank" rel="noopener"> แพทย์ทหารเตือน! ‘จบจุฬาฯอย่ามาสมัครงานด้วย’ ปม รถกอล์ฟ อัญเชิญพระเกี้ยว</a></strong>
<div id="attachment_8168543" class="wp-caption alignnone"><img class="size-full wp-image-8168543" src="https://www.khaosod.co.th/wpapp/uploads/2024/04/Puangthong-chula-04.jpg" alt="" width="800" height="450" aria-describedby="" />
<p class="wp-caption-text">ภาพประกอบ จาก Facebook : Puangthong Pawakapan</p>

</div>
ล่าสุด <strong>รศ.ดร.พวงทอง ภวัครพันธุ์</strong> อาจารย์ประจำคณะรัฐศาสตร์ จุฬาลงกรณ์มหาวิทยาลัย ก็ออกมาเคลื่อนไหวถึงกรณีดังกล่าว ผ่านเฟซบุ๊ก <strong>Puangthong Pawakapan </strong>ระบุข้อความว่า “ขอบอกพวกไดโนเสาร์ว่านิสิตเขาไม่ได้ทำเล่น ๆ เขาตั้งใจคิดและทำกันเต็มที่ และยังให้เกียรติกับสัญลักษณ์ของจุฬาฯด้วย”

“โดยขบวนอัญเชิญพระเกี้ยวถูกรายล้อมไปด้วยสัญลักษณ์ตัวแทนแห่งองค์ความรู้ของศาสตร์แขนงต่าง ๆ ได้แก่
<div class="ads_position_wrapper"></div>
<ul>
 	<li>เข็มฉีดยาและขวดชมพู่ ตัวแทนของ วิทยาศาสตร์สุขภาพและวิทยาศาสตร์เทคโนโลยี</li>
 	<li>หนังสือเล่มหนา ตัวแทนของ สังคมศาสตร์และมนุษยศาสตร์</li>
 	<li>ไม้ฉากเรขาคณิต ตัวแทนของ คณิตศาสตร์และสถาปัตยกรรมศาสตร์</li>
 	<li>เกียร์ ตัวแทนของ วิศวกรรมศาสตร์</li>
 	<li>สเลทฟิล์ม ตัวแทนของ นิเทศศาสตร์</li>
 	<li>ดัมเบล ตัวแทนของ วิทยาศาสตร์การกีฬา</li>
 	<li>จานสี ตัวแทนแห่งศาสตร์ศิลปะ</li>
</ul>
“สัญลักษณ์เหล่านี้เปรียบเสมือนองค์ความรู้ที่อยู่คู่กับจุฬาฯ ที่ได้พัฒนาวงการต่าง ๆ ในไทยและในระดับโลก ทำให้มหาวิทยาลัยก้าวไปข้างหน้าอย่างมั่นคงแข็งแรง”

“และอีกสิ่งประดับตกแต่งขบวนที่ทุกท่านจะเห็นได้นี้ คือ <strong>“อะตอม”</strong> ที่ส่วนเล็ก ๆ รวมกันกลายเป็นสิ่งที่ยิ่งใหญ่ เปรียบเสมือนความเป็นอันหนึ่งอันเดียวกันของนิสิต บัณฑิต และบุคลากรของจุฬาลงกรณ์มหาวิทยาลัย ที่ร่วมแรงร่วมใจไปสู่การเป็นสถาบันเสาหลักที่ยั่งยืน”

“อีกทั้งขบวนยังถูกตกแต่งด้วยดอกไม้จากพลาสติกที่ใช้แล้ว กลับมาใช้ซ้ำให้เกิดประโยชน์สูงสุด สอดคล้องกับคอนเซ็ปต์ของงานนั่นคือ Unity to Sustainability และร้อยเรียงเป็น<strong> “พวงดอกกล้วยไม้ที่ผลิบาน”</strong> ดั่งโบราณว่า กล้วยไม้มีดอกช้า ฉันใด การศึกษาเป็นไป เช่นนั้น แต่ดอกออกคราวไร งามเด่น การศึกษาปลูกปั้น เสร็จแล้วแสนงาม”

พร้อมทิ้งท้ายว่า<strong> “จงแก่แต่กาย แต่อย่าปล่อยให้ใจและสมองแก่ตามไปด้วยเลย หัดเปิดใจรับฟังคนรุ่นใหม่บ้างเถอะ”</strong>
<div class="ads_position_wrapper mb-4"></div>
<div id="attachment_8168544" class="wp-caption alignnone"><img class="size-full wp-image-8168544" src="https://www.khaosod.co.th/wpapp/uploads/2024/04/Puangthong-chula-05.jpg" alt="" width="800" height="450" aria-describedby="" /></div>
<div></div>
<div></div>
<div></div>