<strong>กรมอุทยานฯ เตือนเจอ ‘ลิง’ คุกคาม ให้หนี อย่าทำร้าย ถ้าทำมีความผิดทันที ฐานทารุณกรรมสัตว์ เตรียมทำกรงขนาดยักษ์ ให้ลิงเข้าไปอยู่</strong>

&nbsp;

ปัญหา <strong>‘ลิง’</strong> ล้นเมืองลพบุรี สร้างความเดือดร้อนให้กับประชาชนในพื้นที่เป็นอย่างมาก ซึ่งสะท้อนผ่านภาพ เด็กนักเรียนหญิงถือปืนขู่ลิงเพื่อไม่ให้เข้ามาใกล้ตัวเธอ

<a href="https://www.khaosod.co.th/wpapp/uploads/2024/02/%E0%B8%A5%E0%B8%B4%E0%B8%870201-1%E0%B9%81%E0%B8%81%E0%B9%89-1-1.jpg"><img class="aligncenter size-large wp-image-8088307" src="https://www.khaosod.co.th/wpapp/uploads/2024/02/%E0%B8%A5%E0%B8%B4%E0%B8%870201-1%E0%B9%81%E0%B8%81%E0%B9%89-1-1-696x392.jpg" alt="" width="696" height="392" /></a>

ล่าสุดเช้าวันนี้ โลกออนไลน์ฮือฮากับภาพ ‘ลิงถือปืนปลอม’ กลายเป็นภาพมีมตลกร้าย ที่สะท้อนปัญหาลิงลพบุรี ที่ยังไม่ถูกแก้ไข
<a href="https://www.khaosod.co.th/wpapp/uploads/2024/02/%E0%B8%A5%E0%B8%B7%E0%B8%870208-1-1.jpg"><img class="aligncenter size-large wp-image-8088308" src="https://www.khaosod.co.th/wpapp/uploads/2024/02/%E0%B8%A5%E0%B8%B7%E0%B8%870208-1-1-696x392.jpg" alt="" width="696" height="392" /></a>

ขณะที่อีกด้านหนึ่ง กรมอุทยานฯ และ เทศบาลเมืองลพบุรี เตรียมร่วมมือทางวิชาการ ด้านการบริหารจัดการเพื่อแก้ไขปัญหาลิงในเขตบริเวณเมืองเก่า โดยสร้างกรงพักพิงลิง เพื่อปรับพฤติกรรม และนำลิงที่ได้รับการทำหมันแล้วไปไว้ที่กรงพักพิงลิง เพื่อเตรียมเคลื่อนย้ายไปดูแลในสถานอนุบาลลิง (สวนลิง) หรือสามารถปล่อยคืนสู่ธรรมชาติต่อไป
<ul>
 	<li class="udsg__main-title"><strong><a href="https://www.khaosod.co.th/around-thailand/news_8086097" target="_blank" rel="noopener">จับทำหมัน แก้ปัญหา ลิงล้นเมือง ลพบุรี เตรียมสร้างกรงพักพิง ปรับพฤติกรรม</a></strong></li>
 	<li><strong><a href="https://www.khaosod.co.th/special-stories/news_8078428" target="_blank" rel="noopener">ต่างชาติอึ้ง ภาพเด็กไทยถือปืนขู่ลิงลพบุรี แซวลั่นหรือจะเป็นจุดเริ่ม ‘พิภพวานร’ เวอร์ชั่นไทย</a></strong></li>
 	<li><strong><a href="https://www.khaosod.co.th/special-stories/news_8087586" target="_blank" rel="noopener">พิภพวานร! ฮือฮาภาพ ‘ลิงถือปืน’ ในลพบุรี มีมตลกร้ายที่คนในพื้นที่ต้องเจอ</a></strong></li>
</ul>
<div class="ads_position_wrapper"></div>
<div class="udsg__meta-wrap">
<div class="udsg__meta-left"></div>
</div>
วันที่ 8 ก.พ.2567 <strong>นายอรรถพล เจริญชันษา</strong> อธิบดีกรมอุทยานแห่งชาติ สัตว์ป่า และพันธุ์พืช ให้สัมภาษณ์ตอบคำถาม กรณีลิงเข้ามาทำร้ายเราก่อน สามารถทำร้ายกลับ ในฐานะการป้องกันตัวได้หรือไม่ว่า ลิง เหมือนกับช้างที่มี พ.ร.บ.คุ้มครองสัตว์ป่าคุ้มครองดูแลอยู่ ทั้งช้างและลิงที่ทำร้ายคน พวกเขาไม่มีความผิด เพราะสัตว์ไม่ได้มีแนวคิดเหมือนคน <strong>แต่เมื่อไรที่เราไปทำร้ายลิงแล้ว เราจะมีความผิดฐานทารุณกรรมสัตว์ทันที
<a href="https://www.khaosod.co.th/wpapp/uploads/2024/02/5782311.jpg"><img class="aligncenter size-large wp-image-8088291" src="https://www.khaosod.co.th/wpapp/uploads/2024/02/5782311-696x522.jpg" alt="" width="696" height="522" /></a>
</strong>

“สิ่งที่แนะนำก็คือ อย่าเข้าไปใกล้ ถ้าเขาเข้ามาหาต้องหนี หนีอย่างเดียว แต่ลิงไม่ได้ดุร้ายทุกตัว มีบางตัวเท่านั้นที่คุกคาม หากต้องไปในพื้นที่นั้น อย่าพยายามถืออะไรทั้งสิ้น แต่งตัวให้รัดกุม ตอนนี้เราอยู่ระหว่างการทำกรงขนาดประมาณ 2-3 ไร่ เพื่อให้ลิงเหล่านี้เข้าไปอยู่

คือ อยู่อย่างเป็นธรรมชาติที่เขาเป็นนั้นแหละ แต่จะไม่ออกมาปะทะกับคน ระหว่างนี้ก็ทำหมันลิงไปด้วย ให้มีจำนวนที่สมดุล” นายอรรถพลกล่าว

ที่มา : <strong><a href="https://www.matichon.co.th/local/quality-life/news_4415724">มติชนออนไลน์</a></strong>
<div class="ads_position_wrapper mb-4"></div>
&nbsp;