<img style="display: block;" title="2309103eb9x" src="https://freshnews93.com/wp-content/uploads/2023/09/2309103eb9x-640x363.jpg" sizes="(max-width: 640px) 100vw, 640px" srcset="https://freshnews93.com/wp-content/uploads/2023/09/2309103eb9x-640x363.jpg 640w, https://freshnews93.com/wp-content/uploads/2023/09/2309103eb9x-300x170.jpg 300w, https://freshnews93.com/wp-content/uploads/2023/09/2309103eb9x-768x436.jpg 768w, https://freshnews93.com/wp-content/uploads/2023/09/2309103eb9x-740x420.jpg 740w, https://freshnews93.com/wp-content/uploads/2023/09/2309103eb9x-681x386.jpg 681w, https://freshnews93.com/wp-content/uploads/2023/09/2309103eb9x.jpg 800w" alt="" width="640" height="363" />

เมื่อเวลา 13.30 น. วันที่ 9 กันยายน ร.ต.อ.สมพงษ์ ทองรอด ร้อยเวร สภ.ห้วยยอด รับแจ้งเหตุจากพลเมืองดี พบผู้เสียชีวิตภายในรถกระบะยี่ห้ออีซูซุ รุ่นดีแม็คซ์ มีแค็บ สีดำ จอดอยู่บริเวณริมถนนบายพาส ตรัง-สี่แยกอันดามัน ช่วงบ้านควนพล หมู่ 8 ต.ทุ่งต่อ อ.ห้วยยอด จ.ตรัง หลังรับแจ้งเหตุได้ประสานแพทย์เวรโรงพยาบาลห้วยยอด เจ้าหน้าที่กองพิสูจน์หลักฐาน และเจ้าหน้าที่กู้ภัยมูลนิธิสว่างภักดีตรัง จุดห้วยยอด เข้าตรวจสอบที่เกิดเหตุ

<img style="display: block;" src="https://sv168.siamnews.com/2/2309103eb9x.jpg" />

จากการตรวจสอบที่เกิดเหตุภายในรถคันดังกล่าว พบศพชายวัยกลางคนตัดผมเกรียนสวมเสื้อโปโลสีดำ สวมทับด้วยเสื้อแจ๊กเก็ตสีดำคล้ายเครื่องแบบทหาร สวมกางเกงยีนส์สีดำ นอนเสียชีวิตติดเบาะคนขับ โดยมีการปรับเอนเบาะไว้เล็กน้อย ทราบชื่อ ส.อ.ศิริพงษ์ (สงวนนามสกุล) หรือจ่าหมู อายุ 40 ปี ภูมิลำเนาชาว ต.หนองตรุด อ.เมือง จ.ตรัง รับราชการทหารอยู่พื้นที่ จ.ปัตตานี นอนเสียชีวิตอยู่ที่เบาะคนขับ

ที่ขมับด้านขวาพบรอยกระสุนพุ่งทะลุเป็นรูโบ๋ กระสุนทะลุออกทางขมับซ้าย ข้างตัวพบอาวุธปืนสั้นขนาด 11 มม. และปลอกกระสุนขนาดเดียวกันจำนวน 1 นัด ตกอยู่ใต้เบาะคนขับ และพบจดหมายลาตายเขียนด้วยลายมือ 1 ฉบับ มีเนื้อหาลักษณะสั่งเสียถึงอดีตภรรยาซึ่งได้เลิกรากันไปเมื่อ 7 เดือนก่อน

จาการสอบถาม ชายรายหนึ่ง อายุ 59 ปี พ่อตาของ ส.อ.ศิริพษ์ ระบุว่า จ่าหมูและลูกสาวของตนเคยอยู่กินร่วมกันเป็นสามีภรรยา ที่บ้านในพื้นที่ หมู่ 5 ต.เขากอบ แต่ได้เลิกรากันไปเมื่อ 7 เดือนก่อน ด้วยความที่ ส.อ.ศิริพงษ์ค่อนข้างเป็นคนอารมณ์ร้อน อย่างไรก็ตามหลังเลิกรากันไป ส.อ.ศิริพงษ์ก็ยังวนเวียนมาหาลูกสาวตนอยู่เรื่องๆ แต่ลูกสาวตนก็ไม่ยอมพบ

ล่าสุดเมื่อวันที่ 8 กันยายนที่ผ่านมา ส.อ.ศิริพงษ์ไปหาลูกสาวตนที่โรงเรียนแห่งหนึ่งใน อ.ห้วยยอด ซึ่งเป็นที่ทำงานของลูกสาว แต่ผู้อำนวยการโรงเรียนไม่ให้พบ จากนั้น ส.อ.ศิริพงษ์ก็มาขับรถวนเวียนอยู่หน้าบ้านตนตลอดทั้งวัน กระทั่งวันนี้มีคนแจ้งว่าพบศพดังกล่าว

ด้านนายณัฐพงษ์ นกศรีแก้ว อายุ 56 ปี เจ้าของร้านณัฐพงษ์ค้าไม้ ซึ่งรถคันดังกล่าวมาจอดใกล้กับร้านห่างไปเพียง 200 เมตร เป็นผู้แจ้งเหตุ กล่าวว่า เห็นรถดังกล่าวจอดอยู่บริเวณริมถนน ก่อนถึงร้านของตนในช่วงเวลาประมาณ 03.00 น. ของวันที่ 9 กันยายน แต่ตนคิดว่าน่าจะเป็นรถมาจอดปกติ หรือไม่ก็คนเมาขับมาจอดพัก กระทั่งตนออกไปทำธุระข้างนอกกลับมาตอนเที่ยงกว่า ก็เห็นยังจอดอยู่ จึงรู้สึกผิดสังเกต เลยเข้าไปชะโงกดูถึงกับตกใจ พบมีคนนอนอยู่ที่เบาะคนขับโดยมีเลือดไหลออกมาทางจมูกและปาก เลยรีบโทรแจ้งผู้ใหญ่บ้านและเจ้าหน้าที่ตำรวจให้มาตรวจสอบ

ผู้สื่อข่าวรายงานว่า ทางเจ้าหน้าที่ตำรวจและเจ้าหน้าที่กองพิสูจน์หลักฐานได้ชันสูตรพลิกศพใน ที่เกิดเหตุ ตลอดจนเก็บรวบรวมพยานหลักฐานต่างๆ ประกอบสำนวนคดี ก่อนส่งศพไปยังโรงพยาบาลห้วยยอด ท่ามกลางญาติของ ส.อ.ศิริพงษ์ที่เดินทางตามกันมา โดยเฉพาะมารดาของ ส.อ.ศิริพงษ์ ที่ถึงกับร่ำไห้ต่อเหตุสลดที่เกิดขึ้น แต่ไม่ยอมปริปากใดๆ ก่อนญาติทั้งหมดจะเดินทางไปยังโรงพยาบาลห้วยยอดเพื่อจัดการศพต่อไป โดยมีบรรดาไทยมุงเข้ามามุงดูเป็นจำนวนมาก

อ่านเพิ่มเติม