&nbsp;

&nbsp;

&nbsp;

&nbsp;

&nbsp;

<strong>‘มายด์’ เผยเหตุผลทำไมถึงชอบ ‘สงกรานต์’ ชอบตรงที่เขาเป็นคนที่มีความจริงจัง ดีใจที่เอาอีกมุมของเขาออกมาได้ อยากบอกว่าพี่เขาเป็นคนอย่างนี้อยู่แล้ว</strong>

เป็นอีกคู่หนึ่งที่ผู้คนให้ความสนใจ กับความน่ารักสดใจของสาว <strong>มายด์ ณภศศิ</strong> ที่ทำให้นักธุรกิจหนุ่มอย่าง <strong>สงกรานต์ เตชะณรงค์</strong> หลุดออกจากคอมฟอร์ตโซนได้ แถมยังได้ลองทำสิ่งที่ไม่เคยได้ทำ

<a href="https://www.khaosod.co.th/wpapp/uploads/2024/03/sm3.jpg"><img class="aligncenter size-full wp-image-8165101" src="https://www.khaosod.co.th/wpapp/uploads/2024/03/sm3.jpg" alt="" width="800" height="450" /></a>

ล่าสุดวันที่ 30 มี.ค. สงกรานต์ และมายด์ ได้มาร่วมงาน OPEN HOUSE: SHAPING INNOVATION, SHAPE OF THE FUTURE เปิดวิสัยทัศน์ 2024 บนศักยภาพระดับโลก ณ อาคาร PEARL Bangkok เผยการทำงานร่วมกับแฟนก็มีทะเลาะกันบ้าง พร้อมเผยโมเมนต์เวลาอยู่ด้วยกัน

<strong>เขาบอกว่าพูดเก่งเพราะเจ๊คนนี้</strong><strong>?</strong>

&nbsp;

มายด์ : คือจริงๆ เหมือนตอนแรกก็สอนเขาตัดต่อค่ะ แต่สุดท้ายเขาก็เป็นคนที่ขวนขวายและตั้งใจดูเองอย่างพี่เขาก็จะพยายามดูคลิปเยอะ เพื่อหาเรฟเฟอเร้นท์ในการถ่ายต่างๆ แต่จริงๆ สคริปต์พี่กรานต์เขียนเอง แต่อย่างวันนี้ที่บอกว่าบรีฟ คือบางทีเราอาจจะบรีฟในเรื่องขององค์ความรู้ อย่างวันนี้เรามางาน แล้วด้วยโปรดักต์อะไรอย่างงี้ค่ะ ซึ่งเหมือนพอเราได้มีโอกาสเรียนทางด้านนี้มา ก็จะพอมีความรู้ ก็เลยบรีฟในเรื่องของคําศัพท์ทางการแพทย์นิดหน่อย
<div class="ads_position_wrapper"></div>
<strong>เราคิดไหมว่าเราจะได้เป็นติ๊กต๊อกเกอร์?</strong>

สงกรานต์ : ก็ไม่เคยคิดเลยครับ แต่ว่าได้รับการชวน แล้วมันสนุกดี มันมีฟีดแบคที่ดี มีพลังออนไลน์มาให้กําลังใจ มาสนับสนุน แล้วมันก็รู้สึกว่าอยากจะกราบขอบพระคุณทุกๆ คนจริงๆ เพราะว่าที่ทําได้ขนาดนี้เพราะได้ได้แรงเชียร์ และได้กําลังใจจากทุกคน

&nbsp;

<strong>อันนี้พูดเยอะที่สุดในชีวิตแล้วไหม</strong><strong>?</strong>

สงกรานต์ : ใช่ครับ ก็พูดเยอะขึ้นเยอะ

<strong>เจ๊เขาปลดล็อกยังไง</strong><strong>?</strong>

สงกรานต์ : ก็ดีครับ เพราะเขาคอยสนับสนุนเราตลอดอะไรแบบนี้ มีอะไรเขาคอยให้กําลังใจ บางทีเรารู้มันไม่ดี แต่เขาก็พยายามมาพูดให้มันดี ไม่เป็นไร โอเคอะไรอย่างเงี้ย มันก็แบบคล้ายๆ ทําไปด้วย ฟีดแบคไปด้วย ปรับปรุงไปด้วย ถ้าถามว่าเจ๊ดุไหม ก็โอเค ไม่ค่อยครับ แล้วแต่วัน

<a href="https://www.khaosod.co.th/wpapp/uploads/2024/03/sm5.jpg"><img class="aligncenter size-full wp-image-8165103" src="https://www.khaosod.co.th/wpapp/uploads/2024/03/sm5.jpg" alt="" width="798" height="449" /></a>

<strong>เรามีวิธีสอนลูกศิษย์ยังไง</strong><strong>?</strong>

มายด์ : ต้องบอกว่าพี่กรานต์เป็นผู้ชายนะ ซึ่งส่วนใหญ่นิสัยผู้ชาย เขาจะมีความเหมือนร้อนกว่าผู้หญิงด้วยค่ะอย่างมายด์จะเป็นคนเย็น และบางทีเวลาเขามีอารมณ์ขึ้น หรือเวลาเขามีปัญหา หรือทํางานแล้วเป็นไม่ได้ดั่งใจ เราก็จะแบบพี่ใจเย็นๆ ค่อยๆ เดี๋ยวทุกอย่างมันจะดีขึ้น พยายามเอาพลังดีๆ ไปซัพพอร์ตเขา แล้วเขาก็จะเย็นลง แล้วพอเหมือนผ่านระยะเวลาไปแป๊บนึง ก็จะกลับมาโฟกัสงานได้ โดยที่เราไม่ต้องทําให้อารมณ์มาทําให้หัวเสียไปทั้งวัน

&nbsp;

<strong>จริงๆ เรารู้ไหมว่าเวลาเขาหงุดหงิดจะเป็นยังไง</strong><strong>?</strong>

มายด์ : พอรู้ค่ะ ก็พอจะจับทางได้ มันก็จะนิ่งๆ ก่อน คือเราก็จะไม่เอาความร้อนไปสู้ เพราะรู้ว่าถ้าสู้ก็สู้ไม่ไหว ถ้าถามว่ามีวิธีไหมที่ทำให้พี่กรานต์เย็นลงไหม ก็เงียบเนอะ เงียบๆ นิ่งๆ แยกแยะหน่อย แต่ก็ไม่ค่อยเป็นแล้วหลังๆ”

<strong>รู้สึกยังไงกับการที่คนบอกว่า พอพี่กรานต์มาคบกับเราแล้วเขาเปลี่ยนไป</strong><strong>?</strong>

สงกรานต์ : ขนาดนั้นเลยเหรอ

มายด์ : จริงๆ รู้สึกยินดีกับพี่เขา คือจริงๆ อยากจะบอกทุกคนว่าพี่เขาเป็นคนอย่างนี้อยู่แล้ว แต่ว่าหลายๆ คนที่อาจจะไม่เคยสัมผัสเขา ถ้าเกิดว่าใครสนิท หรือว่าเป็นคนรอบตัวจะรู้ว่าเขาไม่ได้เป็นคนเคร่งขรึม เขาจะเป็นคนมีมุก และเป็นคนตลก ซึ่งบางทีแบบพี่มุกฝืดๆ นิดนึงค่ะ แต่ว่าจริงๆ เขาเป็นคนน่ารักกับทุกคนเลย เวลาพาไปเจอเพื่อน หรือว่าเจอคนรอบตัว ทุกคนจะบอกว่าพี่สงกรานต์ไม่เป็นเหมือนตอนแรกที่ทุกคนมอง แต่อาจจะไม่ได้พูดเก่งเท่าเรา

<a href="https://www.khaosod.co.th/wpapp/uploads/2024/03/sm8.jpg"><img class="aligncenter size-full wp-image-8165106" src="https://www.khaosod.co.th/wpapp/uploads/2024/03/sm8.jpg" alt="" width="800" height="404" /></a>

<strong>มายด์เรียกว่าลุง</strong><strong>?</strong>

มายด์ : เขาเรียกเจ๊ก่อนค่ะ ก็เลยโอเคเราจะเรียกว่าอะไรดีในวัยที่แซวได้ จะเรียกพี่ชายก็ไม่น่านะ ก็เลยแซวๆ เขากลับไปค่ะว่า “ลุง” ถ้าถามว่ามีเรียกที่รักไหม ก็ไม่ค่อยมี ยังค่ะ

<strong>จริงๆ สงกรานต์พอเราพูดเก่ง หลายคนบอกว่าเราไม่เป็นตัวเอง แต่ทั้งๆ ที่พอพูดมาแล้ว นี่ก็คือสงกรานต์ รู้สึกยังไงกับคำนี้</strong><strong>?</strong>

สงกรานต์ : ก็ดีครับ สมมุติว่าถ้าเราทํา แล้วมีคนเขาฮา เขาลุ้นไปกับเรา เราก็รู้สึกว่ามาถูกทางแล้ว ถ้าถามว่าตอนนี้คุณป๋าเข้าใจยัง ก็ไม่เขายังแบบใครเขียนสคริปต์ให้ มายด์เขียนให้รึเปล่า เขายังคิดอย่างนี้อยู่เลย

<strong>ดีใจไหมที่เราเอามุมของพี่สงกรานต์ที่ทุกคนไม่เคยเห็นออกมาได้</strong><strong>?</strong>

มายด์ : ดีใจค่ะ ดีใจกับพี่เขา รู้สึกว่าพอเขาได้รับพลัง เขาตั้งใจตอบทุกคอมเมนต์จริงๆ ค่ะ คือในติ๊กต๊อกอ่ะ บางคลิปเขาคนเมนต์แบบเป็นพัน เขาพยายามตอบ ไปไล่ดูได้ทุกคลิป เขาบอกว่าเราต้องตอบทุกคน พิมพ์ตอบหมดเลย คือเขาใส่ใจทุกคนมากๆ ด้วยค่ะ

<strong>พอมาทำธุรกิจด้วยกัน เป็นแฟนกันจะทะเลาะกันไหม</strong><strong>?</strong>

สงกรานต์ : ปกติอยู่แล้วครับ เวลาทํางานอะมันต้องมีความเห็นไม่ตรงกัน ก็จะทะเลาะกันอยู่แล้ว เราทํากับแฟน ทํากับเพื่อน หรือทํากับทีมงานมันก็ต้องมีอยู่แล้ว แต่ก็ต้องรู้ว่าอันนี้คือเรื่องงาน แล้วมันก็จบที่งานเท่านั้นเอง

<a href="https://www.khaosod.co.th/wpapp/uploads/2024/03/sm7.jpg"><img class="aligncenter size-full wp-image-8165105" src="https://www.khaosod.co.th/wpapp/uploads/2024/03/sm7.jpg" alt="" width="800" height="404" /></a>

<strong>มันจบไหม พอเถียงกันเสร็จปุ๊บแล้วต้องขึ้นรถกลับด้วยกัน</strong><strong>? </strong>

มายด์ : จบอยู่ค่ะ คือมายด์ชอบตรงที่เขาเป็นคนที่มีความจริงจัง และวางแผน คืออย่างเราบางทีจะเป็นคนทําเร็ว คิดเร็ว แล้วก็เร็วไปหมดเลย แล้วบางทีตอนแรก ที่เขาเตือนก็จะมีแบบโมโหเนอะ ผู้หญิงเรานิดนึง แต่พอตอนหลัง ก็เริ่มเข้าใจ แล้วก็พยายามปรับจูน คือมันมีการดิสคัสที่เหมือนคุยถกเถียงกัน แต่ว่าไม่ได้ทะเลาะกัน

<strong>ถือว่าลุงเขาตามใจเรา</strong><strong>?</strong>

มายด์ : บ้างเนอะ

สงกรานต์ : บ้างครับ แต่ก็ไม่ทุกเรื่อง เพราะบางทีด้วยความที่เราผ่านมาเยอะกว่า 10 ปี บางเรื่องก็เป็นแนะแนวแล้วกัน ไม่ได้สั่งการ

<strong>ดีใจไหมที่คู่เราออกสู่สื่อมวลชนแล้วเขายิ้มให้กลับเรา</strong><strong>?</strong>

สงกรานต์ : ดีใจมากครับ เดี๋ยววันที่ 4 จะมีไลฟ์ในติ๊กต๊อก ฝากไปดูให้กําลังใจด้วยครับ

มายด์ : ไลฟ์คู่ขายของค่ะ น่าจะไลฟ์ในช่องมายด์ค่ะ “Mind_Napasasi”

<strong>เตรียมตัวยังไงบ้าง?</strong>

สงกรานต์ : คือผมก็ให้เขาเป็นหลักมากกว่า เพราะเขาเป็นดีเจเกี่ยวกับเรื่องการคุย การไลฟ์ เขาพูดได้ประมาณ 3-4 ชั่วโมงแบบไม่หยุด แล้วก็แบบว่าก่อนจะไลฟ์เขาจะพูดจนผมมึนเลยบางที จนตอนหลังพอมีไลฟ์ เขามีที่ปลดปล่อยพลัง เราก็รู้สึกสบายใจมาก เขามีที่ไปปลดปล่อยพลังของเขา

<strong>การกลับมาไลฟ์วันที่ 4 เราเตรียมตัวว่าเราจะหาช่องว่างตรงไหน เพราะคราวที่แล้วเราเตรียมไว้เยอะแต่ไม่มี</strong><strong>?</strong>

สงกรานต์ : ก็เดี๋ยวคงจะต้อง แต่อันนี้สนิทกันไม่เป็นไรเดี๋ยวคงมีสะกิดขอเข้าหน่อย

<a href="https://www.khaosod.co.th/wpapp/uploads/2024/03/sm6.jpg"><img class="aligncenter size-full wp-image-8165104" src="https://www.khaosod.co.th/wpapp/uploads/2024/03/sm6.jpg" alt="" width="800" height="404" /></a>

<strong>คลิปล่าสุดที่ไปเต้นรั่วๆ</strong><strong>?</strong>

มายด์ : จริงๆ เห็นหลายๆ คนเต้นในติ๊กต๊อกแล้วมันน่ารัก เราก็พยายาม แต่ก็ไม่เข้าใจว่าทำไมเต้นไม่ค่อยตรงจังหวะค่ะ มันจะคร่อมๆ นิดๆ แล้วคืออย่างคลิปนั้นพี่ ตอนแรกที่นัดแนะกัน คือพี่นั่งอยู่เฉยๆ นะ เดี๋ยวหนูเต้น แล้วพี่แค่ทําหน้าเซ็งๆ อยู่ดีๆ ก็คือนอกสคริปต์มาลากออกไปเลย

<strong>จะได้ดูเราเต้นอีกไหม</strong><strong>?</strong>

มายด์ : เนี่ยมีแต่คนอยากให้พี่กรานต์เต้น

สงกรานต์ : ไม่ไหว (จริงๆ ทำได้ไหม?) เดี๋ยวลองดูก็ได้

<strong>ฝากผลิตภัณฑ์ของเรา</strong><strong>?</strong>

มายด์ : เดี๋ยวเมษาเดือนหน้านี้ค่ะ จะเริ่มออกผลิตภัณฑ์เกี่ยวกับกันแดดนะคะ เป็นกันแดดที่มั่นใจได้เลยคือพยายามปรับสูตรด้วยตัวเอง ทดลองเองนะคะ มีทั้งสูตรหน้า สูตรตัว แล้วก็ตัววิตามินค่ะ ยังไงก็ฝากแบรนด์บีมายด์ด้วยนะคะ

สงกรานต์ : ส่วนผมก็ฝากนะครับวันที่ 4 เราจะมีไลฟ์ในติ๊กต๊อกนะครับ ก็ฝากแบรนด์ socha ด้วยนะครับก็เป็นชาลดบวม เป็นชาชะลอวัย แล้วก็กําลังจะเปิดตัวเดือนหน้า ก็มีเป็นกาแฟ มีสารต่อต้านอนุมูลอิสระสูงทานแล้วจะช่วยเราชะลอวัย และก็รักษาสุขภาพด้วยครับ

<a href="https://www.khaosod.co.th/wpapp/uploads/2024/03/sm4.jpg"><img class="aligncenter size-full wp-image-8165102" src="https://www.khaosod.co.th/wpapp/uploads/2024/03/sm4.jpg" alt="" width="800" height="450" /></a>

&nbsp;