“กัดไม่ปล่อย” อัจฉริยะ ร้อง ปปป. ตั้งคณะทำงานตรวจสอบ รองผบ.ตร. เอี่ยวรับเงินผลประโยชน์เครือข่ายเว็บพนันออนไลน์มินนี่ หลังพบเส้นทางการเงินบัญชีม้าเชื่อมโยงถึงคนในครอบครัว

เมื่อเวลา 10.00 น. วันที่ 3 ม.ค. ที่ ศูนย์รับแจ้งความกองบัญชาการตำรวจสอบสวนกลาง (บช.ก.) นาย<strong>อัจฉริยะ เรืองรัตนพงศ์</strong> ประธานชมรมช่วยเหลือเหยื่ออาชญากรรม เดินทางเข้าพบ พ.ต.ต.ยุทธนา ทรัพย์มา สว.(สอบสวน) กก.6 บก.ปปป. เพื่อยื่นหนังสือถึง

พล.ต.ต.ประสงค์ เฉลิมพันธ์ ผบก.ปปป. ร้องขอให้มีการตั้งคณะกรรมการสืบสวนสอบสวนตรวจสอบกลุ่ม<strong>เจ้าหน้าที่ตำรวจ</strong>และพลเรือนที่เข้าไปมีส่วนเกี่ยวข้องกับขบวนการเรียกรับประโยชน์จาก<strong>บัญชีม้าเว็บพนันออนไลน์</strong>
<div id="paragraph-2" class="default-inread">
<div class="content-detail">

<picture><img class="img-fluid w-100 showcaption-true" src="https://image.tnews.co.th/uploads/images/contents/w1024/2024/01/vlrw2hv0yG5sj9oIL3u5.webp?x-image-process=style/LG-webp" alt="&amp;quot;อัจฉริยะ&amp;quot; งัดหลักฐาน ร้อง ปปป. ขอตรวจสอบ รองผบ.ตร. รายหนึ่ง เอี่ยวเว็บพนัน" width="600" height="337" /></picture><span class="image-caption">"อัจฉริยะ" งัดหลักฐาน ร้อง ปปป. ขอตรวจสอบ รองผบ.ตร. รายหนึ่ง เอี่ยวเว็บพนัน</span>

นายอัจฉริยะ กล่าวว่า อยากให้ตำรวจ บก.ปปป. ตั้งคณะสืบสอบสอบสวนขึ้นมาเพื่อตรวจสอบข้อเท็จจริง กรณี <strong>รองผบ.ตร.</strong>ท่านหนึ่ง พร้อมกับลูกน้องใกล้ชิด ซึ่งมีทั้งรองผู้การ ผู้กำกับ สารวัตร จากหลายโรงพัก และพลเรือนที่เป็นคนในครอบครัวของรอง ผบ.ตร. คนดังกล่าว รวมทั้งหมด 8 คน เข้าไปมีส่วนพัวพันในการรับผลประโยชน์ หรือ เงินจากบัญชีม้าเว็บพนันออนไลน์เครือข่ายมินนี่

นายอัจฉริยะ กล่าวต่อว่า หลักฐานที่นำมามอบในวันนี้เป็นหลักฐานเกี่ยวกับเส้นทางการเงิน ค่อนข้างละเอียดและแน่ชัดว่า บัญชีม้าของเว็บพนันออนไลน์มินนี่มีความเชื่อมโยงถึง รอง ผบ.ตร. ท่านนี้ และ คนในครอบครัว รวมไปถึงกลุ่มเจ้าหน้าที่ตำรวจที่เป็นลูกน้องคนสนิท เพราะพบว่ามีการโอนเงินให้กันตั้งแต่ปี 2555 ถึง 2566 บางคนได้เงินไปกว่า 3 ล้านบาท บางคนได้หลักแสน รวมเงินที่มีการโอนให้ทั้งหมดประมาณเกือบ 10 ล้านบาท

</div>
</div>
<div id="paragraph-3" class="default-inread">
<div class="sc-hLBbgP jBHHXE">
<div class="mobile">
<div class="sc-dkrFOg ioXBhu ads-inarticle-3">
<div id="div-gpt-ad-1663825921318-0" data-google-query-id="CNnB-9XLwIMDFcWnZgIdzHMGrQ">

<picture><img class="img-fluid w-100 showcaption-true" src="https://image.tnews.co.th/uploads/images/contents/w1024/2024/01/I7TDvqFYfyjGHNz6Olv8.webp?x-image-process=style/LG-webp" alt="&amp;quot;อัจฉริยะ&amp;quot; งัดหลักฐาน ร้อง ปปป. ขอตรวจสอบ รองผบ.ตร. รายหนึ่ง เอี่ยวเว็บพนัน" width="600" height="338" /></picture><span class="image-caption">"อัจฉริยะ" งัดหลักฐาน ร้อง ปปป. ขอตรวจสอบ รองผบ.ตร. รายหนึ่ง เอี่ยวเว็บพนัน</span>

“เมื่อคุณมีตำแหน่งเป็นถึง รอง ผบ.ตร. มีหน้าที่ปราบปราม แต่กลับไปพัวพัน ซ้ำยังเคยพูดว่าหากลูกน้องเข้าไปมีส่วนเกี่ยวข้องจะดำเนินการโดยไม่มีข้อยกเว้น แต่จนถึงตอนนี้ก็ยังไม่ปรากฎว่ามีการดำเนินการใดๆ วันนี้ตนจึงต้องออกมาเรียกร้องขอให้ตำรวจ บก.ปปป. ดำเนินการตรวจสอบข้อเท็จจริงทั้งหมดให้กระจ่างชัด”

เบื้องต้นทางพนักงานสอบสวน ได้ทำการสอบปากคำนายอัจฉริยะ เพื่อนำไปพิจารณาควบคู่พยานหลักฐานต่างๆที่นำมามอบ จากนั้นจึงประสานส่งต่อให้ผู้บังคับบัญชาพิจารณาสั่งการต่อไป

&nbsp;

</div>
</div>
</div>
</div>
</div>