&nbsp;

&nbsp;

&nbsp;

&nbsp;

&nbsp;

&nbsp;

สงขลา สงกรานต์เลือด คนร้ายสาดกระสุนใส่ กลุ่มวัยรุ่นหาดใหญ่ 3 นัด เข้าหน้าท้อง เจ็บสาหัส เร่งหามส่งโรงพยาบาล จนท.เร่งติดตามมือปืนมาดำเนินคดี

13 เม.ย. 67 – ร.ต.อ.จัตุพล ชูคง รองสารวัตรสอบสวน สภ.หาดใหญ่ ได้รับแจ้ง คนร้ายใช้อาวุธปืนยิงกลุ่มวัยรุ่น บริเวณปากซอยสมบูรณ์ประดิษฐ์ถนนราษฎร์อุทิศ หรือ เขต8หาดใหญ่ เขตเทศบาลนครหาดใหญ่ อำเภอหาดใหญ่ จึงลงพื้นที่ตรวจสอบพร้อมกับ ชุดสืบ สภ.หาดใหญ่ ชุดสืบจังหวัดสงขลา

&nbsp;

ที่เกิดเหตุมีการวางเต็นท์เล่นสงกรานต์ตั้งแต่คืน 12 เม.ย. ที่ผ่านมา มีถังน้ำ โต๊ะ เครื่องดื่มแอลกอฮอล์ตั้งอยู่บนโต๊ะ ใกล้กันพบปลอกกระสุนขนาด 9 มม. 3 ปลอก

&nbsp;

ส่วนผู้บาดเจ็บทราบชื่อคือ นายอนรรฆ มะเส็งอายุ 30 ปี ชาว ต.คลองแห อ.หาดใหญ่ จ.สงขลา ถูกยิงบริเวณหน้าท้อง 3 นัดได้รับบาดเจ็บสาหัส กู้ภัยรีบนำตัวส่งโรงพยาบาลหาดใหญ่

&nbsp;

เบื้องต้นเจ้าหน้าที่คาดว่า กลุ่มวัยรุ่น เล่นน้ำสงกรานต์แล้วเมา เกิดการทะเลาะวิวาทกัน ซึ่งเจ้าหน้าที่ตำรวจจะเรียก ผู้ที่อยู่ในเหตุการณ์มาสอบถามอย่างละเอียด เพื่อหาผู้ก่อเหตุต่อไปและจะไล่กล้องวงจรปิด บริเวณอื่นเกิดเหตุ อย่างละเอียดด้วย

&nbsp;

&nbsp;

&nbsp;

&nbsp;

&nbsp;