&nbsp;

&nbsp;

&nbsp;

&nbsp;

&nbsp;

&nbsp;

เมื่อวันที่ 30 มี.ค. 67 ที่ผ่านมา พระบาทสมเด็จพระเจ้าอยู่หัว และสมเด็จพระนางเจ้าฯ พระบรมราชินี เสด็จฯ ไปทรงตัดหวายลูกนิมิตอุโบสถบุญชุ่มรัตนปุรี ศรีธรรมราชา ณ วัดพระธาตุดอยเวียงแก้ว ต.ศรีดอนมูล อ.เชียงแสน จ.เชียงราย ครั้นรถยนต์พระที่นั่งถึงที่ประดิษฐานสมเด็จพระคันธาระองค์ปฐม นายปราเสริฐ ปราสาททองโอสถ ประธานจัดสร้างอุโบสถบุญชุ่ม

รัตนปุรี ศรีธรรมราชา นางวัลลี ปราสาททองโอสถ และนายพุฒิพงศ์ ปราสาททองโอสถ เฝ้าฯ รับเสด็จ พระบาทสมเด็จพระเจ้าอยู่หัว ทรงวางพวงมาลัย ทรงจุดธูปเทียนเครื่องนมัสการท้ายที่นั่งบูชาสมเด็จพระคันธาระองค์ปฐม ทรงกราบ
<div class="code-block code-block-5"></div>
<div></div>
<div class="code-block code-block-4"></div>
<img src="https://sv168.siamnews.com/2/240331gbspq.jpg" />
<div class="code-block code-block-6"></div>
<div class="code-block code-block-4"></div>
จากนั้น เสด็จฯ ไปยังรถยนต์พระที่นั่ง ประทับไปยังอุโบสถบุญชุ่มรัตนปุรี ศรีธรรมราชา พระบาทสมเด็จพระเจ้าอยู่หัว ทรงจุดธูปเทียนเครื่องนมัสการทองทิศบูชาพระพุทธเมตตามหาจักรพรรดิรัตนปุรีศรีเชียงแสน พระประธานประจำอุโบสถ ทรงกราบ ประทับพระราชอาสน์ ทรงศีล ประธานสงฆ์ถวายศีลจบ

นายพุฒิพงศ์ ศิริมาตย์ ผู้ว่าราชการจังหวัดเชียงราย กราบบังคมทูลสำนึกในพระมหากรุณาธิคุณ นายปราเสริฐ ปราสาททองโอสถ ประธานจัดสร้างอุโบสถบุญชุ่มรัตนปุรี ศรีธรรมราชา กราบบังคมทูลรายงานประวัติความเป็นมา และวัตถุประสงค์ในการจัดสร้างอุโบสถบุญชุ่มรัตนปุรี ศรีธรรมราชา
<div class="code-block code-block-4"></div>
พระบาทสมเด็จพระเจ้าอยู่หัว เสด็จฯ ไปยังมณฑลพิธีตัดหวายลูกนิมิต ทรงพระสุหร่าย ทรงเจิม ทรงปิดทอง ทรงตัดสาแหรกลูกนิมิตอุโบสถ และทรงโปรยเหรียญลงในหลุมลูกนิมิต ขณะนี้พระสงฆ์เจริญชัยมงคลคาถา ชาวพนักงานลั่นฆ้องชัย ประโคมสังข์ แตร ดุริยางค์ เสด็จฯ ไปทรงประเคนจตุปัจจัยไทยธรรมถวายพระสงฆ์ ประทับพระราชอาสน์ ทรงหลั่งทักษิโณทก พระสงฆ์ถวายอนุโมทนา ถวายอดิเรก
<div class="code-block code-block-4"></div>
<img src="https://sv168.siamnews.com/2/240331924sw.png" />
<div class="code-block code-block-4"></div>
นายอินทพร จั่นเอี่ยม ผู้อำนวยการสำนักงานพระพุทธศาสนาแห่งชาติ กราบบังคมทูลเบิกผู้มีอุปการคุณในการจัดสร้างอุโบสถ เข้ารับพระราชทานของที่ระลึก และพระราชทานพระบรมราชวโรกาสให้คณะบุคคลต่างๆ เข้าเฝ้าฯ ทูลเกล้าฯ ถวายเงินและของที่ระลึก ต่อมา พล.ต.อ.มนตรี ยิ้มแย้ม ประธานมูลนิธิดอยเวียงแก้ว เข้าเฝ้าฯ ทูลเกล้าฯ ถวายแผ่นศิลาเพื่อทรงลงพระปรมาภิไธย และทรงลงพระนามาภิไธย เสร็จแล้ว พระบาทสมเด็จพระเจ้าอยู่หัว เสด็จฯ ไปทรงกราบที่หน้าเครื่องนมัสการ ทรงลาพระสงฆ์
<div class="code-block code-block-4"></div>
<div></div>
พระครูบาบุญชุ่ม ญาณสังวโร อรัญวาสีภิกขุ วัดพระธาตุดอยเวียงแก้ว ประธานฝ่ายสงฆ์ ถวายของที่ระลึกแด่พระบาทสมเด็จพระเจ้าอยู่หัว ประกอบด้วย พระพุทธเมตตามหาจักรพรรดิรัตนปุรีศรีเชียงแสน (จำลอง) เนื้อทองเหลืองปิดทองคำแท้ ขนาดหน้าตัก 9 นิ้ว, พระพุทธรูปปางมารวิชัยทรงเครื่องศิลปะไทยใหญ่ ขนาดหน้าตัก 9 นิ้ว, พระพุทธรูปปางมารวิชัยศิลปะพม่า (หยกแกะสลัก)

ขนาดหน้าตัก 9 นิ้ว, ลูกประคำไม้งิ้วดำ 108 พร้อมเหรียญรุ่น 60 ปี พระครูบาบุญชุ่ม ญาณสังวโรอรัญวาสีภิกขุ (ทองคำแท้), เหรียญรุ่นมงคลบารมี 60 ปี 60 พรรษา พระครูบาบุญชุ่ม ญาณสังวโรอรัญวาสีภิกขุ, หนังสือธรรมะของพระครูบาบุญชุ่ม ญาณสํวโร และเงินโดยเสด็จพระราชกุศลตามพระราชอัธยาศัย
<div class="code-block code-block-4"></div>
<div></div>
จากนั้น พระครูบาบุญชุ่ม ญาณสังวโร อรัญวาสีภิกขุ วัดพระธาตุดอยเวียงแก้ว ประธานฝ่ายสงฆ์ ถวายของที่ระลึกแด่สมเด็จพระนางเจ้าฯ พระบรมราชินี ดังนี้ พระพุทธเมตตามหาจักรพรรดิรัตนปุรีศรีเชียงแสน (จำลอง) เนื้อทองเหลืองปิดทองคำแท้ ขนาดหน้าตัก 9 นิ้ว, พระพุทธรูปปางมารวิชัยศิลปะพม่า (หยกแกะสลัก) ขนาดหน้าตัก 7 นิ้ว, ลูกประคำไม้งิ้วดำ 108

พร้อมเหรียญรุ่น 60 ปี พระครูบาบุญชุ่ม ญาณสังวโรอรัญวาสีภิกขุ (ทองคำแท้), เหรียญรุ่นมงคลบารมี 60 ปี 60 พรรษาพระครูบาบุญชุ่ม ญาณสังวโรอรัญวาสีภิกขุ และหนังสือธรรมะของพระครูบาบุญชุ่ม ญาณสํวโร
<div class="code-block code-block-4"></div>
<div></div>
ต่อมา พระบาทสมเด็จพระเจ้าอยู่หัว และสมเด็จพระนางเจ้าฯ พระบรมราชินี เสด็จออกจากอุโบสถบุญชุ่มรัตนปุรี ศรีธรรมราชาไปยังบริเวณปลูกต้นไม้ด้านหน้าพระอุโบสถ พระบาทสมเด็จพระเจ้าอยู่หัว และสมเด็จพระนางเจ้าฯ พระบรมราชินี ทรงปลูกต้นรวงผึ้ง และทรงเยี่ยมราษฎรที่มาเฝ้าฯ รับเสด็จ ตามพระราชอัธยาศัย ก่อนเสด็จฯ กลับ

&nbsp;

&nbsp;

&nbsp;

&nbsp;