&nbsp;

&nbsp;

&nbsp;

&nbsp;

&nbsp;

&nbsp;

สลด หนุ่มขับกระบะ เบิร์นยาง ซิ่งตีคู่ เสียหลักพุ่งเสยท้ายรถบรรทุกเต็มแรง เสียงดังสนั่นหวั่นไหว อัดก็อปปี้ หลังคาเปิด พังยับเยิน เสียชีวิตคาที่ ญาติร่ำไห้

เมื่อเวลา 11.00 น. วันที่ 10 เม.ย.2567 พ.ต.ท.ตระการ อินสว่าง สารวัตร(สอบสวน) สภ.เมืองสุพรรณบุรี รับแจ้งเหตุรถกระบะเสยท้ายรถบรรทุก บริเวณถนนสายอู่ยา ต.ดอนกำยาน อ.เมือง จ.สุพรรณบุรี จึงรุดไปตรวจสอบพร้อมเจ้าหน้าที่กู้ภัยมูลนิธิเสมอกันสุพรรณบุรี

ที่เกิดเหตุพบรถกระบะ ยี่ห้ออีซูซุ ดีแมกซ์ ทะเบียน 2ขล2353 กทม. สภาพด้านหน้ารถพังยับเยิน หลังคาเปิด ภายในรถพบร่างผู้เสียชีวิตชื่อ นายสาธิต (ขอสงวนนามสกุล) อายุ 40 ปี อาชีพคนรับจ้างจับหมู เจ้าหน้าที่เร่งใช้เครื่องตัดถ่างเข้าให้การช่วยเหลือนำร่างออกมาจากตัวรถ

สลด หนุ่มขับกระบะ เบิร์นยาง ซิ่งตีคู่ เสียหลักพุ่งเสยท้ายรถบรรทุกเต็มแรง เสียงดังสนั่นหวั่นไหว อัดก็อปปี้ หลังคาเปิด พังยับเยิน เสียชีวิต

ซึ่งมีญาติและครอบครัวร่ำไห้เสียใจในที่เกิดเหตุ ใกล้กัน พบรถบรรทุกขนาดใหญ่ ทะเบียน 82-0505 สุพรรณบุรี สภาพจอดอยู่ริมถนน ซึ่งเป็นรถบบรทุกที่ถูกระกระบะพุ่งชนท้าย

&nbsp;

จากการสอบถาม นายชัชภูมิ (ขอสงวนนามสกุล) คนขับรถบรรทุกข้าว กล่าวว่า ก่อนเกิดเหตุ ตนได้ขับเอาข้าวมาส่งที่บริษัทแห่งหนึ่ง ซึ่งอยู่ไม่ไกลจากจุดเกิดเหตุ หลังจากนั้นก็ขับออกมาทางตรง วิ่งเลนซ้ายปกติเพื่อจะไปรับข้าวที่โรงสีอีกแห่งหนึ่ง จู่ ๆ ได้ยินเสียงดังโครม เป็นควันดำท้ายรถ จึงทราบว่าเกิดรถกระบะมาพุ่งชนท้าย จนเกิดเหตุการณ์ดังกล่าว

&nbsp;

ด้าน นายวิรัต คำหอมกุล นายกอบต.บ้านโพธิ์ เดินทางมาดูที่เกิดเหตุ กล่าวว่า พอมาถึง ชาวบ้านที่อยู่ในที่เกิดเหตุการณ์ เล่าให้ฟังว่า ก่อนเกิดเหตุมีรถกระบะ 2 คัน ขับแข่งซิ่งกันมา เบิร์นยาง ตั้งแต่แยกไฟแดง เสียงดัง จากนั้นไม่นานก็ได้ยินเสียงดังโครมสนั่นหวั่นไหว พบว่ารถกระบะพุ่งเสยท้ายรถบรรทุกพ่วง

&nbsp;

ชาวบ้านอีกราย กล่าวว่า ก่อนเกิดเหตุ ตนนั่งทำงานในบริษัทใกล้กับจุดเกิดเหตุ ซึ่งเป็นบริษัทที่คนขับรถบรรทุกขับเอาข้าวมาส่งที่บริษัท พอส่งเรียบร้อยแล้ว ก็ขับรถออกไปตามปกติ จากนั้น ไม่นานก็ได้ยินเสียงรถเบรกดังมาก และได้ยินเสียงดังโครมสนั่น จึงวิ่งออกมาดูพบอุบัติเหตุดังกล่าว

อย่างไรก็ตาม ขณะนี้ทางเจ้าหน้าที่ตำรวจได้ทำการสอบสวนคนขับรถคู่กรณี พร้อมทั้งตรวจสอบอย่างละเอียด เพื่อรวบรวมพยานหลักฐานทั้งหมด เพื่อดำเนินการตามกฎหมายต่อไป

&nbsp;

&nbsp;

&nbsp;

&nbsp;