<ul>
 	<li>วันที่ 19 ม.ค. 67 พ.ท.หนุน ศันสนาคม ผู้อำนวยการสำนักงานสลากกินแบ่งรัฐบาล เผยว่า สำนักงานสลากฯ จะเริ่มทดลองระบบจำหน่ายสลากกินแบ่งรัฐบาลตัวเลข 3 หลัก หรือ N3 ในระบบ Sandbox ช่วงกลางปี 2567 ซึ่งในเบื้องต้นคาดว่าจะทดลองที่จำนวน 1 ล้านหมายเลข เพื่อหาความเหมาะสมว่าปริมาณการเล่น และพฤติกรรมการเสี่ยงโชคของผู้ซื้อเป็นอย่างไร ก่อนนำผลการทดสอบเข้าที่ประชุมคณะกรรมการสลากเห็นชอบต่อไป</li>
</ul>
<img class="img-responsive" src="http://www.news.in.th/img_1/3/240120wfm5i.jpg" />

&nbsp;
<div class="M842810ScriptRootC1570254-additional">

สำหรับการจ่ายเงินรางวัล เป็นไปตามกรอบที่คณะรัฐมนตรีเห็นชอบ คือ เป็นสลากประเภทสมทบเงินรางวัล ซื้อ 1 ครั้ง สามารถลุ้นถูกรางวัล 4 ประเภท คือ รางวัล 3 ตัวตรง จัดสรรเงินรางวัล 30% จาก 60% ของยอดจำหน่ายในแต่ละงวด, รางวัล 3 ตัวสลับหลัก (โต๊ด) จัดสรรเงินรางวัล 30% จาก 60% ของยอดจำหน่ายในแต่ละงวด, รางวัล 2 ตัวตรง จัดสรรเงินรางวัล 39% จาก 60% ของยอดจำหน่ายในแต่ละงวด และรางวัลพิเศษ จัดสรรเงินรางวัล 1% จาก 60% ของยอดจำหน่ายในแต่ละงวด โดยสุ่มจากผู้ถูกรางวัล 3 ตัวตรงในแต่ละงวด
<div class="M842810ScriptRootC1570254-additional">
<div id="M842810ScriptRootC1570254_13357">
<div id="MarketGidComposite1570254_13357"></div>
</div>
</div>
<img class="img-responsive" src="http://www.news.in.th/img_1/3/240120z382l.jpg" />

คณะทำงานศึกษาผลิตภัณฑ์รูปแบบใหม่ อยู่ระหว่างกำหนดราคาจำหน่ายสลาก N3 ในช่วง 20 – 50 บาทต่อใบ โดยมีแนวคิดว่าราคาจำหน่าย ต้องไม่ต่ำหรือสูงเกินไป และต้องไม่เกิน 80 บาทเพื่อไม่ให้ซ้ำซ้อนกับสลากกินแบ่งรัฐบาล 6 หลัก (L6) แบบใบและแบบดิจิทัล ส่วนรูปแบบการจำหน่าย คาดว่าจะผ่านแอปพลิเคชันเป๋าตัง

</div>
โดยอยู่ระหว่างสรุปว่าจะต้องมีตัวแทนจำหน่ายในรูปแบบเครื่องให้บริการอัตโนมัติ (Kiosk) หรือตัวแทนจำหน่ายผ่านเครื่อง (Hand held) ซึ่งจะพิจารณาจากความสมดุลของผู้ซื้อ ผู้ขายว่ามีอุปสรรคหรือไม่

<img class="img-responsive" src="http://www.news.in.th/img_1/3/240120nh4ft.jpg" />

สำหรับสลากฯ N3 จะมีข้อดี คือผู้ซื้อสลากที่ไม่ได้เป็นข้าราชการ ไม่ได้เป็นสมาชิกประกันตนตามมาตรา 33 เมื่อซื้อสลากจะถูกแบ่งสัดส่วนเงินจากการซื้อ สมทบเข้ากองทุนการออมแห่งชาติ (กอช.) เพื่อให้เป็นเงินออมในระบบสำหรับการซื้อสลากด้วย และสลากฯ N3 เป็นทางเลือกที่มุ่งตอบโจทย์แก้ไขปัญหาสลากเกินราคา และลดการพนันหวยใต้ดินอีกด้วย

&nbsp;