&nbsp;

&nbsp;

&nbsp;

&nbsp;

&nbsp;

<strong>ในน้ำยังมีศพอีก เหตุเครนถล่มที่ระยอง เจรจาแรงงานไม่คืบหน้า เผยเหตุไม่ให้เอาศพออก</strong>

จากกรณีเกิดเหตุ เครนก่อสร้างภายในโรงานแห่งหนึ่ง ในพื้นที่ ต.ตาสิทธิ์ อ.ปลวกแดง จ.ระยอง ซึ่งประกอบกิจการเกี่ยวกับการหลอมโลหะ เกิดพังถล่มลงมาทับนั่งร้าน จนทำให้มีผู้เสียชีวิต 6 ราย และบาดเจ็บจำนวนมาก แต่ทว่ากลับถูกคนงานก่อสร้างซึ่งเป็นต่างด้าวล้อมเจ้าหน้าที่กู้ภัย เพื่อไม่ให้นำศพและคนเจ็บออกมา รวมทั้งเรียกร้องเงินจากบริษัทศพละ 5 ล้านบาท และเยียวยาแรงงานทุกคน

จากนั้นเจ้าหน้าที่ที่เกี่ยวข้อง ได้นำกำลังเข้าไปเจรจา เพื่อหาทางออก แต่ทว่าการเจรจากลับไร้ผล เนื่องจากทางกลุ่มแรงงานต้องการให้นายจ้างจ่ายเงินตามที่เรียกร้อง ทำให้เจ้าหน้าที่ต้องเสริมกำลังเข้าไปอีก เพื่อป้องกันเหตุรุนแรง

ล่าสุดเมื่อเวลา 23.30 น. วันที่ 29 มี.ค.67 ผู้สื่อข่าวรายงานว่า จนถึงขณะนี้การเจรจาก็ยังไม่มีความคืบหน้า เนื่องจากทางกลุ่มแรงงานยังคงยืนยันข้อเรียกร้องเดิม ซึ่งจากเดิมที่เรียก 5 ล้านบาท แต่นายจ้างจะให้แค่ 1 แสนบาทต่อ 1 ศพ ก่อนจะเพิ่มให้ศพละ 1 ล้าน ทางกลุ่มแรงงานก็ยังไม่ยินยอม

ขณะที่ผู้สื่อข่าวทราบจากเจ้าหน้าที่ว่า กลุ่มแรงงานไม่ได้มีปัญหากับคนไทย แต่ต้องการเรียกร้องความยุติธรรมกับนายจ้างที่เป็นชาวจีน เป็นเหตุสะสมมาตั้งแต่เมื่อ 2 เดือนที่แล้ว ที่มีผู้เสียชีวิตจากไฟชอร์ต ส่วนสาเหตุที่ยังไม่ให้นำศพออกไปนั้น เพราะต้องการเอาไว้เจรจาต่อรองกับนายจ้าง นอกจากนี้เชื่อว่าในน้ำตรงจุดที่เครนถล่มยังมีผู้เสียชีวิตอยู่อีก เพราะช่วงเกิดเหตุมีคนกำลังทำอยู่กว่า 10 คน

&nbsp;

&nbsp;