<strong>สุดระทึก รถบัสพานักเรียนไปทัศนศึกษา กระบะตัดหน้า ชนกันเละ นร.-ครูเจ็บ 25 คนขับรถโดนอัดติดคาซากรถ เกิดเหตุคาถนนคลองหลวง ปทุมธานี</strong>

&nbsp;

เมื่อเวลา 09.20 น. วันที่ 4 ม.ค.67 ร.ต.อ.สิงหา สิงหาชาลี ร้อยเวร สภ.คลองหลวง จ.ปทุมธานี รับแจ้งเกิดอุบัติเหตุรถบัสพานักเรียนไปทัศนศึกษาชนกันหลายคันและมีคนเจ็บหลายคน บริเวณถนนบางขันธ์-หนอเสือ มุ่งหน้าคลองห้าหน้าปั๊มน้ำมันพีที ต.คลองสาม อ.คลองหลวง จ.ปทุมธานี จึงไปที่เกิดเหตุพร้อมด้วย

ตำรวจจราจร สภ.คลองหลวง นายนภดล พลซื่อ นายอำเภอคลองหลวง ว่าที่ร.ต.พิชญะ เพียราช ปลัดอำเภอคลองหลวงหัวหน้าฝ่ายความมั่นคง เจ้าหน้าที่ปอเต็กตึ้ง รถกู้ชีพบัวเพชร รถกู้ชีพอบต.คลองสาม กู้ภัยสว่างธรรมสถานปทุมธานี

ที่เกิดเหตุช่องทางขวาสุด พบรถบัสรับส่งนักเรียนที่อยู่ระหว่างเดินทางไปทัศนศึกษา ชนท้ายกันได้รับความเสียหายพังยับเยิน ริมทางพบนักเรียนและครูของโรงเรียนวัดนวลนรดิศ กทม. ที่โดยสารมากับรถทั้ง 3 คันได้รับบาดเจ็บ นั่งอยู่ในร่มหน้าร้านจำหน่ายวัสดุก่อสร้าง

โดยเจ้าหน้าที่กู้ภัยเข้าประเมินอาการและปฐมพยาบาล เบื้องต้นก่อนลำเรียงนำส่งโรงพยาบาลธรรมศาสตร์เฉลิมพระเกียรติ รพ.บางปะกอกรังสิต 2 ร.พ.คลองหลวง รพ.การุณเวช รวม 25 ราย ทั้งหมดอาการไม่สาหัส และมี 1 รายเป็นผู้ขับรถบัสคันสุดท้ายที่ได้รับบาดเจ็บขาอัดติดคาซาก อาสาสมัครมูลนิธิป่อเต็กตึ๊งต้องใช้อุปกรณ์ตัดถ่าง โดยใช้เวลากว่า 30 นาที จึงนำผู้บาดเจ็บเป็นคนขับออกมาได้ทราบชื่อนายสาธิต สุขปลั่ง อายุ 38 ปี ส่งโรงพยาบาลธรรมศาสตร์เฉลิมพระเกียรติ

ด้านน.ส.วราภรณ์ ปลื้มกิจมงคล อายุ 28 ปี ครูที่เดินทางมาด้วย เปิดเผยว่า นักเรียนทั้งหมดเป็นนักเรียนชั้นม.6 ของโรงเรียนวัดนวลนรดิศ กทม. เดินทางจากโรงเรียนไปที่สถาบันวิจัยวิทยาศาสตร์และเทคโนโลยีแห่งประเทศไทย (วว.) ต.คลองห้า อ.คลองหลวง จ.ปทุมธานี จำนวน 10 รถบัส แต่ที่ประสบอุบัติเหตุเป็น 3 คันสุดท้าย เหตุการณ์เกิดขึ้นจังหวะที่มองเห็นคือมีรถกระบะข้างหน้าหักรถออกมา เพื่อหลบรถบัสที่กำลังเข้าปั๊ม ทำให้รถบัสชนกับรถกระบะและชนกันหลายคัน ทำให้มีนักเรียนบาดเจ็บ
<div class="ads_position_wrapper">
<div id="div-gpt-ad-4178984" class="" data-google-query-id="CJS698j9woMDFSDIPAIdSNgGpQ">
<div id="google_ads_iframe_/13542554/KS_middle_article_0__container__"><iframe id="google_ads_iframe_/13542554/KS_middle_article_0" tabindex="0" title="3rd party ad content" role="region" name="google_ads_iframe_/13542554/KS_middle_article_0" width="1" height="1" frameborder="0" marginwidth="0" marginheight="0" scrolling="no" aria-label="Advertisement" data-load-complete="true" data-google-container-id="4" data-mce-fragment="1"></iframe></div>
</div>
</div>
ด้านนายผศุภศร ทองตา อายุ 33 ปี คนขับรถบัสคันที่ 8 บอกว่า ตนเองพร้อมด้วยกัน 10 คัน พานักเรียนไปทัศนศึกษาที่สถาบันวิจัยวิทยาศาสตร์และเทคโนโลยีแห่งประเทศไทย เมื่อมาถึงที่เกิดเหตุ รถพ่วงจะเลี้ยวเข้าปั๊มน้ำมันและมีรถกระบะเบี่ยงขวาตัดหน้า ทำให้รถบัสเบรกกะทันหัน ส่งผลให้มีรถชนกันหลายคันและมีคนเจ็บหลายคน

<img class="alignnone size-medium wp-image-3164" src="http://animal18.site/wp-content/uploads/2024/01/IMG_0943-256x300.jpeg" alt="" width="256" height="300" />

&nbsp;