<em><strong>พ.ต.อ.ทวี ยึดทรัพย์สินเครือข่ายยาเสพติดข้ามชาติ รวมมูลค่ากว่า 1,000 ล้านบาท ทั้งบ้าน ที่ดิน คอนโด ทองรูปพรรณ</strong></em>

วันที่ 6 ม.ค. 67 ที่กองบังคับการสายตรวจและปฏิบัติการพิเศษ (บก.สปพ.) พ.ต.อ.ทวี สอดส่อง รัฐมนตรีว่าการกระทรวงยุติธรรม เป็นประธานเเถลงผลการปฏิบัติจับกุมยาเสพติดรายใหญ่ และผลปฏิบัติการขยายผลยึดทรัพย์สินเครือข่ายยาเสพติด <strong>รวมมูลค่ากว่า 1,500 ล้านบาท </strong>
<div class="ads_position_wrapper"></div>
โดยมี พล.ต.ท.ภาณรัตน์ หลักบุญ เลขาธิการ ป.ป.ส. พล.ต.ท.สำราญ นวลมา ผู้ช่วย ผบ.ตร. พล.ต.ท.ธิติ แสงสว่าง ผบช.น. พล.ต.ต.ทินกร รังมาตย์ รอง ผบช.น. พล.ต.ต.นพศิลป์ พูลสวัสดิ์ รอง ผบช.น. พล.ต.ต.วรวิทย์ ญาณจินดา ผบก.สปพ. พล.ต.ต.อรรถพล อนุสิทธิ์ ผบก.น.2 พ.ต.อ.อัครพล โทยะผกก.สส.บก.น.2

ร่วมแถลงการปฏิบัติการขยายผลในครั้งนี้เป็นผลงานร่วมกันระหว่าง ปปส. สำนักงานตำรวจแห่งชาติ และ ตำรวจ 191 ในด้านการขยายผลเส้นทางการเงิน เพราะในปัจจุบันองค์กรอาชญากรรมที่ทำรายได้สูงสุดในโลกก็คือด้านการค้ายาเสพติด โดยระดับสากลได้มีความคิดเห็นที่ตรงกันว่าการจะแก้ปัญหาต้องจัดการที่ตัวเงินหรือทรัพย์สินที่ที่ผู้ค้ายาเสพติดในครอบครองไว้ เพราะหากโฟกัสแค่ที่ตัวยาเสพติดจะไม่สามารถขยายผลถึงตัวผู้บงการได้

<a href="https://www.khaosod.co.th/wpapp/uploads/2024/01/S__529424430_0.jpg"><img class="aligncenter size-large wp-image-8040385" src="https://www.khaosod.co.th/wpapp/uploads/2024/01/S__529424430_0-696x392.jpg" alt="" width="696" height="392" /></a>
<div class="ads_position_wrapper"></div>
พ.ต.อ.ทวี กล่าวว่า ในปัจจุบันองค์กรอาชญากรรมที่ทำรายได้สูงสุดในโลกก็คือขบวนการค้ายาเสพติด โดยระดับสากลได้มีความคิดเห็นที่ตรงกันว่า การจะแก้ปัญหาขบวนการยาเสพติด จะต้องจัดการที่ตัวเงินหรือทรัพย์สินที่ที่ผู้ค้ายาเสพติดในครอบครองไว้ เพราะหากโฟกัสแค่ที่ตัวยาเสพติดจะไม่สามารถขยายผลถึงตัวผู้บงการได้
<div class="ads_position_wrapper"></div>
ทุกหน่วยงานด้านการบังคับใช้กฎหมายจึงเห็นตรงกันว่า การขยายผลในคดีเพื่อตรวจยึดอายัดทรัพย์สินของขบวนการยาเสพติดจึงเป็นเรื่องที่สำคัญ ซึ่งหลังจากนี้ ในทุกขบวนการเครือข่ายยาเสพติด นอกจะจับกุมผู้ต้องหาและของกลางแล้ว จะต้องขยายผลให้สืบทราบถึงแหล่งที่มาของเส้นทางการเงินและทรัพย์สิน เพื่อตรวจยึดอายัดต่อไป

<a href="https://www.khaosod.co.th/wpapp/uploads/2024/01/%E0%B8%A2%E0%B8%B6%E0%B8%94%E0%B8%97%E0%B8%A3%E0%B8%B1%E0%B8%9E%E0%B8%A2%E0%B9%8C1.jpg"><img class="aligncenter size-large wp-image-8040388" src="https://www.khaosod.co.th/wpapp/uploads/2024/01/%E0%B8%A2%E0%B8%B6%E0%B8%94%E0%B8%97%E0%B8%A3%E0%B8%B1%E0%B8%9E%E0%B8%A2%E0%B9%8C1-696x350.jpg" alt="" width="696" height="350" /></a>

พล.ต.ท.ภาณรัตน์ กล่าวว่า การปฏิบัติการขยายผลในครั้งนี้เป็นผลงานร่วมกันระหว่าง ปปส. สำนักงานตำรวจแห่งชาติ และ ตำรวจ 191 ในด้านการขยายผลเส้นทางการเงิน เพราะในปัจจุบันองค์กรอาชญากรรมที่ทำรายได้สูงสุดในโลกก็คือด้านการค้ายาเสพติด โดยระดับสากลได้มีความคิดเห็นที่ตรงกันว่าการจะแก้ปัญหาต้องจัดการที่ตัวเงินหรือทรัพย์สินที่ที่ผู้ค้ายาเสพติดในครอบครองไว้ เพราะหากโฟกัสแค่ที่ตัวยาเสพติดจะไม่สามารถขยายผลถึงตัวผู้บงการได้

พล.ต.ท.สำราญ กล่าวว่า ทางตำรวจได้มีการติดตามคดีเกี่ยวกับยาเสพติดร่วมกับทั้งทาง ปปส. และทางกระบวนการยุติธรรมอย่างใกล้ชิด มาตั้งแต่ปี 2563 ที่สามารถจับกุมและยึดยาเสพติด และของกลางได้เป็นจำนวนมาก ถึง 7 คดี โดย 1 ใน 7 คดีสามารถขยายผลเกี่ยวกับการแปรรูปทรัพย์สิน กว่า 23 บัญชี และเป็นทรัพย์สินในรูปแบบอื่นๆ เช่น บ้านและที่ดิน กรรมสิทธิ์ห้องชุด รถยนต์และรถจักรยานยนต์ ตลอดจนทองรูปพรรณ จนนำไปสู่การขยายผลเพิ่มเติมร่วมกันมาจนถึงปัจจุบัน

<a href="https://www.khaosod.co.th/wpapp/uploads/2024/01/S__529424452_0.jpg"><img class="aligncenter size-large wp-image-8040387" src="https://www.khaosod.co.th/wpapp/uploads/2024/01/S__529424452_0-696x392.jpg" alt="" width="696" height="392" /></a>

พ.ต.อ.อัครพล กล่าวว่า จากการที่ตำรวจจับกุมยาเสพติดจำนวนมาก มาอย่างต่อเนื่องหลายราย ตั้งแต่ปี 63-64 โดยได้จับกุมเครือข่ายยาเสพติดได้ถึง 7 เครือข่าย รวบผู้ต้องหาได้ 27 คน โดยได้มีการขยายผลเพิ่มเติมและตรวจพบเส้นทางการเงินเกี่ยวข้องกับกลุ่มชาวต่างชาติ โดยเมื่อวันที่ 6 มี.ค.65 จากการสืบสวนขยายผลจนสามารถจับกุม นายมินมินอู ชาวสัญชาติเมียนมาร์ ผู้ทำหน้าที่ทำธุรกรรมทางการเงินเกี่ยวกับยาเสพติดให้กับกลุ่มผู้ค้ายาเสพติดข้ามชาติ

ในความผิดฐานสมคบกันกระทำความผิดเกี่ยวกับยาเสพติด และกระทำความผิดเกี่ยวกับยาเสพติดเพราะเหตุที่ได้มีการสมคบกันฯ และสนับสนุนหรือช่วยเหลือผู้กระทำความผิดก่อนหรือขณะกระทำความผิดฯ ได้ในพื้นที่อำเภอแม่สอด จังหวัดตาก จนนำไปสู่การตรวจสอบและอายัดทรัพย์สิน ตั้งแต่ปี 2565 – ปัจจุบัน ทั้งทรัพย์สินประเภทอาคารชุด บ้านจัดสรร เงินสด เงินฝากในบัญชีธนาคาร และรถยนต์ มูลค่ารวมกว่า 517,632,976.38 บาท

<a href="https://www.khaosod.co.th/wpapp/uploads/2024/01/S__529424447_0.jpg"><img class="aligncenter size-large wp-image-8040386" src="https://www.khaosod.co.th/wpapp/uploads/2024/01/S__529424447_0-696x392.jpg" alt="" width="696" height="392" /></a>
<div class="ads_position_wrapper mb-4"></div>
พ.ต.อ.อัครพล กล่าวอีกว่า จากการสืบสวนและในวันนี้ได้มีการขยายผลตรวจสอบ และอายัดทรัพย์สินเพิ่มเติม เป็นทรัพย์สินประเภท อสังหาริมทรัพย์ และที่ดิน ได้จำนวน 10 หลัง และอาคารชุด (คอนโด) จำนวน 5 ห้อง มูลค่ารวมกว่า 537,900,000 บาท โดยพบว่าบ้านดังกล่าวเป็นชื่อของกลุ่มผู้ต้องหาที่ถูกออกหมายจับ และมีการปล่อยให้ผู้อื่นเช่า ซึ่งเป็นชาวต่างชาติตอนบนของไทย มีการจ่ายเงินเช่า แต่ไม่ได้มาพักอาศัย รวม กว่า 30 บัญชี ส่งผลให้ขณะนี้สามารถอายัดทรัพย์สินของเครือข่ายยาเสพติดดังกล่าวได้แล้วกว่า 1,055,532,976.38 บาท

&nbsp;