<strong>เจ้าอาวาส เก็บเด็กติดยา พ่อแม่แยกทางกัน มาปั้นเป็นนักมวย ส่งเรียน มีที่นอน-ข้าวให้กินทุกมื้อ ค่าตัวหลังการชกให้เด็กเก็บไว้เกือบทั้งหมด </strong>
<div class="AV650aaf4aa58bc2f0bd06b105">
<div id="aniBox">
<div id="aniplayer_AV650aaf4aa58bc2f0bd06b105-1706146287372"></div>
</div>
</div>
ผู้สื่อข่าวรายงานว่า ที่วัดสะแก ต.โพนางดำตก อ.สรรพยา จ.ชัยนาท พระสมุห์ยงยุทธ นริสฺสโร หรือ “พระอาจารย์ต่าย” เจ้าอาวาสวัดสะแก ได้ก่อตั้งค่ายมวยชื่อว่า “ค่ายมวยศิษย์ อ.ต่าย” โดยเก็บเด็กติดยาเสพติด พ่อแม่ทอดทิ้ง มาเลี้ยง และปั้นให้เป็นนักมวย จัดที่กินที่นอน ส่งเรียนหนังสือ พร้อมฝึกฝนให้ชกมวยเป็นอาชีพ โดยมีเจ้าอาวาสและพระลูกวัด เป็นผู้ฝึกสอน

พระอาจารย์ต่าย กล่าวว่า ที่มาของการทำค่ายมวยเริ่มต้นจากเมื่อประมาณ 5 ปีที่แล้ว ได้เก็บเด็กมาเลี้ยง ซึ่งเป็นเด็กติดยาเสพติด พ่อแม่แยกทางกัน แรก ๆ ยังลุ้มลุกคลุกคลานฝึกซ้อมไปเรื่อยไม่ได้หวังอะไร เพียงต้องการให้เด็กกลุ่มนี้ห่างไกลยาเสพติด แต่อาชีพชกมวยถึงเจ็บตัวแต่ได้เงินทุกไฟต์ ได้มากได้น้อยแล้วแต่ประสบการณ์

อาตมาจึงได้คุยกับ นายนิติรุจน์ มุขเฉลิมวงศ์ นายกเทศมนตรีตำบลโพนางดำตก ว่าอยากพัฒนาเด็กต่อยมวยให้ดีขึ้นไปเรื่อย ๆ และสร้างอาชีพให้เด็กได้

<img class="size-large wp-image-8066496 aligncenter" src="https://www.khaosod.co.th/wpapp/uploads/2024/01/%E0%B8%9E%E0%B8%A3%E0%B8%B0%E0%B8%AA%E0%B8%AD%E0%B8%99%E0%B8%A1%E0%B8%A7%E0%B8%A2-b-696x392.jpg" alt="" width="696" height="392" />
<div class="ads_position_wrapper">
<div id="div-gpt-ad-4178984" class="" data-google-query-id="COv0tpuy94MDFc-2SwUdsJMAIg">
<div id="google_ads_iframe_/13542554/KS_middle_article_0__container__"></div>
</div>
</div>
&nbsp;

ปัจจุบันมีเด็กชายอายุ 8-15 ปี รวม 11 คน กินนอนอยู่ที่วัด วันจันทร์-ศุกร์ ตื่นตี 5 วิ่งออกกำลังกาย 7 โมงครึ่ง อาบน้ำไปโรงเรียน 8 โมง พระพาไปส่งโรงเรียน กลับจากโรงเรียน 4 โมง ซ้อมมวยจนถึง 2 ทุ่ม อาบน้ำกินข้าวเข้านอนเกือบ 3 ทุ่ม เราต้องฝึกให้เขามีระเบียบวินัย ส่วนวันเสาร์-อาทิตย์ ลังเลิกซ้อมรอบเช้าให้เก็บกวาดเวที หลังจากนั้นให้ทำกิจกรรมส่วนตัว

สำหรับเด็กที่ไม่ชกมวย อาตมาก็เลี้ยง แต่มีอย่างอื่นให้ทำ อาตมาจะไม่บังคับเด็ก ทุกคนจะได้เรียนหนังสืออย่างน้อยให้จบ ม.6 อาตมาต้องการให้เด็กมีอนาคต ให้เขายืนด้วยตัวเองได้ เขาไม่ได้อยู่กับเราตลอดชีวิต สักวันหนึ่งเขาต้องยืนด้วยลำแข้งของตัวเขา
<div class="ads_position_wrapper mb-4"></div>
ส่วนการพาเด็กไปชกมวยเวทีต่าง ๆ อาตมายึดหลักที่ว่าชกแล้วไม่หักค่าตัว ไม่หักเงินอัดฉีด ไม่หักค่าสีเสื้อ ยกให้เด็กหมด แต่ขอไว้ครั้งละ 100 บาท เก็บไว้เพื่อช่วยเหลือค่ายที่อาจมีเหตุจำเป็นต้องใช้

&nbsp;