&nbsp;

<strong>4 กรรมการ วัดพระธาตุพนม ไหว้สาบานความบริสุทธิ์ หลัง ป.ป.ช. สอบเอี่ยวยักยอกเงิน ทางวัดจึงให้หยุดปฏิบัติหน้าที่ไว้ก่อน จนกว่าจะมีการตรวจสอบเสร็จสิ้น</strong>

&nbsp;

พระธรรมวชิรโสภณ เจ้าอาวาสวัดพระธาตุพนมวรมหาวิหาร ได้มีหนังสือสั่งการให้ กรรมการวัดพระธาตุพนมจำนวน 4 คน หยุดปฏิบัติหน้าที่
<div class="ads_position_wrapper">
<div id="div-custom-ad-6370262">
<div id="streamlym-ads">
<div id="bsrv-4490" data-tagid="AV650aaf4aa58bc2f0bd06b105"></div>
</div>
</div>
</div>
หลังจากที่เจ้าหน้าที่สำนักงาน ป.ป.ช.นครพนม เข้าตรวจสอบเงินของวัด ซึ่งมีกรรมการวัดดูแลอยู่ หลังทราบเรื่องจึงมีคำสั่งให้ 4 กรรมการของวัดหยุดปฏิบัติหน้าที่ทันที

นายจักรพงษ์ ปทุมไกยะ นายอำเภอธาตุพนม กล่าวว่า บางคนอาจมีการทุจริตยักยอกเงินบริจาคของวัดพระธาตุพนม ทางวัดจึงให้หยุดปฏิบัติหน้าที่ไว้ก่อน เพื่อให้การตรวจสอบเป็นไปอย่างโปร่งใส

ส่วนตู้รับบริจาคเงินที่มีคนมาทำบุญ ที่วัดในแต่ละวันจะมีคณะกรรมการฝ่ายตำรวจ ฝ่ายปกครอง เจ้าหน้าที่เทศบาล กรรมการวัด คอยดูแลแต่ละวันจะนำตู้รับบริจาคไปเทรวมกันแล้วนับหลังนับเสร็จก็เอาไปฝากธนาคาร บางทีมีเจ้าหน้าที่ธนาคารมาร่วมนับด้วย

อย่างงานนมัสการพระธาตุพนมนับไม่ไหว ต้องให้ธนาคารมาช่วยนับ แต่ละวันต้องนับหลายชั่วโมง เงินหลายแสนบาทและจะนับที่เดียวคือในห้องซึ่งมีการติดตั้งกล้องวงจรปิดเพื่อบันทึกเหตุการณ์ตลอดเวลา

ซึ่งล่าสุด คณะกรรมการบริหารจัดการวัดพระธาตุพนม ได้พร้อมใจกันทำพิธีสาบานตนถวายสัตย์ปฏิญาณตนต่อองค์พระธาตุพนม ณ ลานหน้าวัดพระธาตุพนม เพื่อให้ทุกคนแสดงออกถึงเจตนาที่บริสุทธิ์ใจของทุกคน ว่าการที่คณะกรรมการเข้ามาทำงานใน

ครั้งนี้ เข้ามาทำงานเพื่อองค์พระธาตุพนมอย่างแท้จริง ไม่ได้มีเจตนามุ่งหวังจะมาแสวงหาผลประโยชน์ หรือกระทำการใด ๆ ในทางที่ผิดให้เห็นถึงความบริสุทธิ์ใจ
<div class="ads_position_wrapper"></div>
<div class="ads_position_wrapper mb-4"></div>
<strong>source : <a href="https://www.matichon.co.th/region/news_4409381">มติชนออนไลน์</a></strong>

&nbsp;