เมื่อเวลา 01.30 น. วันที่ 2 ก.ย.2566 เกิดเหตุรกระบะขับกินเลน ก่อนพุ่งชนกับรถบรรทุกพ่วงที่ขับสวนมา จนถูกรถบรรทุกพ่วงลากมาจอดใกล้ร้านล้างรถ เหตุเกิดใกล้โรงพยาบาลขอนแก่น 2 ถนนสาย 2183 เส้นขอนแก่น-น้ำพอง บ้านโคกสี ต.โคกสี อ.เมือง จ.ขอนแก่น หลังเกิดเหตุเจ้าหน้าที่กู้ภัยกำลังใช้เครื่องตัดถ่าง เพื่อช่วยเหลือผู้ที่ติดในซากรถกระบะ อีซูซุ ทะเบียน บม 7846 สระบุรี มีผู้ติดภายใน 4 คน

เจ้าหน้าที่ต้องเร่งช่วยเหลือผู้ที่ติดอยู่ในซากรถด้วยความลำบาก เพื่อหวังยื้อชีวิต จนกระทั่งเวลาผ่านไปประมาณ 30 นาที จึงสามารถนำอออกมาได้ แต่สุดท้ายมีผู้เสียชีวิต 3 ราย ทราบชื่อต่อมาคือ นายวงศธร (สงวนนามสกุล) อายุ 20 ปี คนขับรถยนต์, น.ส.ลัคณา (สงวนนามสกุล) อายุ 23 ปี และ ด.ญ.ศรินยา (สงวนนามสกุล) อายุ 13 ปี และมีผู้บาดเจ็บสาหัส 1 ราย คือ ด.ช.เกียรติศักดิ์ (สงวนนามสกุล) อายุ 8 ปี เจ้าหน้าที่เร่งนำตัวส่งโรงพยาบาลศูนย์ขอนแก่น

สอบสวนเบื้องต้นทราบว่า นายอนันท์ (สงวนนามสกุล) อายุ 41 ปี คนขับรถบรรทุกพ่วง 18 ล้อ อีซูซุ สีขาว ทะเบียน 85-2699 ขอนแก่น และลูกพ่วงหทะเบียน 85-2699 ขอนแก่น กำลังมุ่งหน้าออกถนนสายขอนแก่น-กาฬสินธุ์ ส่วนรถยนต์ผู้เสียชีวิตกำลังมุ่งหน้าไปยังบ้านหนองบัวน้อย เมื่อมาถึงที่เกิดเหตุรถยนต์กระบะขับกินเลน ก่อนพุ่งชนกับรถบรรทุกพ่วงที่ขับสวนทางมา ทำให้มีผู้บาดเจ็บและเสียชีวิต

<img class="img-responsive" src="https://www.news.in.th/img_1/3/230902hiu3m.jpg" />

โดยที่วัดจันทรังษี บ้านหนองบัวน้อย ทางญาติได้นำร่างผู้เสียชีวิตทั้ง 3 ราย มาทำพิธีโดยจะมีการฝังศพเป็นเวลา 3 ปี แล้วจะนำขึ้นมาทำพิธีฌาปนกิจ และจะมีการทำพิธีที่บ้านสวดอภิธรรมที่บ้านผู้เสียชีวิตเป็นเวลา 3 วัน เริ่มตั้งแต่วันนี้

ด้าน นายธวัชชัย บุญธรรม เพื่อนร่วมวงดตรี เล่าวว่า น.ส.ลัคณา หรือน้องเบียร์ เป็นคนนิสัยร่าเริงเข้าได้กับทุกคน และยังเป็นเสาหลักของบ้านที่คอยเลี้ยงดูครอบรัว โดยได้รู้จักกับน้องเบียร์มาได้ปีกว่า เลยชักชวนให้น้องมาอยู่ในวงรถแห่ยักษ์ขาวด้วยกัน ทางค่ายกำลังปั้นเป็นศิลปิน

ซึ่งขณะนี้ได้รับความนิยมมีแฟนคลับติดตาม ซึ่งตนเองเมื่อขึ้นเวทีจะร้องเพลงคู่กันมาโดยตลอด จากเหตุการณ์ที่เกิดขึ้นสร้างความเสียใจให้กับตนเองและคนในวงเป็นอย่างมาก