<strong>แก้บนเจ้าสัวเฮง งวดที่แล้วจับเงินแสน แห่ส่องเลขอ่างน้ำมนต์ หวังรวยรับปีใหม่</strong>

วันที่ 15 ม.ค.67 ผู้สื่อข่าวรายงานบรรยากาศ ที่อาศรมฤาษีเณร ธาตุพุทธคุณ ม.4 ต.โพแตง อ.บางไทร จ.พระนครสรีอยุธยา ตลอดทั้งวัน มีประชาชน เดินทางมากราบไหว้ ขอพร ขอโชค ขอพร และเพื่อความเป็นสิริมงคล สิ่งศักดิ์สิทธิ์ ที่อยู่ในรอาศรม ตามความเชื่อ เช่นที่องค์ “ท้าวเวสสุวรรณ” ปาง 9 หน้า สูง 16 เมตร “พ่อปู่ฤาษีพรหมเมศ” องค์ใหญ่ที่สุดในโลก “กุมารทองเจ้าสัวเฮง” เจ้าแม่ตะเคียน พระพิฆเนศ พระสังกัจจายน์และหลวงพ่อมีในวิหารหลวงพ่อและถ้ำจินดามณีที่มีเจ้าเงาะและพญานาค

นอกจากนี้มีประชาชน ได้นำฟักทองมาแก้บนปู่ฤาษีพรหมเมศและนำน้ำแดงมาแก้บนกุมารทองเจ้าสัวเฮง หลังจากสิ่งที่ขอประสบความสำเร็จ หลายคนยังเข้าร่วมพิธีถวายข้าวสาร ยกพ่อแก่ อาบน้ำมนต์ ลงนะบุญฤทธิ์ฤาษีหน้าทอง

ส่วนที่ศาลาบุญช่วยบริเวณหน้าองค์พ่อปูฤาษีพรมเมศ ประชาชนให้ความสนใจกันเป็นพิเศษ พากันไปส่องดูถ่ายภาพ อ่างน้ำมนต์ มีตัวเลขหยดน้ำตาเทียนสีแดง ที่เกิดจากการประกอบพิธีแบบโบราณ เหมือนการดูฤกษ์ ดูยาม เลขมงคล ตัวเลขหยดน้ำตาเทียนที่ปรากฏคือเลข 3 -4 -5- 7- 8 และ 9 ตัวเลขหยดน้ำตาเทียน ยังลอยจับเป็นกลุ่ม ถ่ายภาพมองมาในหลายๆ มุม เป็นเลข 79 และ 3458

<a href="https://www.khaosod.co.th/wpapp/uploads/2024/01/%E0%B9%81%E0%B8%81%E0%B9%89%E0%B8%9A%E0%B8%99%E0%B9%80%E0%B8%88%E0%B9%89%E0%B8%B2%E0%B8%AA%E0%B8%B1%E0%B8%A7%E0%B9%80%E0%B8%AE%E0%B8%872.jpg"><img class="aligncenter size-full wp-image-8053057" src="https://www.khaosod.co.th/wpapp/uploads/2024/01/%E0%B9%81%E0%B8%81%E0%B9%89%E0%B8%9A%E0%B8%99%E0%B9%80%E0%B8%88%E0%B9%89%E0%B8%B2%E0%B8%AA%E0%B8%B1%E0%B8%A7%E0%B9%80%E0%B8%AE%E0%B8%872.jpg" alt="" width="800" height="450" /></a>

จากการสอบถาม นายสมชาย บ่อแก้ว อายุ 50 ปี พ่อค้าชาว จ.นครปฐม ที่นำน้ำแดง 59 แพ็คมาแก้บนกับกุมารเจ้าสัวเฮง หลังได้โชคกว่าแสนบาท โดย นายสมชาย กล่าวว่า วันนี้เอาน้ำแดงมาแก้บน 59 แพ็ค โดยได้โชคจากธูปเลขมงคลที่มาครั้งที่แล้ว ได้โชครับเงินหนึ่งแสนบาทแล้วมาครั้งนี้ก็ได้ขอให้เฮงเฮงอีกในครั้งต่อไป

&nbsp;