<strong>ชัยธวัช รับก้าวไกลทราบแล้ว เรื่อง ‘ผู้สมัคร ส.ส.’ ล่วงละเมิดทางเพศโฆษกพรรคอื่น จะเร่งสอบวินัย หลังโลกออนไลน์จี้ เจ้าตัวขอโทษแล้วลบโพสต์ ปิดเพจหนี จี้ตอบ ผ่านไป 2 เดือน ทำไมพรรคเพิ่งรู้</strong>

สืบเนื่องจากกรณี เมื่อวันที่ 31 สิงหาคมที่ผ่านมา<strong> โฆษกหญิงพรรคการเมืองพรรคหนึ่ง</strong> ได้เผยแพร่รูปภาพถ้อยแถลงขอโทษของ<strong> นายเกรียงไกร จันกกผึ้ง</strong> อดีตผู้สมัคร ส.ส.ชัยภูมิ พรรคก้าวไกล ซึ่งระบุไว้ว่า

“เมื่อวันที่ 17 มิถุนายน 2566 ผม ได้ละเลยความรู้สึกของผู้หญิงคนหนึ่ง และได้ละเมิดหลักการเรื่องความยินยอม (consent) จนทำลายความเชื่อใจและหวังดีของเธอ ซึ่งการกระทำในครั้งนี้ไม่ควรค่าแก่การให้อภัยเป็นอย่างยิ่ง อีกทั้งเป็นการกระทำอันร้ายแรงต่อจิตใจของเธอ”

โดยเขายังได้ระบุด้วยว่า ผมผู้ที่ไม่ควรให้อภัยอย่างนิ่งนั่น ยังไม่รู้สำนึกถึงโอกาสที่มอบให้ยังทำลายโอกาสนั้นต่อเรื่อยมา จนทำให้เรื่องนี้เดือดร้อนถึงบุคคลอื่นที่หวังดี และเชื่อมั่นในตัวผม ผมได้เดินทางไปขอโทษเธอจากใจจริง โดยเพียงหวังว่าจะให้อภัยในการกระทำที่ไม่น่าให้อภัยนี้ และเผชิญหน้าอย่างถูกต้อง ผมได้แต่เฝ้าหวังและรอการให้อภัยจากเธอ ผมขอสัญญาด้วยเกียรติที่เหลืออันน้อยนิดว่าจะไม่มีการละเมิดหลักการอันเป็นที่ยึดมั่นนี้อีก แม้การกระทำนี้จะไม่มีการให้อภัยใดๆ แต่ผมจะตอบแทนผู้คนด้วยการรับใช้ซึ่งอุดมการณ์นี้อย่างสุดหัวจิตหัวใจตลอดไป

<img class="alignnone size-large wp-image-4160428" src="https://www.matichon.co.th/wp-content/uploads/2023/09/F41pGqqaIAAJNfA%E0%B9%80%E0%B8%9A%E0%B8%A5%E0%B8%AD-701x1024.jpg" sizes="(max-width: 701px) 100vw, 701px" srcset="https://www.matichon.co.th/wp-content/uploads/2023/09/F41pGqqaIAAJNfAเบลอ-701x1024.jpg 701w, https://www.matichon.co.th/wp-content/uploads/2023/09/F41pGqqaIAAJNfAเบลอ-205x300.jpg 205w, https://www.matichon.co.th/wp-content/uploads/2023/09/F41pGqqaIAAJNfAเบลอ-768x1121.jpg 768w, https://www.matichon.co.th/wp-content/uploads/2023/09/F41pGqqaIAAJNfAเบลอ-728x1063.jpg 728w, https://www.matichon.co.th/wp-content/uploads/2023/09/F41pGqqaIAAJNfAเบลอ-288x420.jpg 288w, https://www.matichon.co.th/wp-content/uploads/2023/09/F41pGqqaIAAJNfAเบลอ.jpg 965w" alt="" width="701" height="1024" data-has-syndication-rights="1" data-portal-copyright="Matichon Public Co.,Ltd." />

<img class="alignnone wp-image-4160429" src="https://www.matichon.co.th/wp-content/uploads/2023/09/F41pHM_bEAENBWo%E0%B9%80%E0%B8%9A%E0%B8%A5%E0%B8%AD-522x1024.jpg" sizes="(max-width: 697px) 100vw, 697px" srcset="https://www.matichon.co.th/wp-content/uploads/2023/09/F41pHM_bEAENBWoเบลอ-522x1024.jpg 522w, https://www.matichon.co.th/wp-content/uploads/2023/09/F41pHM_bEAENBWoเบลอ-153x300.jpg 153w, https://www.matichon.co.th/wp-content/uploads/2023/09/F41pHM_bEAENBWoเบลอ-768x1506.jpg 768w, https://www.matichon.co.th/wp-content/uploads/2023/09/F41pHM_bEAENBWoเบลอ-783x1536.jpg 783w, https://www.matichon.co.th/wp-content/uploads/2023/09/F41pHM_bEAENBWoเบลอ-728x1428.jpg 728w, https://www.matichon.co.th/wp-content/uploads/2023/09/F41pHM_bEAENBWoเบลอ-214x420.jpg 214w, https://www.matichon.co.th/wp-content/uploads/2023/09/F41pHM_bEAENBWoเบลอ.jpg 875w" alt="" width="697" height="1367" data-has-syndication-rights="1" data-portal-copyright="Matichon Public Co.,Ltd." />

ทั้งนี้ <strong>ผู้เสียหาย</strong> ได้โพสต์ภาพดังกล่าวโดยให้เหตุผลว่า <strong>อยากเก็บถ้อยคำเหล่านี้ไว้เพื่อเป็นประจักษ์ว่าเหตุการณ์นี้เกิดขึ้นจริง เพราะตอนนี้คำขอโทษเหล่านี้จะเข้าถึงไม่ได้แล้ว เพราะเจ้าตัวปิดบัญชีไปแล้ว</strong>

“ได้เห็นคำขอโทษที่รอกันบางส่วน และเห็นว่ามีเพื่อนๆ ที่เคียงข้างอยู่ ทำให้รู้สึกซาบซึ้งและขอบคุณมากค่ะ ถึงแม้ว่าตอนนี้คำขอโทษเหล่านั้นจะเข้าถึงไม่ได้แล้ว อาจเกิดจากเขาต้องการปิดบัญชีไปด้วยเหตุผลใดก็ตาม อยากเก็บถ้อยคำเหล่านี้ไว้เพื่อเป็นประจักษ์ว่าเหตุการณ์นี้เกิดขึ้นจริง” เธอกล่าว และว่า

“มีความคิดเห็นว่า คำขอโทษนี้ไม่ได้ระบุความผิดที่ทำ และอาจยังไม่เข้าใจว่าผิดอะไร เห็นด้วยค่ะ และคงคาดหวังสิ่งนี้กับคนที่รอคำขอโทษถึง 2 เดือนไม่ได้ รวมถึงมีคำถามว่าจะมีการลงขอโทษอีกครั้งไหม ยังไม่สามารถให้คำตอบได้เช่นกัน ยังอยู่ในความฉงนใจจากการหายไปของสิ่งที่รอ”

<em>ผู้สื่อข่าวรายงานว่า จากการสืบค้นพบว่า ช่องทางสื่อโลกออนไลน์ของ นายเกรียงไกร จันกกผึ้ง อดีตผู้สมัคร ส.ส.ชัยภูมิ พรรคก้าวไกล ได้ถูกลบหายไปและไม่สามารถเข้าถึงได้ เช่น แอคเคาต์แพลตฟอร์ม x (ทวิตเตอร์) หรือเพจเฟซบุ๊กที่ใช้ขณะหาเสียงเลือกตั้งที่ผ่านมา</em>

จากนั้นในโลกออนไลน์ก็ได้วิพากษ์วิจารณ์ถึงประเด็นดังกล่าว รวมทั้งทวงถามถึงท่าทีของพรรคก้าวไกลที่มีต่อการกระทำของลูกพรรค โดยระบุว่า “ผ่านไป 2 เดือนเพิ่งออกมาขอโทษทางทวิต สักพักทัวร์เริ่มลง ลบโพสต์หนี เราจะปล่อยให้คนแบบนี้ ลอยหน้าลอยตาทำงานอยู่ในพรรคการเมืองอีกนานแค่ไหน แล้วพรรคก้าวไกลนี่มีเคสพวกนี้มากกว่า 1”

บ้างยังแท็กแอคเคาต์ทางการของพรรคให้ออกมาชี้แจง “ชี้แจงเรื่องนี้ด้วยค่ะ เป็นเรื่องที่ซีเรียสมากนะ ทางพรรคต้องให้ความเป็นธรรมกับผู้เสียหายและดำเนินการอย่างรวดเร็วด้วย แล้วนี่ผ่านมา 2 เดือนแล้วทางพรรคไม่รู้เรื่องหรือ” แอคเคาต์หนึ่งกล่าว

และเมื่อเวลา 18.12 น. วันที่ 2 กันยายน<strong> นายชัยธวัช ตุลาธน</strong> เลขาธิการพรรค ก.ก. ได้ตอบกลับทวีตดังกล่าวว่า <strong>“ผู้บริหารพรรคเพิ่งทราบเรื่องนี้เมื่อไม่กี่วันก่อนครับ คณะกรรมการวินัยของพรรคจะรีบดำเนินการนะครับ”</strong>

<img class="alignnone size-full wp-image-4160430" src="https://www.matichon.co.th/wp-content/uploads/2023/09/1693653874227%E0%B9%80%E0%B8%9A%E0%B8%A5%E0%B8%AD.jpg" sizes="(max-width: 531px) 100vw, 531px" srcset="https://www.matichon.co.th/wp-content/uploads/2023/09/1693653874227เบลอ.jpg 531w, https://www.matichon.co.th/wp-content/uploads/2023/09/1693653874227เบลอ-300x221.jpg 300w" alt="" width="531" height="392" data-has-syndication-rights="1" data-portal-copyright="Matichon Public Co.,Ltd." />