&nbsp;

&nbsp;

&nbsp;

&nbsp;

&nbsp;

&nbsp;

<strong>ปิกอัพคว่ำพลิกหงายท้อง สภาพพังยับเยิน ดับสลด 3 ศพพ่อแม่ลูก</strong>

เมื่อเวลา 19.15 น. วันที่ 19 มี.ค.67 ศูนย์วิทยุ สภ.เถิน จ.ลำปาง ได้รับแจ้งอุบัติเหตุรถยนต์พลิกคว่ำที่ กม. 635 ถนนลำปาง-เถิน ขาขึ้น ใกล้เคียงโรงไฟฟ้าแม่เตี๊ย ต.แม่ถอด อ.เถิน จ.ลำปาง มีผู้เสียชีวิตหลายรายติดภายในรถ จึงประสานพนักงานสอบสวน สภ.เถิน แพทย์นิติเวช รพ.เถิน และเจ้าหน้าที่สมาคมกู้ภัยลำปาง จุดเถิน รุดไปตรวจสอบ

&nbsp;

ที่เกิดเหตุพบรถกระบะ สีดำ พลิกหงายท้อง สภาพรถพังยับทั้งคัน ตรวจสอบพบผู้เสียชีวิต 3 ราย ติดอยู่ภายในรถ เจ้าหน้าที่กู้ภัยจึงใช้อุปกรณ์ตัดถ่างงัดรถนำร่างออกมา พบว่าเป็นชาย 1 ราย หญิง 1 ราย และเด็ก 1 ราย อายุประมาณ 5-10 ปี คาดว่าเป็นพ่อแม่ลูก
<div class="ads_position_wrapper mb-4"></div>
จึงนำร่างส่งนิติเวช รพ.เถิน ทำการชันสูตรอย่างละเอียด ส่วนสาเหตุอยู่ระหว่างการสอบสวนของเจ้าหน้าที่ตำรวจ เบื้องต้นคาดว่าเกิดจากลมพายุและฝนตกหนักทำให้รถเสียหลักพลิกคว่ำดังกล่าว

&nbsp;

&nbsp;