&nbsp;

&nbsp;

&nbsp;

&nbsp;

&nbsp;

&nbsp;

<strong>ศิษยานุศิษย์เศร้า สิ้น “หลวงพ่อตุด” พระเกจิดังเมืองชุมพร ละสังขารอย่างสงบ เมื่อเวลา 21.44 น. วานนี้ ที่รพ.สุราษฎร์ธานี สิริอายุ 92 ปี 72 พรรษา </strong>

วันที่ 7 เม.ย.2567 ผู้สื่อข่าวรายงานข่าวจากวัดธรรมถาวร อ.ทุ่งตะโก จ.ชุมพร แจ้งว่า หลวงพ่อเจ้าคุณพระราชภาวนาวชิรมงคล วิ.(บุญเกียรติ กุลโสภโณ) หรือ “หลวงพ่อตุด” อดีต ทป.จภ.๑๖ (ธ) อดีตเจ้าอาวาสวัดธรรมถาวร ต.ทุ่งตะไคร อ.ทุ่งตะโก จ.ชุมพร ได้ละสังขารแล้วอย่างสงบ เมื่อคืนวันที่ 6 เมษายน 2567 เวลา 21.44 น. ณ โรงพยาบาลสุราษฎร์ธานี สิริอายุ 92 ปี 72 พรรษา

&nbsp;
<div id="attachment_8177477" class="wp-caption aligncenter"><a href="https://www.khaosod.co.th/wpapp/uploads/2024/04/buddis3.jpg"><img class="wp-image-8177477 size-full" src="https://www.khaosod.co.th/wpapp/uploads/2024/04/buddis3.jpg" alt="ศิษยานุศิษย์เศร้า สิ้น &quot;หลวงพ่อตุด&quot; พระเกจิดังเมืองชุมพร สิริอายุ 92 ปี 72 พรรษา" width="800" height="450" aria-describedby="" /></a>
<p class="wp-caption-text">ศิษยานุศิษย์เศร้า สิ้น “หลวงพ่อตุด” พระเกจิดังเมืองชุมพร สิริอายุ 92 ปี 72 พรรษา</p>

</div>
หลวงพ่อตุด หรือท่านเจ้าคุณพระราชภาวนาวชิรมงคล วิ.(บุญเกียรติ กุลโสภโณ) ถือเป็นพระเกจิชื่อดังของภาคใต้ มีลูกศิษย์และผู้ที่เคารพศรัทธาเลื่อมใสจำนวนมากในทุกๆวงการ โดยเฉพาะในทุกๆ ปีที่จะมีการประมูลทะเบียนรถป้ายมงคล ของสำนักงานขนส่งจังหวัดชุมพร กรมการขนส่งทางบก

ถือเป็นประเพณีที่จะต้องนำป้ายทะเบียนรถที่ถูกส่งเข้ารับการประมูล ไปประกอบพิธีที่วัดธรรมถาวร และให้หลวงพ่อตุดเป็นผู้ประพรมน้ำมนต์แผ่นป้ายทะเบียนทุกแผ่น เพื่อความเป็นสิริมงคล การละสังขารของหลวงพ่อตุดในครั้งนี้จึงสร้างความโศกเศร้าเสียใจแก่บรรดาญาติโยม และลูกศิษย์ลูกหาเป็นอย่างมาก

&nbsp;

&nbsp;