โอ้โห! ไม่รู้จะหาคำไหนมาบอกแทนความรวย ความโชคดี ที่มีทรัพยากรทั้งน้ำมันที่เป็นสินค้าส่งออกที่สร้างรายได้มหาศาล

และยังค้นพบเหมืองทองคำที่มีครอบคลุมพื้นที่ยาวเป็น 100 กิโลเมตรอีก

เว็บไซต์ข่าวต่างประเทศรายงานว่า เมื่อเร็ว ๆ นี้ บริษัทเหมืองแร่ซาอุดีอาระเบีย (Maaden) ระบุว่า บริษัทได้ค้นพบแหล่งทองคำหลายแห่งทางใต้ของเหมืองทองคำ Mansourah Massarah (มานซูราห์ มาสซาราห์) ที่แคว้นมักกะฮ์ ทางภาคตะวันตกของประเทศ
<div id="ats-insert_ads-20-wrapper" class="insert_ads insert_ads-24 unrendered">
<div></div>
</div>
บริษัท Maaden ระบุในแถลงการณ์ว่า การค้นพบดังกล่าว เป็นพื้นที่ตลอดแนวระยะทาง 100 กิโลเมตร ถือเป็นครั้งแรกจากโครงการสำรวจที่เปิดตัวในปี 2565

สำหรับ บริษัทเหมืองแร่ซาอุดีอาระเบีย Maaden เป็นบริษัทของรัฐบาลซาอุดีอาระเบีย และตามรายงานในเดือนมกราคม 2023 ระบุว่า บริษัท Maaden ถือเป็นบริษัทเหมืองแร่ยักษ์ใหญ่ที่สุดในอ่าวเปอร์เซีย โดยเหมือง Mansourah Massarah พบทองคำเกือบประมาณ 7 ล้านออนซ์ในปี 2023 และผลผลิตต่อปีสูงถึง 250,000 ออนซ์

ผู้เชี่ยวชาญบอกว่า การค้นพบครั้งใหม่นี้น่าสนใจสำหรับบริษัทต่างชาติที่กำลังมองหาช่องทางเข้าสู่ตลาดซาอุดิอาระเบียโดยตรง หรือจัดตั้งพันธมิตรกับพันธมิตรในท้องถิ่นเพื่อใช้ประโยชน์จากความมั่งคั่งของแร่จำนวนมหาศาลในราชอาณาจักร
<div id="ats-insert_ads-21-wrapper" class="insert_ads insert_ads-26 unrendered">
<div></div>
</div>
น้ำมันก็มี ทองคำก็มี รวยไม่มีที่สิ้นสุดจริงๆ

ขอบคุณภาพและข้อมูลจาก : https://english.aawsat.com/business/4757026-saudi-arabia-discovers-massive-gold-reserves

&nbsp;