&nbsp;

&nbsp;

&nbsp;

&nbsp;

&nbsp;

วันที่ 11 มี.ค.2567 เกิดอุบัติเหตุรถบรรทุก 18 ล้อ เสียหลักพุ่งชนเสาไฟฟ้าและโกดังเก็บปุ๋ยและไวน์ เหตุเกิดริมถนนมาลัยแมน แยกก.ม.29 ฝั่งขาเข้าอ.กำแพงแสน แล้วเกิดเพลิงลุกไหม้ ทางด้าน ร.ต.อ.ไตรภพ มงคลสุจริตกุล รองสารวัตร(สอบสวน) สภ.กำแพงแสน จ.นครปฐมจึงรุดไปตรวจสอบพร้อมเจ้าหน้าที่ดับเพลิงเทศบาลตำบลกำแพงแสน และสถานีใกล้เคียงนำรถน้ำดับเพลิงรวมกว่า 10 คัน รวมทั้งกู้ชีพรพ.กำแพงแสน มูลนิธิสุขศาลานุเคราะห์นครปฐม

<img class="img-responsive" src="https://www.mumkhao.com/img1/11/240311r8ay3.jpg" />

ที่เกิดเหตุพบรถบรรทุก 18 ล้อชนอัดเสาไฟฟ้าด้านหน้าโกดังโดยมีเพลิงลุกไหม้อย่างรุนแรงระเบิดดังเป็นระยะ เจ้าหน้าที่ดับเพลิงรีบระดมฉีดน้ำ พร้อมประสานเจ้าหน้าที่การไฟฟ้าส่วนภูมิภาคกำแพงแสนทำการตัดไฟ หลังสายไฟฟ้าจากเสาไฟหล่นลงมา ป้องกันกระแสไฟรั่วไหลโดยใช้เวลากว่า 4 ชั่วโมงจึงควบคุมเพลิงไว้ได้แต่ยังต้องฉีดน้ำหล่อเลี้ยงไว้

โดยเจ้าหน้าที่เข้าตรวจสอบพบศพนายนราชิต อายุ 31 ปี คนขับรถ 18 ล้อ เบื้องต้นทราบว่า รถคันนี้ขับมาจากจ.สุพรรณบุรี มุ่งหน้าเข้าอำเภอกำแพงแสนก่อนเสียหลักพุ่งชนเสาไฟและโกดังเก็บปุ๋ยเก็บไวน์ริมถนน ซึ่งจะได้ตรวจสอบอย่างละเอียดอีกครั้ง เพื่อดำเนินการตามกฎหมายต่อไป

เรียบเรียง มุมข่าว

&nbsp;