&nbsp;

&nbsp;

&nbsp;

&nbsp;

&nbsp;
<p class="p1">เจ้าของสุนัขผวา ติดป้ายทั่วหมู่บ้าน<span class="s1">“</span>ระวังคนกินหมา<span class="s1">” </span>หลังสุนัขที่เลี้ยงไว้รวมถึง สุนัขจรจัด หายไปแล้วร่วม <span class="s1">40 </span>ตัว สงสัยคนงานขอซื้อเครื่องแกง</p>
<p class="p1">เมื่อวันที่<span class="s1"> 10 </span>มี<span class="s1">.</span>ค<span class="s1">. </span>ผู้สื่อข่าวได้รับการร้องเรียนจากชาวบ้านในพื้นที่ หมู่บ้านสุรัตน์ฟอเรส หมู่ที่<span class="s1"> 3 </span>ต<span class="s1">.</span>บ้านฉาง อ<span class="s1">.</span>เมือง จ<span class="s1">.</span>ระยอง ว่าเกิดเหตุการณ์สุนัขที่เลี้ยงไว้ และ สุนัขจรจัด หายไปประมาณ<span class="s1"> 40 </span>ตัว หลังจากที่มีแคมป์คนงานก่อสร้างเข้ามาอยู่ในพื้นที่ จนต้องมีการติดป้ายประกาศติดไว้ทั่วหมู่บ้าน

</p>
<p class="p1">เมื่อเดินทางไปถึงหมู่บ้านดังกล่าว พบมีการติดป้ายทั่วหมู่บ้านนับสิบป้าย โดยป้ายมีข้อความว่า<span class="s1">“</span>ระวังคนกินหมา<span class="s1">“ ”</span>หมาไม่ใช่อาหาร<span class="s1">“ ”</span>เจ้าของรู้ไหมคนงานกินหมา<span class="s1">“ ”</span>กินหมาผิดกฎหมาย<span class="s1">“</span></p>
<a href="https://www.khaosod.co.th/wpapp/uploads/2024/03/dog-food.jpg"><img class="aligncenter size-full wp-image-8132661" src="https://www.khaosod.co.th/wpapp/uploads/2024/03/dog-food.jpg" alt="" width="883" height="510" /></a>
<p class="p1">จากการสอบถามชาวบ้าน ต่างก็สงสารสุนัข เพราะตั้งแต่แคมป์คนงานต่างด้าว เข้ามาในพื้นที่ ประมาณ<span class="s1">1</span>เดือน ปรากฎว่าสุนัขจรจัดได้หายไปหมด รวมถึงสุนัขที่ชาวบ้านเลี้ยงไว้ทยอยหายไป รวมแล้วร่วม<span class="s1"> 40 </span>ตัว จนทำให้หมู่บ้านแห่งนี้แทบไม่เหลือสุนัขเลย

</p>
<p class="p1">ด้านนายชัย ได้เปิดเผยว่า ที่มั่นใจว่า สุนัขที่หายไปถูกเอาไปกิน เพราะมีคนเห็นบ่วงดักสุนัข และ ยังพบหลักฐานเชือกคล้องคอสุนัขที่หายไป ตกอยู่ใกล้กับแคมป์คนงาน</p>

<div class="ads_position_wrapper"></div>
<p class="p1">ด้านนางน้อย เจ้าของร้านขายของชำ ได้เปิดเผยว่า ที่ผ่านมา พบเห็นคนงานต่างด้าว มาซื้อเครื่องแกงบ่อยซื้อเยอะ เมื่อถามว่าซื้อไปแกงอะไร คนงานต่างก็ไม่ตอบ รีบซื้อแล้วรีบไปเลย จนกระทั่งมาทราบข่าวว่า สุนัขหลายตัวหายตัวไปจึงสงสัย หากเป็นเช่นนั้นก็ขออย่าทำอีกเลย สงสารหมาและ เจ้าของ ของกินมีเยอะแยะ อย่าไปกินมันเลย</p>

<div class="ads_position_wrapper mb-4"></div>
<p class="p1">ด้านชาวบ้านต่างก็ต้องการให้ทางบริษัทที่ดูแลแคมป์คนงาน ช่วยจัดการเรื่องนี้ด้วย เพราะตอนนี้ไม่กล้าปล่อยสุนัขที่เลี้ยงไว้ออกมาตามลำพัง กลัวจะถูกจับไปกิน จึงรวมตัวกันนำป้ายไปปิดทั่วหมู่บ้าน เพื่อป้องกันให้คนเลี้ยงสุนัขระวัง และ เตรียมดำเนินการตามกฎหมายหากมีสุนัขหายไปอีก

</p>
&nbsp;