<strong>รักกันได้มั้ย รอมแพง ต้องแจงเอง ‘พุดตาน-พ่อริด’ หลังครอบครัวเป็นญาติกัน เมื่อฉากนี้กลายเป็นประเด็นร้อนในโลกออนไลน์</strong>

เป็นอีกฉากละครพรหมลิขิต ที่ทำให้เกิดข้อถกเถียงกันในโลกออนไลน์ เมื่อพุดตานทราบเรื่องราวว่า เป็นญาติกับเกศสุรางค์ที่อยู่ในร่างการะเกด จึงเกิดข้อถกเถียงกันว่าแล้วแบบนี้ พ่อริดกับพุดตานจะรักกันได้หรือไม่

ประเด็นร้อนนี้ <strong><a href="https://www.facebook.com/rompaeng/posts/pfbid02UoC3FoZbhZnkP1kgTzyPAbrVuTNv1poyfhr7gx7TKAkAKSfTgs7jTjCCpHjkaXqyl">รอมแพง</a></strong> จันทร์ยวีร์ สมปรีดา ผู้เขียนนวนิยายพรหมลิขิต โพสต์ชี้แจงว่า

เกศสุรางค์ในร่างการะเกด เป็นญาติทางกายภาพกับการะเกดในร่างพุดตานหรือเปล่า? แล้วอย่างนี้ก็เท่ากับพุดตานจะมารักกับพ่อริด ซึ่งเป็นญาติหรือเปล่า?

จงอธิบาย… เกศสุรางค์ในยุคปัจจุบันที่เป็นญาติกับพุดตานตายแล้ว รถคว่ำตาย ตายจริงและเกิดใหม่แล้วเป็นคนอื่นแล้ว แต่แฟนตาซีตรงที่ว่า คุณหญิงนางจำอดีตชาติของนางได้ และนางย้อนอดีตมาเกิดในร่างของการะเกด
<div class="ads_position_wrapper">

ส่วนพุดตานที่เป็นญาติห่างๆ ของเกศสุรางค์ก็ย้อนมาทั้งตัว ดังนั้นร่างของการะเกดกับร่างพุดตาน จึงไม่ได้เป็นญาติ

โดยสายเลือด คุณหญิงการะเกดแค่นับญาติกันทางจิตวิญญาณ เพราะคุณหญิงท่านจำอดีตชาติได้ ดังนั้นพุดตานกับพ่อริด จึงไม่ใช่ญาติกันค่ะ

ถ้าคนที่อ่านนิยายแล้วก็จะทราบว่า มันมีอะไรที่ลึกและพัวพันนัวเนียกว่านั้น?? แต่ถ้าใครเคยอ่าน เราจะข้ามเวลามาพบกัน จะพบว่าสามีภรรยาบางคู่ในเรื่อง อดีตชาติเคยเป็นพ่อลูกกัน หรือเคยเป็นพี่น้องกัน ก็จะค่อนข้างกระจ่างใจในเรื่องนี้

ถ้าเชื่อว่าอดีตชาติมีจริง ก็จะโล่งใจที่ธรรมชาติจัดให้พวกเราทุกคนจำอดีตชาติไม่ได้ เพราะคงอิรุงตุงนังกันน่าดูถ้า

พวกเราจำอดีตชาติกันได้ เนื่องจากพวกเราน่าจะเคยเป็นญาติกันแทบทุกคน ได้มองหน้ากันเลิ่กลั่กแน่ๆ ดังนั้นปล่อยให้เป็นเรื่องของจินตนาการที่เอามาเขียนนิยายหรือทำหนังทำละครไปดีกว่านะคะ??
<div class="ads_position_wrapper"></div>
<div class="ads_position_wrapper mb-4"></div>
<iframe src="https://www.facebook.com/plugins/post.php?href=https%3A%2F%2Fwww.facebook.com%2Frompaeng%2Fposts%2Fpfbid02UoC3FoZbhZnkP1kgTzyPAbrVuTNv1poyfhr7gx7TKAkAKSfTgs7jTjCCpHjkaXqyl&amp;show_text=true&amp;width=500" width="500" height="224" frameborder="0" scrolling="no" allowfullscreen="allowfullscreen"></iframe>

&nbsp;

</div>