&nbsp;

&nbsp;

&nbsp;

&nbsp;

&nbsp;

<strong>เจ้าหน้าที่หน่วยป้องกันรักษาป่าที่ มส.5 แม่สะเรียง จ.แม่ฮ่องสอน วูบเส้นเลือดในสมองแตก ขณะดับไฟป่าในอ.แม่สะเรียง ล่าสุดอาการยังน่าห่วง นอนไอซียู</strong>

เมื่อวันที่ 4 มี.ค.67 นายเกษม คำมา ผู้อำนวยการสำนักจัดการทรัพยากรป่าไม้ที่ 1 สาขาแม่ฮ่องสอน เดินทางเข้าเยี่ยม นายทวีศิลป์ กุณะ พนักงานจ้างเหมารายปี TOR ปฏิบัติหน้าที่ เจ้าหน้าที่ตรวจป่า ที่เข้ารับการรักษาตัวที่ โรงพยาบาลประสาทเชียงใหม่ หลังจากเกิดวูบเนื่องจากเส้นเลือดในสมองแตก ขณะทำการดับไฟป่าในพื้นที่รับผิดชอบเมื่อค่ำวานที่ผ่านมา ล่าสุด อาการตอนนี้ยังอยู่ในห้อง ICUภาพรวมดีขึ้น ต้องอยู่ห้อง ICU ประมาณ 3 วัน และย้ายพักฟื้นต่อในห้องปกติ

&nbsp;

<a href="https://www.khaosod.co.th/wpapp/uploads/2024/03/Screenshot-2024-03-04-151529.jpg"><img class="aligncenter size-large wp-image-8123233" src="https://www.khaosod.co.th/wpapp/uploads/2024/03/Screenshot-2024-03-04-151529-696x390.jpg" alt="" width="696" height="390" /></a>

จากรายงาน จุดความร้อนประจำวันที่ 3 มีนาคม 2567 (เมื่อวานนี้) จำนวน 90 จุด, จุดความร้อนสะสมตั้งแต่วันที่ 1 มกราคม – 3 มีนาคม 2567 จำนวน 1,153 จุด สูงสุดที่อำเภอปาย จำนวน 646 จุด โดยเกิดขึ้นสูงสุดในพื้นที่ป่าอนุรักษ์ จำนวน 760 จุด ส่งผลให้คุณภาพอากาศ ค่า PM 2.5 สถานีอำเภอเมืองแม่ฮ่องสอน เท่ากับ 52.9 ไมโครกรัมต่อลูกบาศก์เมตร (ค่ามาตรฐานเกิน 37.5 ไมโครกรัมต่อลูกบาศก์เมตร คุณภาพอากาศโดยรวมอยู่ในระดับเริ่มมีผลกระทบต่อสุขภาพ),

<a href="https://www.khaosod.co.th/wpapp/uploads/2024/03/4_YBz8vth.jpg"><img class="aligncenter size-large wp-image-8123232" src="https://www.khaosod.co.th/wpapp/uploads/2024/03/4_YBz8vth-696x522.jpg" alt="" width="696" height="522" /></a>

ค่า PM2.5 สถานีอำเภอแม่สะเรียง เท่ากับ 34.9 ไมโครกรัมต่อลูกบาศก์เมตร (ค่ามาตรฐานเกิน 37.5 ไมโครกรัมต่อลูกบาศก์เมตร คุณภาพอากาศโดยรวมอยู่ในระดับปานกลาง), ค่า PM2.5 สถานีอำเภอปาย เท่ากับ 68.2 ไมโครกรัมต่อลูกบาศก์เมตร (ค่ามาตรฐานเกิน 37.5 ไมโครกรัมต่อลูกบาศก์เมตร คุณภาพอากาศโดยรวมอยู่ในระดับมีผลกระทบต่อสุขภาพ)
<div class="ads_position_wrapper"></div>
<a href="https://www.khaosod.co.th/wpapp/uploads/2024/03/3_OIs2076.jpg"><img class="aligncenter size-large wp-image-8123231" src="https://www.khaosod.co.th/wpapp/uploads/2024/03/3_OIs2076-696x522.jpg" alt="" width="696" height="522" /></a>

สถานการณ์ไฟป่าของแม่ฮ่องสอน โดยรวมยังถือว่าไม่ลดลงและมีจุดไฟป่าเกิดขึ้นทุกวันต่อเนื่องมานับเดือนแล้ว ขณะที่เจ้าหน้าที่พยายามประชาสัมพันธ์ให้ประชาชน ยุติการลอบเผาป่าหรือหาของป่า แต่ไม่ค่อยจะประสบความสำเร็จเท่าใดนัก ทุกหน่วยงานต้องออกไปดับไฟป่าตลอดเวลา

<a href="https://www.khaosod.co.th/wpapp/uploads/2024/03/1_nqI92xH.jpg"><img class="aligncenter size-large wp-image-8123230" src="https://www.khaosod.co.th/wpapp/uploads/2024/03/1_nqI92xH-696x522.jpg" alt="" width="696" height="522" /></a>

ทั้งนี้ไฟป่าที่ตรวจพบจากดาวเทียมจะง่ายเข้าไปควบคุมไฟ เนื่องจากทราบพิกัดที่ชัดเจน แต่ไฟป่าที่เกิดและดาวเทียมยังไม่ตรวจพบ (วงรอบโคจรยังมาไม่ถึง) จุดไฟป่าพวกนี้จะไม่ค่อยมีใครพบเห็น ยกเว้นเป็นเวลากลางคืนที่จะเห็นแสงไฟลุกโชนบริเวณเทือกเขาต่างๆ แต่ก็เข้าไปดับยากเนื่องจากเป็นเทือกเขาสูงชัน

&nbsp;

&nbsp;